CELEX: 42010X0831(02)
Language: mt
Date: 2010-08-31 00:00:00
Title: Ir-Regolament Nru 13-H tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi rigward l-approvazzjoni ta' karozzi tal-passiġġieri fir-rigward tal-ibbrejkjar

31.8.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 230/1
               
            It-testi oriġinali UN/ECE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta' dan ir-Regolament għandhom jiġu ċċekkjati fl-aħħar verżjoni tad-dokument tal-istatus UN/ECE TRANS/WP.29/343, disponibbli fuq:
      http://www.unece.org/trans/main/wp29/wp29wgs/wp29gen/wp29fdocstts.html
      Ir-Regolament Nru 13-H tal-Kummissjoni Ekonomika għall-Ewropa tan-Nazzjonijiet Uniti (UN/ECE) – Dispożizzjonijiet uniformi rigward l-approvazzjoni ta' karozzi tal-passiġġieri fir-rigward tal-ibbrejkjar
      Li tinkorpora t-test validu kollu sa:
      Is-suppliment 9 għall-verżjoni oriġinali tar-Regolament – Id-data tad-dħul fis-seħħ: sas-17 ta' Marzu 2010
      WERREJ
      REGOLAMENT
      
                  1.
               
               L-ambitu
               
            
                  2.
               
               Id-definizzjonijiet
               
            
                  3.
               
               L-applikazzjoni għall-approvazzjoni
               
            
                  4.
               
               L-approvazzjoni
               
            
                  5.
               
               Speċifikazzjonijiet
               
            
                  6.
               
               It-testijiet
               
            
                  7.
               
               Modifika tat-tip ta' vettura jew tas-sistema ta' brejkjaru estensjoni tal-approvazzjoni
               
            
                  8.
               
               Il-konformità tal-produzzjoni
               
            
                  9.
               
               Sanzjonijiet għal nuqqas ta' konformità tal-produzzjoni
               
            
                  10.
               
               Produzzjoni mwaqqfa definittivament
               
            
                  11.
               
               Ismijiet u indirizzi tas-Servizzi Tekniċiresponsabbli mit-twettiq tat-testijiet tal-approvazzjoni, u tad-Dipartimenti Amministrattivi
               
            
                  12.
               
               Dispożizzjonijiet tranżizzjonali
               
            ANNESSI
      
                  Anness 1 –
               
               Komunikazzjoni li tikkonċerna l-approvazzjoni jew l-estensjoni jew ir-rifjut jew l-irtirar tal-approvazzjoni jew produzzjoni mwaqqfa definittivament ta' tip ta' vettura rigward il-brejkijiet skont ir-Regolament Nru 13-H
               
            
                  Anness 2 –
               
               Arranġamenti tal-marki tal-approvazzjoni
               
            
                  Anness 3 –
               
               Testijiet tal-ibbrejkjar u l-prestazzjoni tas-sistemi tal-ibbrejkjar
               
            
                  Appendiċi –
               
               Proċedura għall-monitoraġġ tal-istat tal-iċċarġjar tal-batterija
               
            
                  Anness 4 –
               
               Dispożizzjonijiet relatati mas-sorsi tal-enerġija u l-apparat għall-ħażna tal-enerġija (akkumulaturi tal-enerġija)
               
            
                  Anness 5 –
               
               Distribuzzjoni tal-ibbrejkjar bejn il-fusien tal-vetturi
               
            
                  Appendiċi 1 –
               
               Proċedura tat-test tas-sekwenza tal-imblukkar tar-rota
               
            
                  Appendiċi 2 –
               
               Proċedura tat-test tar-rota tat-torque
               
            
                  Anness 6 –
               
               Ir-rekwiżiti tat-test għal vetturi mgħammra b'sistemi kontra l-imblukkar tal-brejkijiet
               
            
                  Appendiċi 1 –
               
               Is-simboli u d-definizzjonijiet
               
            
                  Appendiċi 2 –
               
               L-użu tal-aderenza
               
            
                  Appendiċi 3 –
               
               Il-prestazzjoni fuq uċuħ b'aderenza li tvarja
               
            
                  Appendiċi 4 –
               
               Il-metodu tal-għażla tal-wiċċ b'aderenza baxxa
               
            
                  Anness 7 –
               
               Il-metodu tat-test tad-dinamometru tal-inerzja għal-linings tal-brejkijiet
               
            
                  Anness 8 –
               
               Rekwiżiti speċjali li għandhom jiġu applikati għall-aspetti tas-sikurezza ta' sistemi kumplessi ta' kontroll elettroniku ta' vettura
               
            
                  Anness 9 –
               
               Is-sistemi ta' kontroll tal-istabbiltà elettronika u tal-assistenza għall-brejkijiet
               
            1.   L-AMBITU
      
               
                  1.1.
               
               
                  Dan ir-Regolament japplika għall-ibbrejkjar ta' vetturi tal-kategoriji M1 u N1 (1).
               
            
               
                  1.2.
               
               
                  Dan ir-Regolament ma jkoprix:
                  
                              1.2.1.
                           
                           
                              vetturi b'veloċità ddisinjata ta' mhux aktar minn 25 km/h;
                           
                        
                              1.2.2.
                           
                           
                              vetturi mgħammra għal sewwieqa invalidi.
                           
                        
            2.   DEFINIZZJONIJIET
      Għall-finijiet ta' dan ir-Regolament,
      
               
                  2.1.
               
               
                  “Approvazzjoni ta' vettura” tfisser l-approvazzjoni ta' tip ta' vettura fir-rigward tal-ibbrejkjar.
               
            
               
                  2.2.
               
               
                  “Tip ta' vettura” tfisser kategorija ta' vetturi li mhumiex differenti fir-rigward ta' aspetti essenzjali bħalma huma:
                  
                              2.2.1.
                           
                           
                              il-massa massima, kif definita fil-paragrafu 2.11 hawn taħt;
                           
                        
                              2.2.2.
                           
                           
                              id-distribuzzjoni tal-piż bejn il-fusien;
                           
                        
                              2.2.3.
                           
                           
                              il-veloċità massima ddisinjata;
                           
                        
                              2.2.4.
                           
                           
                              tip differenti ta' mezz tal-ibbrejkjar, b'referenza iżjed partikolari għall-preżenza jew mod ieħor ta' tagħmir għall-ibbrejkjar ta' trejler jew kwalunkwe preżenza ta' sistema ta' brejkjar tal-elettriku;
                           
                        
                              2.2.5.
                           
                           
                              it-tip ta' magna;
                           
                        
                              2.2.6.
                           
                           
                              in-numru u l-proporzjonijiet tal-gerijiet;
                           
                        
                              2.2.7.
                           
                           
                              il-proporzjonijiet tad-drive finali;
                           
                        
                              2.2.8.
                           
                           
                              il-qisien tat-tajers.
                           
                        
            
               
                  2.3.
               
               
                  “Mezz tal-ibbrejkjar” ifisser il-kombinazzjoni ta' partijiet li l-funzjoni tagħhom hija li tnaqqas progressivament il-veloċità ta' vettura li tkun miexja jew li twaqqafha għal kollox, jew li żżommha wieqfa jekk tkun diġà twaqqfet; dawn il-funzjonijiet huma speċifikati fil-paragrafu 5.1.2 hawn taħt. It-tagħmir jikkonsisti mill-kontroll, mit-trażmissjoni, u mill-brejk proprju.
               
            
               
                  2.4.
               
               
                  “Kontroll” ifisser il-parti attwata direttament mis-sewwieq biex tforni, għat-trażmissjoni, l-enerġija meħtieġa biex tibbrejkjaha jew tikkontrollaha. Din l-enerġija tista' tkun l-enerġija muskolari tas-sewwieq, jew enerġija minn sors ieħor ikkontrollat mis-sewwieq, jew kombinazzjoni ta' dawn it-tipi varji ta' enerġija.
               
            
               
                  2.5.
               
               
                  “Trażmissjoni” tfisser il-kombinazzjoni tal-komponenti li jinsabu bejn il-kontroll u l-brejk u li tgħaqqadhom funzjonalment. It-trażmissjoni tista' tkun mekkanika, idrawlika, pnewmatika, elettrika jew imħallta. Fejn is-saħħa tal-ibbrejkjar tiġi minn jew tkun assistita minn sors ta' enerġija indipendenti mis-sewwieq, ir-riserva tal-enerġija fis-sistema hija wkoll parti mit-trażmissjoni.
                  It-trażmissjoni hija maqsuma f'żewġ funzjonijiet indipendenti: it-trażmissjoni tal-kontroll u t-trażmissjoni tal-enerġija. Fejn f'dan ir-Regolament it-terminu “trażmissjoni” jintuża waħdu, ifisser kemm it-“trażmissjoni tal-kontroll” kif ukoll it-“trażmissjoni tal-enerġija”:
                  
                              2.5.1.
                           
                           
                              “Trażmissjoni tal-kontroll” tfisser il-kombinazzjoni tal-komponenti tat-trażmissjoni li jikkontrollaw it-tħaddim tal-brejkijiet, fosthom il-funzjoni tal-kontroll u r-riserva(i) meħtieġa tal-enerġija;
                           
                        
                              2.5.2.
                           
                           
                              “Trażmissjoni tal-enerġija” tfisser il-kombinazzjoni tal-komponenti li jipprovdu lill-brejkijiet bl-enerġija neċessarja għall-funzjoni tagħhom, fosthom ir-riserva(i) ta' enerġija meħtieġa għat-tħaddim tal-brejkijiet.
                           
                        
            
               
                  2.6.
               
               
                  “Brejk” ifisser il-parti li fiha jiżviluppaw il-forzi li jopponu l-moviment tal-vettura. Jista' jkun brejk ta' frizzjoni (meta l-forzi huma ġġenerati mill-frizzjoni bejn żewġ partijiet tal-vettura li jimxu kontra xulxin); brejk elettriku (meta l-forzi huma ġġenerati minn azzjoni elettromanjetika bejn żewġ partijiet tal-vettura li jimxu kontra xulxin iżda li mhumiex f'kuntatt ma' xulxin); brejk bi fluwidu (fejn il-forzi huma ġġenerati mill-azzjoni ta' fluwidu li jinsab bejn żewġ partijiet ta' vettura li jimxu relattivament ma' xulxin); jew brejk tal-magna (fejn il-forzi jinkisbu minn żieda artifiċjali fl-azzjoni ta' brejkjar tal-magna trasmessa fuq ir-roti).
               
            
               
                  2.7.
               
               
                  “Tipi differenti ta' strumenti tal-ibbrejkjar” ifisser apparat li huwa differenti f'tali aspetti essenzjali bħal:
                  
                              2.7.1.
                           
                           
                              komponenti li għandhom karatteristiċi differenti;
                           
                        
                              2.7.2.
                           
                           
                              komponent magħmul minn materjali li għandhom karatteristiċi differenti, jew komponent differenti fil-forma jew daqs;
                           
                        
                              2.7.3.
                           
                           
                              assemblaġġ differenti tal-komponenti.
                           
                        
            
               
                  2.8.
               
               
                  “Komponent tal-istrument tal-ibbrejkjar” ifisser waħda mill-partijiet individwali li, meta mmuntati, tikkostitwixxi l-istrument tal-ibbrejkjar.
               
            
               
                  2.9.
               
               
                  “Ibbrejkjar progressiv u ggradwat” ifisser ibbrejkjar li matulu, fil-medda operattiva normali tal-istrument, u matul l-attwazzjoni tal-brejkijiet (ara paragrafu 2.16 hawn taħt):
                  
                              2.9.1.
                           
                           
                              is-sewwieq jista' jżid jew inaqqas fi kwalunkwe ħin il-forza tal-ibbrejkjar billi jaġixxi fuq il-kontroll;
                           
                        
                              2.9.2.
                           
                           
                              il-forza tal-ibbrejkjar tvarja b'mod proporzjonali bħall-azzjoni fuq il-kontroll (funzjoni monotonika);
                           
                        
                              2.9.3.
                           
                           
                              il-forza tal-ibbrejkjar tista' tiġi faċilment regolata bi preċiżjoni suffiċjenti.
                           
                        
            
               
                  2.10.
               
               
                  “Vettura mgħobbija”, sakemm ma jiġix iddikjarat mod ieħor, tfisser vettura mgħobbija b'tali mod li tilħaq il-“massa massima”;
               
            
               
                  2.11.
               
               
                  “Massa massima” tfisser il-massa massima ddikjarata mill-manifattur tal-vettura li hija teknikament permissibbli (din il-massa tista' tkun ogħla mill-“massa massima permissibbli” stipulata mill-amministrazzjoni nazzjonali).
               
            
               
                  2.12.
               
               
                  “Id-distribuzzjoni tal-massa bejn il-fusien” tfisser id-distribuzzjoni tal-effett tal-gravità fuq il-massa tal-vettura u/jew il-kontenuti tagħha bejn il-fusien.
               
            
               
                  2.13.
               
               
                  “Tagħbija fuq ir-rota/fus” tfisser ir-reazzjoni statika vertikali (forza) tal-wiċċ tat-triq fl-erja ta' kuntatt fuq ir-rota/roti tal-fus.
               
            
               
                  2.14.
               
               
                  “Tagħbija massima stazzjonarja fuq ir-rota/fus” tfisser it-tagħbija stazzjonarja fuq ir-rota/fus miksuba fil-kundizzjoni tal-vettura mgħobbija.
               
            
               
                  2.15.
               
               
                  “Sistema idrawlika tal-ibbrejkjar b'enerġija maħżuna” tfisser strument tal-ibbrejkjar fejn l-enerġija tiġi fornuta minn fluwidu idrawliku taħt pressjoni, maħżun f'akkumulatur wieħed jew aktar alimentat minn pompa tal-pressjoni waħda jew aktar, kull waħda mgħammra b'mezz li jillimita l-pressjoni għal valur massimu. Dan il-valur għandu jkun speċifikat mill-manifattur.
               
            
               
                  2.16.
               
               
                  “Attwazzjoni” tfisser kemm l-għafsa kif ukoll ir-rilaxx tal-kontroll.
               
            
               
                  2.17.
               
               
                  “Sistema ta' brejkjar tal-elettriku riġenerattiv” tfisser sistema ta' brejkjar li, waqt id-deċellerazzjoni, tipprovdi għall-qlib tal-enerġija kinetika tal-vettura f'enerġija elettrika.
                  
                              2.17.1.
                           
                           
                              “Kontroll tas-sistema ta' brejkjar tal-elettriku riġenerattiv” tfisser apparat li jimmodula l-azzjoni tas-sistema ta' brejkjar tal-elettriku riġenerattiv;
                           
                        
                              2.17.2.
                           
                           
                              “Sistema ta' brejkjar tal-elettriku riġenerattiv tal-Kategorija A” tfisser sistema ta' brejkjar tal-elettriku riġenerattiv li ma jkunx parti mis-sistema ta' service braking;
                           
                        
                              2.17.3.
                           
                           
                              “Sistema ta' brejkjar tal-elettriku riġenerattiv tal-Kategorija B” tfisser sistema ta' brejkjar tal-elettriku riġenerattiv li jkun parti mis-sistema ta' service braking;
                           
                        
                              2.17.4.
                           
                           
                              “Stat ta' ċarġ elettriku” tfisser il-proporzjon istantanju tal-kwantità elettrika ta' enerġija maħżuna fil-batterija tal-ġbid meta pparagunat mal-kwantità massima ta' enerġija elettrika li tista' tinħażen f'din il-batterija;
                           
                        
                              2.17.5.
                           
                           
                              “Batterija tal-ġbid” tfisser immuntar ta' akkumulaturi li jikkostitwixxi l-ħażna ta' enerġija li tintuża għat-tħaddim tal-mutur(i) tal-ġbid tal-vettura.
                           
                        
            
               
                  2.18.
               
               
                  “Ibbrejkjar ikkoordinat” huwa mezz li jista' jintuża fejn żewġ sorsi jew aktar ta' brejkjar jitħaddmu minn kontroll komuni, fejn wieħed mis-sorsi jista' jingħata prijorità billi s-sors(i) l-ieħor jiġi phased back sabiex ikun meħtieġ moviment akbar tal-kontroll qabel ma jibdew jitħaddmu.
               
            
               
                  2.19.
               
               
                  Huma meħtieġa definizzjonijiet tal-“valur nominali” għall-prestazzjoni tal-ibbrejkjar ta' referenza sabiex jitpoġġa valur fuq il-funzjoni tat-trasferiment tas-sistema ta' brejkjar, li jorbot l-output mal-input għal vetturi b'mod individwali.
                  
                              2.19.1.
                           
                           
                              “Valur nominali” huwa definit bħala l-karatteristika li tista' tintwera f'approvazzjoni tat-tip u li torbot ir-rata ta' brejkjar tal-vettura waħedha mal-livell tal-varjabbli tat-tħaddim tal-brejkijiet.
                           
                        
            
               
                  2.20.
               
               
                  “Ibbrejkjar bi kmand awtomatiku” tfisser funzjoni f'sistema ta' kontroll elettroniku kumplessa fejn l-attwazzjoni tas-sistema(i) tal-ibbrejkjar jew tal-brejkijiet ta' ċerti fusien issir għall-iskop li tiġġenera tnaqqis fil-veloċità tal-vettura bi jew mingħajr azzjoni diretta tas-sewwieq, li tirriżulta mill-evalwazzjoni awtomatika ta' informazzjoni mibdija abbord.
               
            
               
                  2.21.
               
               
                  “Ibbrejkjar selettiv” ifisser funzjoni f'sistema ta' kontroll elettroniku kumplessa fejn l-attwazzjoni ta' brejkijiet individwali ssir b'mezz awtomatiku li fih it-tnaqqis fil-veloċità tal-vettura jkun sekondarju għall-modifika fl-imġiba tal-vettura.
               
            
               
                  2.22.
               
               
                  “Sinjal ta' brejkjar”: sinjal loġiku li jindika l-attivazzjoni tal-brejkijiet kif speċifikat fil-paragrafu 5.2.22.
               
            
               
                  2.23.
               
               
                  “Sinjal ta' brejkjar ta' emerġenza”: sinjal loġiku li jindika bbrejkjar ta' emerġenza kif speċifikat fil-paragrafu 5.2.23.
               
            
               
                  2.24.
               
               
                  “Angolu tas-sewqan ta' Ackerman” ifisser l-angolu li t-tanġent tiegħu huwa l-bażi tar-rota diviża bir-raġġ tad-dawra b'veloċità baxxa ħafna.
               
            
               
                  2.25.
               
               
                  “Sistema ta' Kontroll Elettroniku tal-Istabbiltà” jew “Sistema ESC” tfisser sistema li jkollha l-attributi kollha li ġejjin:
                  
                              2.25.1.
                           
                           
                              Ittejjeb l-istabbiltà direzzjonali tal-vettura billi tal-inqas ikollha l-abilità li tikkontrolla individwalment it-torques tal-ibbrejkjar tar-roti tax-xellug u tal-lemin fuq kull fus (2) sabiex tikkawża correcting yaw moment ibbażat fuq l-evalwazzjoni tal-imġiba reali tal-vettura kontra stabbiliment tal-aġir tal-vettura mitlub mis-sewwieq;
                           
                        
                              2.25.2.
                           
                           
                              Tkun ikkontrollata mill-kompjuter, bil-kompjuter juża closed-loop algorithm sabiex jillimita d-dawrien żejjed tal-istering tal-vettura u sabiex jillimita d-dawrien nieqes tal-istering tal-vettura fuq il-bażi tal-evalwazzjoni tal-imġiba reali tal-vettura meta mqabbla ma' stabbiliment tal-aġir tal-vettura mitlub mis-sewwieq;
                           
                        
                              2.25.3.
                           
                           
                              Ikollha mezz sabiex tistabbilixxi direttament il-valur tar-rata ta' mejl (yaw rate) tal-vettura u sabiex tikkalkula s-side-slip jew id-derivattiv tas-side-slip tagħha fir-rigward tal-ħin;
                           
                        
                              2.25.4.
                           
                           
                              Ikollha mezz sabiex jimmonitorja l-inputs għall-istering tas-sewwieq; u
                           
                        
                              2.25.5.
                           
                           
                              Ikollha algoriżmu sabiex jiddetermina l-ħtieġa, u mezz sabiex jimmodifika t-torque tal-propulsjoni, kif meħtieġ, sabiex jassistu lis-sewwieq fiż-żamma tal-kontroll tal-vettura.
                           
                        
            
               
                  2.26.
               
               
                  “Aċċelerazzjoni laterali” tfisser il-komponent tal-vekter tal-aċċellerazzjoni ta' punt fl-assi perpendikulari tal-vettura mal-assi x tal-vettura (lonġitudinali) u parallel mal-pjan tat-triq.
               
            
               
                  2.27.
               
               
                  “Dawrien żejjed tal-istering” tfisser kundizzjoni li fiha, ir-rata ta' mejl (yaw rate) tal-vettura tkun akbar mir-rata ta' mejl (yaw rate) li kieku kellha sseħħ bil-veloċità tal-vettura b'riżultat tal-angolu tas-sewqan ta' Ackerman.
               
            
               
                  2.28.
               
               
                  “Side-slip jew l-angolu tas-side-slip” ifisser l-arktanġent tal-proporzjon tal-veloċità laterali mal-veloċità lonġitudinali taċ-ċentru ta' gravità tal-vettura.
               
            
               
                  2.29.
               
               
                  “Dawrien nieqes tal-istering” tfisser kundizzjoni li fiha l-yaw-rate tal-vettura tkun inqas mill-yaw-rate li jkun hemm bil-veloċità tal-vettura b'riżultat tal-angolu tas-sewqan ta' Ackerman.
               
            
               
                  2.30.
               
               
                  “Rata ta' mejl (yaw rate)” tfisser ir-rata ta' bdil tal-heading angle tal-vettura mkejjel fi gradi/sekondi ta' rotazzjoni madwar assi vertikali minn ġoċ-ċentru tal-gravità tal-vettura.
               
            
               
                  2.31.
               
               
                  “Koeffiċjent massimu tal-ibbrejkjar (PBC)”: ifisser il-kejl tal-frizzjoni tat-tajer mal-wiċċ tat-triq, ibbażat fuq id-deċellerazzjoni massima ta' tajer jdur.
               
            
               
                  2.32.
               
               
                  “Spazju komuni” tfisser erja li fuqha jistgħu jintwerew iżjed minn bozza indikattiva, indikatur, simbolu tal-identifikazzjoni, jew messaġġ wieħed ieħor, iżda mhux fl-istess ħin.
               
            
               
                  2.33.
               
               
                  “Fattur tal-istabbiltà statika” jfisser nofs il-wisa' tar-radda ta' vettura diviż bl-għoli taċ-ċentru tal-gravità tagħha, espress ukoll bħala SSF = T/2H, fejn: T = wisa' tar-radda (fil-każ tal-vetturi li jkollhom iżjed minn wisa' wieħed tar-radda, tintuża l-medja; għall-fusien b'roti doppji, jintużaw ir-roti ta' barra fil-kalkolazzjoni tat-“T”) u H = l-għoli taċ-ċentru tal-gravità tal-vettura.
               
            
               
                  2.34.
               
               
                  “Sistema għall-Għajnuna fil-Brejk (BAS)” tfisser funzjoni tas-sistema ta' brejkjar li tnaqqas episodju ta' brejkjar ta' emerġenza minn karatteristika tad-domanda tal-brejk tas-sewwieq u, f'dawn il-kundizzjonijiet:
                  
                              (a)
                           
                           
                              tassisti lis-sewwieq biex iwassal ir-rata massima ta' brejkjar li tista' tinkiseb, jew
                           
                        
                              (b)
                           
                           
                              tkun suffiċjenti sabiex tikkawża ċikli kompleti tas-Sistema tal-Brejkijiet Kontra l-imblukkar tal-brejkijiet.
                           
                        
            
               
                  2.34.1.
               
               
                  “Sistema għall-Għajnuna tal-Brejk tal-Kategorija A” tfisser sistema li tinduna b'kundizzjoni ta' bbrekjar ta' emerġenza bbażata fuq il-forza tal-pedala tal-brejk applikata mis-sewwieq;
               
            
               
                  2.34.2.
               
               
                  “Sistema għall-Għajnuna tal-Brejk tal-Kategorija B” tfisser sistema li tinduna b'kundizzjoni ta' bbrekjar ta' emerġenza li bbażata fuq il-veloċità tal-pedala tal-brejk applikata mis-sewwieq;
               
            
               
                  2.34.3.
               
               
                  “Sistema għall-Għajnuna tal-Brejk tal-Kategorija Ċ” tfisser sistema li tinduna b'kundizzjoni ta' brejkjar ta' emerġenza bbażata fuq diversi kriterji, li waħda minnhom għandha tkun ir-rata li biha tiġi applikata l-pedala tal-brejk.
               
            3.   L-APPLIKAZZJONI GĦALL-APPROVAZZJONI
      
               
                  3.1.
               
               
                  L-applikazzjoni għall-approvazzjoni ta' tip ta' vettura fir-rigward tal-ibbrekjar għandha tiġi sottomessa mill-manifattur tal-vettura/jew mir-rappreżentant tiegħu li jkun ikkwalifikat bix-xieraq.
               
            
               
                  3.2.
               
               
                  Din għandha tkun akkumpanjata minn tliet kopji tad-dokumenti msemmija hawn taħt u bid-dettalji li ġejjin:
                  
                              3.2.1.
                           
                           
                              deskrizzjoni tat-tip ta' vettura fir-rigward tal-punti speċifikati fil-paragrafu 2.2 hawn fuq. Għandhom jiġu speċifikati n-numri u/jew simboli li jidentifikaw it-tip ta' vettura u t-tip ta' magna;
                           
                        
                              3.2.2.
                           
                           
                              lista tal-komponenti, identifikati bix-xieraq, li jikkostitwixxu l-apparat tal-ibbrejkjar;
                           
                        
                              3.2.3.
                           
                           
                              stampa tal-apparat tal-ibbrejkjar immuntat u indikazzjoni tal-pożizzjoni tal-komponenti tiegħu fuq il-vettura;
                           
                        
                              3.2.4.
                           
                           
                              disinji dettaljati ta' kull komponent sabiex ikun jista' jinstab u jintgħaraf faċilment.
                           
                        
            
               
                  3.3.
               
               
                  Vettura li tirrappreżenta t-tip ta' vettura li għandha tiġi approvata għandha tiġi sottomessa lis-Servizz Tekniku li jkun qed iwettaq it-testijiet tal-approvazzjoni.
               
            4.   L-APPROVAZZJONI
      
               
                  4.1.
               
               
                  Jekk it-tip ta' vettura mressqa għall-approvazzjoni skont ir-Regolament tissodisfa r-rekwiżiti tal-paragrafi 5 u 6 ta' hawn taħt, dan it-tip ta' vettura għandu jingħata l-approvazzjoni.
               
            
               
                  4.2.
               
               
                  Għandu jiġi assenjat numru tal-approvazzjoni lil kull tip approvat, l-ewwel żewġ figuri għandhom jindikaw is-serje tal-emendi li jinkorporaw l-aħħar emendi tekniċi importanti magħmula fir-Regolament fiż-żmien tal-approvazzjoni. L-istess Parti Kontraenti ma għandhiex tassenja l-istess numru lill-istess tip ta' vettura mgħammra b'Tip Ieħor ta' apparat tal-ibbrejkjar, jew lil Tip Ieħor ta' vettura.
               
            
               
                  4.3.
               
               
                  L-avviż tal-approvazzjoni jew taċ-ċaħda tal-approvazzjoni ta' tip ta' vettura skont dan ir-Regolament għandu jiġi kkomunikat lill-Partijiet tal-Ftehim li japplikaw dan ir-Regolament permezz ta' formola li tikkonforma mal-mudell fl-Anness 1 għal dan ir-Regolament u sommarju tal-informazzjoni li hemm fid-dokumenti li hemm referenza għalihom fil-paragrafi minn 3.2.1 sa 3.2.4 hawn fuq, id-disinni pprovduti mill-applikant għall-approvazzjoni għandhom ikunu f'format mhux akbar minn A 4 (210 x 297 mm), jew mitwija f'dak il-format u fuq skala xierqa.
               
            
               
                  4.4.
               
               
                  Ma' kull vettura li tkun konformi ma' tip ta' vettura approvat skont dan ir-Regolament, f'post li jidher u li jkun faċilment aċċessibbli speċifikat fil-formola tal-approvazzjoni, għandha titwaħħal marka internazzjonali tal-approvazzjoni li tikkonsisti minn:
                  
                              4.4.1.
                           
                           
                              ċirku li jdawwar l-ittra “E” segwit min-numru li jiddistingwi l-pajjiż li jkun ta l-approvazzjoni (3), u ta'
                           
                        
                              4.4.2.
                           
                           
                              in-numru ta' dan ir-Regolament, segwit mill-ittra “R”, sing u n-numru tal-approvazzjoni, fuq il-lemin taċ-ċirku kif preskritt fil-paragrafu 4.4.1 fuq.
                           
                        
                              4.4.3.
                           
                           
                              Fil-każ ta' vettura li tikkonforma mar-rekwiżiti dwar il-Kontroll Elettroniku tal-Istabbiltà u s-Sistema għall-Għajnuna fil-Brejk tal-Anness 9 għal dan ir-Regolament, għandhom jitpoġġew l-ittri addizzjonali “ESC” fuq il-lemin eżatt tal-ittra “R” imsemmija fil-paragrafu 4.4.2.
                           
                        
                              4.4.4.
                           
                           
                              Fil-każ ta' vetturi li jikkonformaw mar-rekwiżiti dwar il-Funzjoni tal-Istabbiltà tal-Vettura li jinsabu fl-Anness 21 għar-Regolament Nru 13 u r-rekwiżiti dwar is-Sistema għall-Għajnuna tal-Ibbrejkjar li jinsabu fl-Anness 9 għal dan ir-Regolament, għandhom jitpoġġew l-ittri addizzjonali “VSF” fuq il-lemin eżatt tal-ittra “R” imsemmija fil-paragrafu 4.4.2.
                           
                        
            
               
                  4.5.
               
               
                  Jekk il-vettura tikkonforma ma' tip ta' vettura approvat, skont Regolament wieħed jew aktar, annessi mal-Ftehim, fil-pajjiż li jkun ta l-approvazzjoni skont dan ir-Regolament, is-simbolu preskritt fil-paragrafu 4.4.1 fuq ma għandux għalfejn ikun imtenni; f'dan il-każ, in-numri tar-Regolament u tal-approvazzjoni flimkien mas-simboli addizzjonali tar-Regolamenti kollha li skonthom tkun ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f'kolonni vertikali fuq il-lemin tas-simbolu preskritt fil-paragrafu 4.4.1 fuq.
               
            
               
                  4.6.
               
               
                  Il-marka tal-approvazzjoni trid tkun tista' tinqara b'mod ċar u trid tkun indelibbli.
               
            
               
                  4.7.
               
               
                  Il-marka tal-approvazzjoni għandha titqiegħed qrib ta' jew fuq it-tabella tad-dejta tal-vettura.
               
            
               
                  4.8.
               
               
                  L-Anness 2 ta' dan ir-Regolament jagħti eżempji ta' arranġamenti ta' marki tal-approvazzjoni.
               
            5.   SPEĊIFIKAZZJONIJIET
      5.1.   Ġenerali
      5.1.1.   Il-mezz tal-ibbrejkjar
      
               
                  5.1.1.1.
               
               
                  Il-mezz tal-ibbrejkjar għandu jkun iddisinjat, mibni u mwaħħal b'tali mod li jippermetti lill-vettura waqt użu normali, minkejja l-vibrazzjoni li għaliha taf tkun soġġetta, sabiex tikkonforma mad-dispożizzjonijiet ta' dan ir-Regolament.
               
            
               
                  5.1.1.2.
               
               
                  B'mod partikolari, il-mezz tal-ibbrejkjar għandu jkun iddisinjat, mibni u mwaħħal b'tali mod li jkun kapaċi jiflaħ għall-fenomeni ta' korrużjoni u taż-żmien li għalihom jiġi espost.
               
            
               
                  5.1.1.3.
               
               
                  Il-kisi tal-brejkijiet ma għandux ikun fih asbestos.
               
            
               
                  5.1.1.4.
               
               
                  L-effikaċja tal-mezz tal-ibbrejkjar ma għandhiex tkun affettwata ħażin mill-kampijiet manjetiċi jew elettriċi. (Dan għandu jintwera b'konformità mar-Regolament Nru 10, is-serje tal-emendi 02.)
               
            
               
                  5.1.1.5.
               
               
                  Sinjal ta' rilevament ta' ħsara jista' jinterrompi momentarjament (< 10 ms) is-sinjal tad-domanda fit-trażmissjoni tal-kontroll, bil-kundizzjoni li l-prestazzjoni tal-ibbrejkjar ma titnaqqasx b'dan.
               
            5.1.2.   Il-funzjonijiet tal-mezz tal-ibbrejkjar
      Il-mezz tal-ibbrejkjar definit fil-paragrafu 2.3 irid jaqdi l-funzjonijiet li ġejjin:
      
                  5.1.2.1.
               
               
                  Sistema ta' service braking
                  Is-sistema ta' service braking għandha tagħmilha possibbli li jiġi kkontrollat il-moviment tal-vettura u li din titwaqqaf b'mod bla perikolu, malajr u effettiv, tkun xi tkun il-veloċità u t-tagħbija, u fuq kull xaqliba 'l fuq jew 'l isfel. Għandu jkun possibbli li din l-azzjoni ta' bbrekjar tkun gradwata. Is-sewwieq għandu jkun kapaċi jikseb din l-azzjoni ta' brejkjar mis-sedil tas-sewqan tiegħu mingħajr ma jneħħi jdejh mill-kontroll tal-istering.
               
            
                  5.1.2.2.
               
               
                  Sistema ta' brejkjar sekondarju
                  Is-sistema ta' brejkjar sekondarju trid tagħmilha possibbli, bl-applikazzjoni tal-kontroll tas-service brake, li l-vettura titwaqqaf sa distanza raġonevoli f'każ ta' ħsara fis-sistema ta' service braking. Għandu jkun possibbli li din l-azzjoni ta' brekjar tkun gradwata. Is-sewwieq għandu jkun kapaċi jikseb din l-azzjoni ta' brejkjar mis-sedil tas-sewqan tiegħu mingħajr ma jneħħi jdejh mill-kontroll tal-istering. Għall-għanijiet ta' dawn id-dispożizzjonijiet, qiegħed jiġi ssoponut li ma tkunx tista' sseħħ aktar minn ħsara waħda fis-sistema ta' service braking f'ħin wieħed.
               
            
                  5.1.2.3.
               
               
                  Sistema ta' brejkar għall-ipparkjar
                  Is-sistema ta' brejkjar għall-ipparkjar għandha tippermetti li l-vettura tinżamm wieqfa fuq xaqliba 'l fuq jew 'l isfel anki fin-nuqqas tas-sewwieq, bil-partijiet li jaħdmu, f'dak il-ħin jinżammu f'pożizzjoni maqfula b'mezz purament mekkaniku. Is-sewwieq irid ikun kapaċi jikseb din l-azzjoni ta' brejkjar mis-sedil tiegħu tas-sewqan.
               
            5.1.3.   Ir-rekwiżiti tal-Anness 8 għandhom jiġu applikati għall-aspetti tas-sigurtà tas-sistemi elettroniċi kumplessi kollha ta' kontroll tal-vettura li jipprovdu jew li jiffurmaw parti mit-trażmissjoni tal-kontroll tal-funzjoni tal-ibbrejkjar, fosthom dawk li jużaw is-sistema(i) ta' brejkjar għal ibbrejkjar bi kmand awtomatiku jew ibbrejkjar selettiv.
      Madankollu, is-sistemi jew il-funzjonijiet li jużaw is-sistema ta' brejkjar bħala l-mezz biex jintlaħaq għan ta' livell ogħla huma soġġetti għall-Anness 8 biss sakemm ikollhom effett dirett fuq is-sistema ta' brejkjar. Jekk jiġu pprovduti sistemi bħal dawn, dawn ma għandhomx jiġu disattivati matul l-ittestjar tal-approvazzjoni tat-tip tas-sistema tal-ibrejkjar.
      5.1.4.   Id-dispożizzjonijiet għall-ispezzjoni teknika perjodika tas-sistema ta' brejkjar
      
               
                  5.1.4.1.
               
               
                  Irid ikun possibbli li tiġi vvalutata l-kundizzjoni tal-użu tal-komponenti tas-service brake li jkunu soġġetti għal xedd, eż. kisi tal-frizzjoni u tnabar/diski (fil-każ tat-tnabar jew id-diski, il-valutazzjoni tal-użu mhux bilfors issir fil-ħin tal-ispezzjoni teknika perjodika). Il-metodu li bih tista' ssir huwa definit fil-paragrafu 5.2.11.2 ta' dan ir-Regolament.
               
            
               
                  5.1.4.2.
               
               
                  Irid ikun possibbli li jiġi vverifikat b'mod sempliċi, l-istatus operattiv korrett ta' dawk is-sistemi elettroniċi kumplessi li jkollhom kontroll fuq il-brejkijiet. Jekk tkun meħtieġa informazzjoni speċjali, din għandha tkun disponibbli liberament.
                  
                              5.1.4.2.1.
                           
                           
                              Fi żmien l-approvazzjoni tat-tip, il-mezzi implimentati sabiex jipproteġu kontra modifikazzjoni sempliċi mhux awtorizzata tal-operazzjoni għall-mezz ta' verifika magħżul mill-manifattur (eż. is-sinjal ta' twissija) għandhom jiġu deskritti fil-qosor b'mod kunfidenzjali. Inkella, dan ir-rekwiżit ta' protezzjoni jiġi ssodisfat meta jkun disponibbli mezz sekondarju biex ikun ikkontrollat l-istatus operattiv korrett.
                           
                        
            
               
                  5.1.4.3.
               
               
                  Irid ikun possibbli li jiġu ġġenerati forzi massimi ta' brejkjar taħt kundizzjonijiet statiċi fuq triq tirrollja jew tester bir-romblu għall-brejkijiet.
               
            5.2.   Il-karatteristiċi tas-sistemi tal-ibbrejkjar
      5.2.1.   Is-sett tas-sistemi tal-ibbrejkjar li bih hija mgħammra vettura għandu jissodisfa r-rekwiżiti stabbiliti għas-sistemi ta' service braking, ibbrejkjar sekondarju u brejkjar għall-ipparkjar.
      5.2.2.   Is-sistemi li jipprovdu service braking, ibbrejkjar sekondarju u brejkjar għall-ipparkjar jista' jkollhom komponenti komuni, sakemm dawn jissodisfaw il-kundizzjonijiet li ġejjin:
      
                  5.2.2.1.
               
               
                  għandu jkun hemm mill-inqas żewġ kontrolli, indipendenti minn xulxin u aċċessibbli b'mod faċli għas-sewwieq mill-pożizzjoni normali tas-sewqan tiegħu. Kull kontroll ta' brejk għandu jkun imfassal b'mod li huwa jerġa' lura fil-pożizzjoni mitfija għal kollox meta jintreħa. Dan ir-rekwiżit ma għandux japplika għal kontroll ta' brejk tal-ipparkjar meta huwa jkun illokkjat b'mod mekkaniku f'pożizzjoni magħfusa;
               
            
                  5.2.2.2.
               
               
                  il-kontroll tas-sistema ta' service braking għandu jkun indipendenti mill-kontroll tas-sistema ta' brejkjar għall-ipparkjar;
               
            
                  5.2.2.3.
               
               
                  l-effikaċja tal-konnessjoni bejn il-kontroll tas-sistema ta' service braking u l-komponenti differenti tas-sistemi ta' trażmissjoni ma għandhiex tkun soġġetta li tonqos wara ċertu perjodu ta' użu;
               
            
                  5.2.2.4.
               
               
                  is-sistema tal-brejk għall-parkeġġ trid tkun imfassla b'mod li tista' tiġi attwata meta l-vettura tkun f'moviment. Dan ir-rekwiżit jista' jintlaħaq bl-attwazzjoni tas-sistema ta' service braking tal-vettura, anki parzjalment, permezz ta' kontroll awżiljarju;
               
            
                  5.2.2.5.
               
               
                  bla ħsara għar-rekwiżiti tal-paragrafu 5.1.2.3 ta' dan ir-Regolament, is-sistema ta' service braking u s-sistema ta' brejkjar għall-ipparkjar jistgħu jużaw komponenti komuni fit-trażmissjoni(jiet) tagħhom, bil-kundizzjoni li fl-eventwalità ta' ħsara f'xi parti tat-trażmissjoni(jiet), ir-rekwiżiti għall-brejk sekondarju jibqgħu assigurati;
               
            
                  5.2.2.6.
               
               
                  fl-eventwalità ta' ksur ta' kwalunkwe komponent għajr il-brejkijiet (kif definit fil-paragrafu 2.6 fuq) jew tal-komponenti li hemm referenza għalihom fil-paragrafu 5.2.2.10, jew ta' kull ħsara oħra tas-sistema ta' service braking (ma jaħdimx tajjeb, eżawriment parzjali jew totali ta' riserva ta' enerġija), dik il-parti tas-sistema ta' service braking li mhijiex affettwata mill-ħsara, għandha tkun kapaċi ġġib il-vettura għal waqfien fil-kundizzjonijiet preskritti għal brejkjar sekondarju;
               
            
                  5.2.2.7.
               
               
                  jekk l-ibbrejkar ta' servizz ikun żgurat bl-azzjoni tal-enerġija muskolari tas-sewwieq megħjun minn riserva ta' enerġija waħda jew aktar, l-ibbrejkjar sekondarju għandu, fl-eventwalità ta' ħsara f'dik l-għajnuna, ikun jista' jiġi żgurat mill-enerġija muskolari tas-sewwieq megħjun mir-riservi ta' enerġija, jekk ikun hemm, li mhumiex affettwati mill-ħsara, bil-forza applikata fuq il-kontroll tas-service brake ma tkunx aktar mill-massimi preskritti;
               
            
                  5.2.2.8.
               
               
                  jekk il-forza tas-service braking u t-trażmissjoni jkunu jiddependu esklussivament fuq l-użu ta' riserva ta' enerġija kkontrollata mis-sewwieq, għandu jkun hemm mill-inqas żewġ riservi ta' enerġija indipendenti għal kollox, kull waħda pprovduta bit-trażmissjoni tagħha stess, bit-tnejn li huma jkunu indipendenti; kull waħda minnhom tista' taħdem fuq il-brejkijiet ta' żewġ roti jew aktar magħżula b'tali mod li jkunu kapaċi li jiżguraw għalihom il-grad preskritt ta' brejkjar sekondarju mingħajr ma jipperikolaw l-istabbiltà tal-vettura waqt l-ibbrejkjar; barra minn hekk, kull waħda mir-riservi ta' enerġija msemmija hawn fuq trid tkun mgħammra b'apparat ta' twissija kif definit fil-paragrafu 5.2.14 hawn taħt;
               
            
                  5.2.2.9.
               
               
                  jekk il-forza tas-service brake u t-trażmissjoni jkunu jiddependu esklussivament fuq l-użu ta' riserva ta' enerġija, riserva waħda ta' enerġija għat-trażmissjoni hija kkunsidrata biżżejjed, bil-kundizzjoni li l-ibbrejkjar sekondarju preskritt ikun assigurat bl-azzjoni tal-enerġija muskolari tas-sewwieq li taġixxi fuq il-kontroll tas-service brake u jintlaħqu r-rekwiżiti tal-paragrafu 5.2.5;
               
            
                  5.2.2.10.
               
               
                  ċerti partijiet, bħalma huma l-pedala u l-bearing tagħha, il-master cylinder u l-pistun jew il-pistuni tiegħu, il-valv ta' kontroll, is-sistema li tgħaqqad il-pedala u l-master cylinder jew il-valv ta' kontroll, iċ-ċilindri tal-brejkijiet u l-pistuni tagħhom, u l-assemblaġġi tal-lever-and-cam tal-brejkijiet, ma għandhomx jitqiesu li huma soġġetti għal ksur jekk ikunu ta' daqs xieraq, ikunu aċċessibbli faċilment għall-manutenzjoni, u jesebixxu karatteristiċi ta' sigurtà li huma għallinqas ugwali għal dawk preskritti għal konponenti essenzjali oħrajn (bħalma hija s-sistema li tgħaqqad mal-istering) tal-vettura. Kwalunkwe parti kif imsemmi qabel li l-ħsara fiha tagħmilha impossibbli sabiex il-vettura titwaqqaf bi grad ta' effikaċja li jkun tal-inqas ugwali għal dak preskritt għall-brejk sekondarju trid tkun magħmula mill-metall jew minn materjal b'karatteristiċi ekwivalenti u ma għandhiex issofri tgħawwiġ notevoli fit-tħaddim normali tas-sistemi tal-ibbrejkjar.
               
            5.2.3.   Il-ħsara ta' parti mis-sistema ta' trażmissjoni idrawlika għandha tiġi senjalata lis-sewwieq permezz ta' apparat li jinkludi bozza ħamra indikattiva li tixgħel qabel u mal-applikazzjoni ta' pressjoni differenzjali ta' mhux aktar minn 15,5 bar bejn il-mezz ta' brejkjar attiv u dak bil-ħsara, imkejla fl-iżbokk taċ-ċilindru ewlieni u din tibqa' mixgħula sakemm tibqa' l-ħsara u s-swiċċ tal-ignixin (startjar) jkun fil-pożizzjoni “mixgħula”. Madankollu, huwa permess apparat li jinkludi bozza indikattiva ħamra li tixgħel meta l-fluwidu fil-kompartiment ikun inqas minn ċertu livell speċifikat mill-manifattur. Il-bozza indikattiva għandha tkun viżibbli anki matul il-jum; il-kundizzjoni sodisfaċenti tal-bozza għandha tkun verifikabbli faċilment mis-sewwieq mis-sedil tas-sewwieq. Il-ħsara f'komponent tal-apparat ma għandhiex tfisser it-telf totali tal-effikaċja tal-mezz tal-ibbrejkjar. L-għafsa tal-brejk tal-ipparkjar trid tiġi indikata wkoll lis-sewwieq. Tista' tintuża l-istess bozza indikattiva.
      5.2.4.   Meta jsir użu ta' enerġija li mhijiex l-enerġija muskolari tas-sewwieq, mhux meħtieġ li jkun hemm aktar minn sors wieħed ta' enerġija tali (pompa idrawlika, kompressur tal-arja, eċċ.), iżda l-mezzi li bihom jitħaddem il-mezz li jikkostitwixxi dak is-sors għandu jkun kemm jista' jkun bla periklu.
      
               
                  5.2.4.1.
               
               
                  Fl-eventwalità ta' ħsara fi kwalunkwe parti tat-trażmissjoni tas-sistema ta' brejkjar ta' vettura, il-forniment lill-parti mhux affettwata bil-ħsara għandha tkompli tiġi żgurata fejn dan ikun meħtieġ għall-għan li titwaqqaf il-vettura bi grad ta' effiċjenza preskritt għall-ibbrejkjar sekondarju. Din il-kundizzjoni għandha tiġi ssodisfata permezz ta' mezzi li jistgħu jiġu attwati faċilment meta l-vettura tkun wieqfa, jew b'mezz awtomatiku.
               
            
               
                  5.2.4.2.
               
               
                  Barra minn hekk, il-mezzi ta' ħażna li jkunu jinsabu fid-down-circuit ta' dan il-mezz għandhom ikunu tali li fl-eventwalità ta' ħsara fil-forniment tal-enerġija, wara erba' attwazzjonijiet full-stroke tal-kontroll tas-service braking taħt il-kundizzjonijiet preskritti fil-paragrafu 1.2 tal-Anness IV għal dan ir-Regolament, xorta jkun possibbli li l-vettura titwaqqaf fil-ħames applikazzjoni bil-grad ta' effikaċja preskritt għall-ibbrejkjar sekondarju.
               
            
               
                  5.2.4.3.
               
               
                  Madankollu, għas-sistemi idrawliċi tal-ibbrejkjar b'enerġija maħżuna, dawn id-dispożizzjonijiet jistgħu jitqiesu bħala sodisfatti bil-kundizzjoni li jkunu ssodisfati r-rekwiżiti tal-paragrafu 1.3 tal-Anness 4 għal dan ir-Regolament.
               
            5.2.5.   Ir-rekwiżiti tal-paragrafi 5.2.2, 5.2.3 u 5.2.4 hawn fuq iridu jiġu ssodisfati mingħajr ma jintuża xi apparat awtomatiku ta' xi tip li n-nuqqas ta' effikaċja tiegħu jista' jgħaddi bħala mhux osservat minħabba li partijiet li normalment ikunu f'pożizzjoni ta' mistrieħ jidħlu fl-azzjoni biss f'każ ta' ħsara fis-sistema ta' brejkjar.
      5.2.6.   Is-sistema ta' service braking trid taġixxi fuq ir-roti kollha tal-vettura u għandha tqassam l-azzjoni tagħha b'mod xieraq bejn il-fusien.
      5.2.7.   Fil-każ ta' vetturi mgħammra b'sistemi ta' brejkjar tal-elettriku riġenerattiv tal-Kategorija B, it-tħaddim tal-brejk minn sorsi oħrajn ta' brejkjar, jista' jkun ikkoordinat b'mod xieraq sabiex jippermetti li tiġi applikata s-sistema ta' brejkjar tal-elettriku riġenerattiv waħedha, bil-kundizzjoni li jiġu ssodisfati ż-żewġ kundizzjonijiet li ġejjin:
      
                  5.2.7.1.
               
               
                  Il-varjazzjonijiet intrinsiċi fl-output tat-torque tas-sistema ta' brejkjar tal-elettriku riġenerattiv (eż. b'riżultat ta' bidliet fl-istat ta' ċarġ elettriku fil-batteriji tal-ġbid) ikunu kkumpensati awtomatikament b'varjazzjoni xierqa fir-rigward tal-koordinament sakemm jiġu ssodisfati r-rekwiżiti (4) ta' wieħed mill-annessi li ġejjin għal dan ir-Regolament:
                  
                               
                           
                           
                              L-Anness 3, il-paragrafu 1.3.2, jew
                           
                        
                               
                           
                           
                              L-Anness 6, it-Taqsima 5.3. (inkluż il-każ bil-mutur tal-elettriku attivat), u
                           
                        
            
                  5.2.7.2.
               
               
                  Kull fejn ikun meħtieġ, sabiex ikun żgurat li r-rata tal-ibbrejkjar (5) tibqa' relatata mad-domanda tal-ibbrejkjar tas-sewwieq, wara li tiġi kkunsidrata l-aderenza tat-tajer/triq disponibbli, l-ibbrejkjar għandu jiġi kkawżat awtomatikament biex jaħdem fuq ir-roti kollha tal-vettura.
               
            5.2.8.   L-azzjoni tas-sistema ta' service braking għandha titqassam bejn ir-roti tal-istess fus b'mod simmetriku fir-rigward tal-pjan medjan lonġitudinali tal-vettura.
      Għandhom jiġu ddikjarati l-kumpens u l-funzjonijiet, bħalma huwa l-anti-lock, li jistgħu jikkawżaw devjazzjonijiet minn din id-distribuzzjoni simetrika.
      
               
                  5.2.8.1.
               
               
                  Il-kumpens mit-trażmissjoni ta' kontroll tal-elettriku għal deterjorament jew difett fis-sistema ta' brejkjar għandu jiġi indikat lis-sewwieq permezz tas-sinjal isfar ta' twissija speċifikat fil-paragrafu 5.2.21.1.2 hawn taħt. Dan ir-rekwiżit għandu japplika għall-kundizzjonijiet kollha meta l-kumpens jaqbeż il-limiti li ġejjin:
                  
                              5.2.8.1.1.
                           
                           
                              differenza fil-pressjonijiet trażversi tal-ibbrejkjar fuq kwalunkwe fus:
                              
                                          (a)
                                       
                                       
                                          ta' 25 % tal-valur ogħla għal deċellerazzjonijiet tal-vettura ta' ≥ 2 m/sec2,
                                       
                                    
                                          (b)
                                       
                                       
                                          valur li jikkorrispondi għal 25 % b'2 m/sec2 għal deċellerazzjonijiet inqas minn din ir-rata.
                                       
                                    
                        
                              5.2.8.1.2.
                           
                           
                              valur ta' kumpens individwali fuq kwalunkwe fus:
                              
                                          (a)
                                       
                                       
                                          > 50 % tal-valur nominali għal deċellerazzjonijiet tal-vettura ta' ≥ 2 m/sec2,
                                       
                                    
                                          (b)
                                       
                                       
                                          valur li jikkorrispondi għal 50 % tal-valur nominali bi 2 m/sec2 għal deċellerazzjonijiet inqas minn din ir-rata.
                                       
                                    
                        
            
               
                  5.2.8.2.
               
               
                  Il-kumpens kif definit hawn fuq, huwa permess biss meta l-għafsa inizjali tal-brejk issir b'veloċitajiet tal-vettura ta' iżjed minn 10 km/h.
               
            5.2.9.   Il-malfunzjonijiet tat-trażmissjoni ta' kontroll elettriku ma għandhomx japplikaw il-brejkijiet bil-kontra tal-intenzjonijiet tas-sewwieq.
      5.2.10.   Is-sistemi ta' service braking, tal-brejk sekondarju u tal-ibbrejkjar għall-ipparkjar iridu jaġixxu fuq uċuħ għall-ibbrejkjar imqabbdin mar-roti permezz ta' komponenti ta' saħħa adegwata.
      Fejn it-torque tal-ibbrejkjar għal fus jew fusien partikolari jkun ipprovdut kemm minn sistema ta' brejkjar bil-frizzjoni kif ukoll minn sistema ta' brejkjar bl-elettriku riġenerattiv tal-Kategorija B, huwa permess l-iskonnettjar ta' din tal-aħħar, bil-kundizzjoni li s-sors ta' brejkjar bil-frizzjoni jibqa' mqabbad b'mod permanenti u jkun kapaċi jipprovdi l-kumpens imsemmi fil-paragrafu 5.2.7.1.
      Madankollu, fil-każ ta' mumenti temporanji qosra ta' skonnessjoni, huwa aċċettat kumpens inkomplet, madankollu fi żmien 1s, dan il-kumpens għandu jkun kiseb mill-inqas 75 % tal-valur finali tiegħu.
      Iżda, fil-każijiet kollha, is-sors ta' brejkjar bil-frizzjoni mqabbad b'mod permanenti għandu jiżgura li kemm is-sistema ta' service braking kif ukoll is-sistema ta' brejkjar sekondarju jkomplu jaħdmu bil-livell preskritt ta' effikaċja.
      L-iskonnettjar tal-uċuħ għall-ibbrejkjar tas-sistema ta' brejkjar għall-ipparkjar għandu jkun permess biss bil-kundizzjoni li l-iskonnettjar ikun ikkontrollat esklussivament mis-sewwieq mis-sedil tas-sewqan tiegħu, permezz ta' sistema li ma tistax tiġi azzjonata bi tnixxija.
      5.2.11.   Il-kedd tal-brejkijiet għandu jkun jista' jiġi kkumpensat faċilment permezz ta' sistema ta' aġġustament manwali jew awtomatiku. Barra minn hekk, il-kontroll u l-komponenti tat-trażmissjoni u tal-brejkijiet għandu jkollhom riżerva ta' vjaġġar u, jekk neċessarju, mezz xieraq ta' kumpens sabiex, meta l-brejkijiet jisħnu jew meta l-linings tal-brejkijiet jilħqu ċertu grad ta' konsum, jiġi żgurat ibbrejkjar effikaċi mingħajr ma jkun meħtieġ aġġustament immedjat.
      5.2.11.1.   L-aġġustament għall-kedd għandu jkun awtomatiku għas-service brake. Il-mezzi ta' aġġustament awtomatiku għall-użu għandhom ikunu b'tali mod li wara li l-brejkijiet jisħnu u mbagħad jiksħu, l-ibbrejkjar effettiv jibqa' żgurat xorta waħda. B'mod partikolari, il-vettura għandha tibqa' kapaċi li taħdem b'mod normali wara t-testijiet imwettqa skont l-Anness 3, il-paragrafu 1.5 (Test tat-Tip I).
      5.2.11.2.   Iċċekkjar tal-konsum tal-komponenti ta' frizzjoni tas-service brake
      
               
                  5.2.11.2.1.
               
               
                  Għandu jkun possibbli li l-konsum fuq il-linings tas-service brake jiġi vvalutat faċilment minn barra jew minn taħt il-vettura, mingħajr it-tneħħija tar-roti, bil-provvediment ta' toqob xierqa għall-ispezzjoni jew b'xi mezz ieħor. Dan jista' jinkiseb billi jintużaw għodod sempliċi standard tal-workshop jew tagħmir komuni għall-ispezzjoni tal-vetturi.
                  Inkella, jista' jintuża apparat ta' sondaġġ għal kull rota (roti doppji huma kkunsidrati bħala rota waħda), li jwissi lis-sewwieq fil-pożizzjoni ta' sewqan tiegħu meta jkun meħtieġ bdil tal-linings (firrodu). Fil-każ ta' twissija ottika, jista' jintuża s-sinjal isfar ta' twissija speċifikat fil-paragrafu 5.2.21.1.2 hawn taħt.
               
            
               
                  5.2.11.2.2.
               
               
                  Il-valutazzjoni tal-kundizzjoni tal-użu tal-uċuħ għall-ibbrejkjar tad-diski jew it-tnabar tal-brejkijiet tista' ssir biss b'kejl dirett tal-komponent reali jew eżami ta' kwalunkwe indikatur tal-konsum tad-diski jew tat-tnabar tal-brejkijiet, li jista' jkun jeħtieġ xi livell ta' żarmar. Għalhekk, fil-ħin tal-approvazzjoni tat-tip, il-manifattur tal-vettura għandu jiddefinixxi dawn li ġejjin:
                  
                              (a)
                           
                           
                              Il-metodu li bih jista' jiġi vvalutat il-konsum tal-uċuħ għall-frizzjoni tat-tnabar jew id-diski, fosthom il-livell ta' żarmar li jkun meħtieġ u l-għodod u l-proċessi meħtieġa sabiex jintlaħaq dan.
                           
                        
                              (b)
                           
                           
                              Informazzjoni li tiddefinixxi l-limitu massimu aċċettabbli ta' konsum fil-punt li fih il-bdil isir neċessarju.
                           
                        Din l-informazzjoni għandha ssir disponibbli liberament, eż. manwal tal-vettura jew rekord ta' informazzjoni elettronika.
               
            5.2.12.   F'sistemi ta' brejkjar bi trażmissjoni idrawlika, il-fetħiet għall-mili tal-kompartimenti tal-fluwidu jridu jkunu aċċessibbli faċilment; barra minn hekk, ir-reċipjenti li jkun fihom il-fluwidu ta' riserva jridu jkunu ddisinjati u mibnija b'mod li l-livell tal-fluwidu ta' riserva jkun jista' jiġi ċċekkjat faċilment mingħajr ma jkun hemm għalfejn li jinfetħu r-reċipjenti, u l-kapaċità minima totali tal-kompartiment tkun ekwivalenti għall-ispostament tal-fluwidu li jirriżulta meta ċ-ċilindri tar-roti jew il-calliper pistons servuti mill-kompartimenti jiċċaqilqu minn lining ġdid, b'pożizzjoni rtirata għal kollox għal pożizzjoni għal kollox applikata, ikkunsmata għal kollox. Jekk ma jintlaħqux dawn il-kundizzjonijiet, is-sinjal aħmar ta' twissija speċifikat fil-paragrafu 5.2.21.1.1 hawn isfel għandu jiġbed l-attenzjoni tas-sewwieq għal kwalunkwe tnaqqis fil-livell tal-fluwidu ta' riserva li jista' jikkawża ħsara fis-sistema ta' brejkjar.
      5.2.13.   It-tip ta' fluwidu li għandu jintuża fis-sistemi tal-ibbrejkjar bi trażmissjoni idrawlika għandu jiġi identifikat mis-simbolu skont il-grafika 1 jew 2 tal-Istandard ISO 9128-1987 u l-immarkar DOT xieraq (eż. DOT 3). Is-simbolu u l-immarkar għandhom jitwaħħlu f'pożizzjoni fejn jidhru b'mod li ma jkunux jistgħu jitħassru sa 100 mm mill-fetħiet għall-mili tal-kompartimenti tal-fluwidu; informazzjoni addizzjonali tista' tingħata mill-manifattur.
      5.2.14.   Apparat ta' twissija
      
               
                  5.2.14.1.
               
               
                  Kwalunkwe vettura mgħammra b'service brake attwat minn kompartiment tal-enerġija għandha, meta l-prestazzjoni preskritta tal-brejk sekondarju ma tkunx tista' tinkiseb permezz ta' dan il-brejk mingħajr ma tintuża l-enerġija maħżuna, tkun ipprovduta b'apparat ta' twissija, li jagħti sinjal ottiku jew akustiku meta l-enerġija maħżuna, fi kwalunkwe parti tas-sistema, tinżel għal valur li fih, mingħajr l-iċċarġjar mill-ġdid tal-kompartiment u irrispettivament mill-kundizzjonijiet ta' tagħbija tal-vettura, ikun possibbli li jiġi applikat is-service brake għall-ħames darba wara erba' attwazzjonijiet b'għafsiet sħaħ u tinkiseb il-prestazzjoni preskritta mill-brejk sekondarju (mingħajr ħsarat fl-apparat ta' trażmissjoni tas-service brake u bil-brejkijiet aġġustati bl-aktar mod qrib possibbli). Dan il-mezz ta' twissija għandu jkun imqabbad direttament u b'mod permanenti maċ-ċirkwit. Meta l-magna tkun qed taħdem taħt kundizzjonijiet ta' tħaddim normali u ma jkun hemm ebda ħsara fis-sistema ta' bbrekjar, bħal fil-każ tat-testijiet tal-approvazzjoni tat-tip, l-apparat ta' twissija ma għandu jagħti l-ebda sinjal ħlief waqt il-ħin meħtieġ għall-karika tar-reċipjent/i tal-enerġija wara li tinxtegħel il-magna. Is-sinjal aħmar ta' twissija speċifikat fil-paragrafu 5.2.21.1.1 hawn isfel għandu jintuża bħala s-sinjal ottiku ta' twissija.
               
            
               
                  5.2.14.2.
               
               
                  Madankollu, fil-każ ta' vetturi li jkunu kkunsidrati biss li jikkonformaw mar-rekwiżiti tal-paragrafu 5.2.4.1 ta' dan ir-Regolament għax jissodisfaw ir-rekwiżiti tal-paragrafu 1.3 tal-Anness 4 għal dan ir-Regolament, l-apparat ta' twissija għandu jikkonsisti minn sinjal akustiku flimkien ma' sinjal ottiku. Dawn il-mezzi ma għandhomx għalfejn joperaw simultanjament, diment li kull wieħed minnhom ikun jissodisfa r-rekwiżiti ta' hawn fuq u li s-sinjal akustiku ma jiġix attwat qabel is-sinjal ottiku. Is-sinjal aħmar ta' twissija speċifikat fil-paragrafu 5.2.21.1.1 hawn isfel għandu jintuża bħala s-sinjal ottiku ta' twissija.
               
            
               
                  5.2.14.3.
               
               
                  Dan l-apparat akustiku jista' jsir inoperattiv waqt li jiġi applikat il-brejk tal-ipparkjar u/jew, b'għażla tal-manifattur, fil-każ ta' trażmissjoni awtomatika, is-selettur jkun qiegħed fil-pożizzjoni ta' “Ipparkjar”.
               
            5.2.15.   Bla ħsara għar-rekwiżiti tal-paragrafu 2.1.2.3 fuq, fejn l-użu ta' sors ta' enerġija awżiljari huwa essenzjali għat-tħaddim ta' mezz ta' brejkjar, ir-riżerva ta' enerġija għandha tkun tali li tiżgura li, jekk il-magna tieqaf, jew fl-eventwalità li l-mezz li bih jitħaddem is-sors ta' enerġija tirriżultalu xi ħsara, il-prestazzjoni tal-ibbrejkjar tibqa' suffiċjenti sabiex iġġib il-vettura f'waqfien fil-kundizzjonijiet preskritti. Barra minn hekk, jekk l-isforz muskolari applikat mis-sewwieq fuq is-sistema ta' brejkjar tal-ipparkjar ikun rinforzat minn apparat servo, l-attwazzjoni tal-brejk tal-ipparkjar trid tkun żgurata f'każ ta' ħsara fl-apparat servo, jekk ikun hemm bżonn billi tintuża riserva ta' enerġija indipendenti minn dik li normalment tforni lill-apparat servo. Din ir-riserva ta' enerġija tista' tkun dik maħsuba għas-sistema ta' service braking.
      5.2.16.   Il-mezz pnewmatiku/idrawliku awżiljari jrid jiġi fornut bl-enerġija b'mod li matul it-tħaddim tiegħu jkunu jistgħu jintlaħqu l-valuri preskritti tad-deċellerazzjoni u li anki f'każ ta' ħsara fis-sors tal-enerġija, it-tħaddim tal-mezz awżiljari ma jkunx jista' jwassal sabiex ir-riservi tal-enerġija li jalimentaw is-sistemi tal-ibbrejkjar jaqgħu taħt il-livell indikat fil-paragrafu 5.2.14 hawn fuq.
      5.2.17.   Fil-każ ta' vettura bil-mutur mgħammra sabiex iġġorr karru b'service brake tal-elettriku, għandhom jiġu ssodisfati r-rekwiżiti li ġejjin:
      
                  5.2.17.1.
               
               
                  il-fornitura tal-qawwa (ġeneratur u batterija) tal-vettura bil-mutur għandu jkollha kapaċità suffiċjenti sabiex tipprovdi l-kurrent għas-sistema elettrika tat-ibbrejkjar. Bil-magna mixgħula fil-veloċità idle rrakkomandata mill-manifattur u bil-mezzi tal-elettriku kollha pprovduti mill-manifattur bħala tagħmir standard tal-vettura mixgħula, il-vultaġġ fil-linji tal-elettriku waqt il-konsum massimu tal-kurrent tas-sistema elettrika tal-ibbrejkjar (15 A) ma għandux jaqa' taħt il-valur ta' 9,6 V imkejjel fil-konnessjoni. Il-linji tal-elettriku ma għandhomx ikunu jistgħu jagħmlu shortcircuit lanqas f'każ ta' tagħbija żejda:
               
            
                  5.2.17.2.
               
               
                  fl-eventwalità ta' ħsara tas-sistema ta' service braking tal-vettura b'mutur, fejn dik is-sistema tkun tikkonsisti minn għallinqas żewġ unitajiet indipendenti, l-unità jew l-unitajiet mhux affettwati mill-ħsara għandhom ikunu kapaċi li jattwaw parzjalment jew għal kollox il-brejkijiet tal-karru;
               
            
                  5.2.17.3.
               
               
                  l-użu tal-iswiċċ tad-dawl ta' waqfien u ċ-cirkwit għall-attwazzjoni tas-sistema ta' brejkjar tal-elettriku huwa permisibbli biss jekk il-linja ta' attwazzjoni tkun imqabbda b'mod parallel mad-dawl ta' waqfien u l-iswiċċ u ċ-ċirkwit tad-dawl ta' waqfien eżistenti jkunu kapaċi jieħdu t-tagħbija żejda.
               
            5.2.18.   Rekwiżiti addizzjonali għal vetturi mgħammra b'sistemi ta' brejkjar tal-elettriku riġenerattiv.
      
               
                  5.2.18.1.
               
               
                  Vetturi mgħammra b'sistema ta' brejkjar tal-elettriku riġenerattiv tal-Kategorija A.
                  
                              5.2.18.1.1.
                           
                           
                              l-ibbrejkjar tal-elettriku riġenerattiv għandu jiġi attivat biss mill-kontroll tal-aċċelleratur u/jew il-pożizzjoni tal-ger newtrali.
                           
                        
            
               
                  5.2.18.2.
               
               
                  Vetturi mgħammra b'sistema ta' brejkjar tal-elettriku riġenerattiv tal-Kategorija B.
                  
                              5.2.18.2.1.
                           
                           
                              ma għandux ikun possibbli li tiġi skonnettjata, parzjalment jew għal kollox, parti mis-sistema ta' brejkjar tal-elettriku riġenerattiv ħlief b'mezzi awtomatiċi. Dan ma għandux jinftiehem bħala devjazzjoni mir-rekwiżiti tal-paragrafu 5.2.10;
                           
                        
                              5.2.18.2.2.
                           
                           
                              is-sistema ta' service braking irid ikollha apparat wieħed biss ta' kontroll;
                           
                        
                              5.2.18.2.3.
                           
                           
                              is-sistema ta' service braking ma għandhiex tiġi affettwata ħażin mill-iskonnettjar tal-mutur(i) jew mill-proporzjon tal-ger li jintuża;
                           
                        
                              5.2.18.2.4.
                           
                           
                              jekk il-funzjonament tal-komponent tal-elettriku tal-ibbrejkjar ikun assigurat b'relazzjoni stabbilita bejn l-informazzjoni ġejja mill-kontroll tas-service braking u l-forza tal-ibbrejkjar għar-roti li tirriżulta minnha, ħsara f'din ir-relazzjoni li twassal biex ma jiġux irrispettati l-preskrizzjonijiet tad-distribuzzjoni tal-ibbrejkjar bejn il-fusien (Anness 5 jew 6, li jkun applikabbli) trid tiġi avżata lis-sewwieq permezz ta' sinjal ottiku ta' twissija mhux aktar tard minn meta jiġi attwat il-kontroll u dan għandu jibqa' mixgħul sakemm idum dan id-difett u li l-iswiċċ tal-“kuntatt” ikun qiegħed fil-pożizzjoni “go”.
                           
                        
            
               
                  5.2.18.3.
               
               
                  Għall-vetturi mgħammra b'sistema ta' brejkjar tal-elettriku riġenerattiv ta' kwalunkwe kategorija, għandhom japplikaw il-preskrizzjonijiet kollha rilevanti ħlief il-paragrafu 5.2.18.1.1 hawn fuq. F'dan il-każ, l-ibbrejkjar tal-elettriku riġenerattiv jista' jiġi attwat mill-kontroll tal-aċċelleratur u/jew il-pożizzjoni newtrali tal-ger. Barra minn hekk, l-azzjoni fuq il-kontroll tas-service brake ma tridx tnaqqas l-effett tal-ibbrejkjar imsemmi hawn fuq iġġenerat mir-rilaxx tal-kontroll tal-aċċelleratur.
               
            
               
                  5.2.18.4.
               
               
                  Il-funzjonament tal-ibbrejkjar tal-elettriku ma jridx jiġi affettwat ħażin minn kampijiet manjetiċi jew tal-elettriku.
               
            
               
                  5.2.18.5.
               
               
                  Fil-każ tal-vetturi mgħammra b'apparat kontra l-imblukkar tal-brejkijiet, l-apparat kontra l-imblukkar tal-brejkijiet irid jikkontrolla s-sistema ta' brejkjar tal-elettriku.
               
            
               
                  5.2.18.6.
               
               
                  L-istat ta' ċarġ tal-batteriji tal-ġbid huwa determinat bil-metodu stabbilit fl-Appendiċi 1 għall-Anness 3 għal dan ir-Regolament (6).
               
            5.2.19.   Rekwiżiti speċjali addizzjonali għat-trażmissjoni elettrika tas-sistema ta' brejkjar tal-ipparkjar:
      
                  5.2.19.1.
               
               
                  Fil-każ ta' ħsara fit-trażmissjoni elettrika, għandha tiġi evitata kwalunkwe attwazzjoni mhux intenzjonata tas-sistema ta' brejkjar tal-ipparkjar;
               
            
                  5.2.19.2.
               
               
                  Fil-każ ta' ħsara elettrika fil-kontroll jew ksur fil-wajers fit-trażmissjoni ta' kontroll elettriku bejn il-kontroll u l-ECU mqabbad direttament miegħu, eskluża l-alimentazzjoni tal-enerġija, irid jibqa' possibbli li tiġi applikata s-sistema ta' brejkjar tal-ipparkjar mis-sedil tas-sewwieq u b'hekk il-vettura mgħobbija tkun tista' tinżamm stazzjonarja fuq pendil ta' 8 % 'l fuq jew 'l isfel. Inkella, f'dan il-każ, hija permessa attwazzjoni awtomatika tal-brejk tal-ipparkjar meta l-vettura tkun stazzjonarja, bil-kundizzjoni li tintlaħaq il-prestazzjoni msemmija hawn fuq u, ladarba jiġi applikat, il-brejk tal-ipparkjar jibqa' attivat b'mod indipendenti mill-istatus tal-iswiċċ tal-ignixin (startjar). F'din l-alternattiva, il-brejk tal-ipparkjar għandu jiġi rilaxxat b'mod awtomatiku malli s-sewwieq jibda biex iħarrek il-vettura mill-ġdid. Il-magna/trażmissjoni manwali jew it-trażmissjoni awtomatika (pożizzjoni ta' pparkjar) jistgħu jintużaw sabiex tinkiseb jew jgħinu sabiex tinkiseb il-prestazzjoni msemmija hawn fuq.
                  
                              5.2.19.2.1.
                           
                           
                              Ksur fil-wajers fit-trażmissjoni elettrika, jew ħsara elettrika fil-kontroll tas-sistema ta' brejkjar tal-ipparkjar, għandhom jiġu senjalati lis-sewwieq permezz tas-sinjal isfar ta' twissija speċifikat fil-paragrafu 5.2.21.1.2 Meta jkun ikkawżat minn ksur fis-sistema tal-wajers fit-trażmissjoni ta' kontroll elettriku tas-sistema ta' brejkjar tal-ipparkjar, dan is-sinjal isfar ta' twissija għandu jingħata malli jseħħ il-ksur.
                              Barra minn hekk, ħsara elettrika bħal din fil-kontroll jew ksur fil-wajers esterni għall-unità(jiet) ta' kontroll elettroniku u eskluż il-forniment tal-enerġija, għandhom jiġu ssenjalati lis-sewwieq billi jiġi mpetpet is-sinjal aħmar ta' twissija speċifikat fil-paragrafu 5.2.21.1.1 sakemm l-iswiċċ tal-ignixin (startjar) ikun fil-pożizzjoni “mixgħula” (tħaddim) li jinkludi perjodu ta' mhux inqas minn 10 sekondi wara u l-kontroll ikun fil-pożizzjoni “mixgħula” (attivat).
                              Madankollu, jekk is-sistema ta' brejkjar tal-ipparkjar tirrileva kklampjar korrett tal-brejk tal-ipparkjar, it-tpetpit tas-sinjal aħmar ta' twissija jista' jiġi mrażżan, u s-sinjal aħmar ma jpetpitx għandu jintuża sabiex jindika li “ġie applikat il-brejk tal-ipparkjar”.
                              Fejn l-attwazzjoni tal-brejk tal-ipparkjar normalment tkun indikata b'sinjal aħmar ta' twissija separat, li jissodisfa r-rekwiżiti kollha tal-paragrafu 5.2.21.2, għandu jintuża dan is-sinjal biex jissodisfa r-rekwiżit ta' hawn fuq għal sinjal aħmar.
                           
                        
            
                  5.2.19.3.
               
               
                  It-tagħmir awżiljari jista' jiġi alimentat b'enerġija mit-trażmissjoni elettrika tas-sistema ta' brejkjar tal-ipparkjar, bil-kundizzjoni li l-forniment tal-enerġija jkun suffiċjenti sabiex jippermetti l-attwazzjoni tas-sistema ta' brejkjar tal-ipparkjar flimkien mat-tagħbija elettrika tal-vetturi f'kundizzjonijiet mhux ta' ħsara. Barra minn hekk, fejn ir-riserva tal-enerġija tintuża wkoll mis-sistema ta' service braking, għandhom japplikaw ir-rekwiżiti tal-paragrafu 5.2.20.6.
               
            
                  5.2.19.4.
               
               
                  Wara li jintefa l-iswiċċ tal-ignixin/startjar li jikkontrolla l-enerġija elettrika għall-mezz tal-ibbrejkjar u/jew tkun tneħħiet iċ-ċavetta, irid jibqa' possibbli li tiġi applikata s-sistema ta' brejkjar tal-ipparkjar, filwaqt li għandu jiġi evitat ir-rilaxx.
               
            5.2.20.   Rekwiżiti addizzjonali speċjali għal sistemi tas-service braking bi trażmissjoni ta' kontroll elettriku:
      
                  5.2.20.1.
               
               
                  Bil-brejk tal-ipparkjar rilaxxat, is-sistema ta' service braking għandha tkun kapaċi tiġġenera forza ta' brejkjar totali statika li tkun tal-inqas ekwivalenti għal dik meħtieġa mit-test preskritt tat-Tip 0, anki meta jkun intefa l-iswiċċ tal-ignixin/startjar u/jew tkun tneħħiet iċ-ċavetta. Wieħed għandu jifhem li jkun hemm enerġija suffiċjenti fit-trażmissjoni tal-enerġija tas-sistema ta' service braking.
               
            
                  5.2.20.2.
               
               
                  Fil-każ ta' ħsara waħda temporanja (< 40 ms) fit-trażmissjoni ta' kontroll elettriku, li ma tinkludix l-alimentazzjoni tal-enerġija tagħha (eż. sinjal mhux trażmess jew żball fid-dejta), ma għandu jkun hemm l-ebda effett evidenti fuq il-prestazzjoni tas-service brake.
               
            
                  5.2.20.3.
               
               
                  Ħsara fit-trażmissjoni ta' kontroll elettriku (7), mhux inkluża r-riserva tal-enerġija tagħha, li taffettwa l-funzjoni u l-prestazzjoni tas-sistemi indirizzati f'dan ir-Regolament għandha tiġi indikata lis-sewwieq permezz tas-sinjal aħmar jew isfar ta' twissija speċifikat fil-paragrafi 5.2.21.1.1 u 5.2.21.1.2, rispettivament, kif jixraq. Meta l-prestazzjoni preskritta tas-service brake (sinjal aħmar ta' twissija) ma tkunx tista' tintlaħaq aktar, il-ħsarat li jirriżultaw minn telf tal-kontinwità elettrika (eż. ksur, skonnettjar) għandhom jiġu senjalati lis-sewwieq malli jseħħu, u l-prestazzjoni preskritta tal-brejk sekondarju għandha tintlaħaq billi jitħaddem il-kontroll tas-service brake skont il-paragrafu 2.2 tal-Anness 3 għal dan ir-Regolament.
               
            
                  5.2.20.4.
               
               
                  Fl-eventwalità ta' ħsara fis-sors tal-enerġija tat-trażmissjoni ta' kontroll elettriku, billi tibda mill-valur nominali tal-livell tal-enerġija, il-medda sħiħa ta' kontroll tas-sistema ta' service braking għandha tiġi ggarantita wara 20 attwazzjoni konsekuttiva b'għafsa sħiħa tal-kontroll tas-service brake. Waqt it-test, il-kontroll tal-ibbrejkjar għandu jingħafas għal kollox għal 20 sekonda u jiġi rilaxxat għal ħames sekondi fuq kull attwazzjoni. Wieħed għandu jifhem li matul it-test ta' hawn fuq ikun hemm enerġija suffiċjenti sabiex tassigura attwazzjoni sħiħa tas-sistema ta' service braking. Dan ir-rekwiżit ma għandux jiġi interpretat bħala devjazzjoni mir-rekwiżiti tal-Anness 4.
               
            
                  5.2.20.5.
               
               
                  Meta l-vultaġġ tal-batterija jinżel taħt valur nominat mill-manifattur li fih ma tkunx tista' tiġi aktar iggarantita l-prestazzjoni preskritta tas-service brake u/jew li jwaqqaf mill-inqas żewġ ċirkwiti indipendenti tas-service brake milli kull wieħed jilħaq il-prestazzjoni preskritta ta' brejk sekondarju, għandu jiġi attivat is-sinjal aħmar ta' twissija speċifikat fil-paragrafu 5.2.21.1.1 Wara li jiġi attivat is-sinjal ta' twissija, irid ikun possibbli li jiġi applikat il-kontroll tas-service brake u tinkiseb mill-inqas il-prestazzjoni sekondarja preskritta fil-paragrafu 2.2 tal-Anness 3 għal dan ir-Regolament. Wieħed għandu jifhem li jkun hemm enerġija suffiċjenti fit-trażmissjoni tal-enerġija tas-sistema ta' service braking.
               
            
                  5.2.20.6.
               
               
                  Jekk l-apparat awżiljari jiġi alimentat b'enerġija mill-istess riserva bħat-trażmissjoni ta' kontroll elettriku, irid jiġi żgurat li, bil-magna taħdem b'veloċità mhux akbar minn 80 % tal-veloċità b'qawwa massima, il-forniment tal-enerġija jkun suffiċjenti biex jissodisfa l-valuri preskritti tad-deċellerazzjoni jew bil-forniment ta' provvista ta' enerġija li tkun kapaċi tevita l-iskargar ta' din ir-riserva meta jkun qed jaħdem l-apparat kollu awżiljari jew bit-tifi awtomatiku ta' partijiet magħżula minn qabel tal-apparat awżiljari f'vultaġġ ogħla mil-livell kritiku msemmi fil-paragrafu 5.2.20.5 ta' dan ir-Regolament sabiex jiġi evitat skargar ulterjuri ta' din ir-riserva. Il-konformità tista' tintwera jew b'kalkolazzjoni jew b'test prattiku. Dan il-paragrafu ma japplikax għal vetturi fejn il-valuri preskritti tad-deċellerazzjoni jistgħu jintlaħqu mingħajr l-użu ta' enerġija elettrika.
               
            
                  5.2.20.7.
               
               
                  Jekk l-apparat awżiljari jiġi alimentat b'enerġija mit-trażmissjoni ta' kontroll elettriku, iridu jiġu ssodisfati r-rekwiżiti li ġejjin:
                  
                              5.2.20.7.1.
                           
                           
                              Fl-eventwalità ta' ħsara fis-sors tal-enerġija, waqt li l-vettura tkun miexja, l-enerġija ta' ġol-kompartiment għandha tkun suffiċjenti biex tattwa l-brejkijiet meta jingħafas il-kontroll;
                           
                        
                              5.2.20.7.2.
                           
                           
                              Fl-eventwalità ta' ħsara fis-sors tal-enerġija, waqt li l-vettura tkun wieqfa u tiġi applikata s-sistema ta' brejkjar tal-ipparkjar, l-enerġija ta' ġol-kompartiment għandha tkun suffiċjenti biex tattwa d-dwal anki meta jingħafsu l-brejkijiet;
                           
                        
            5.2.21.   Ir-rekwiżiti ġenerali għas-sinjali ottiċi ta' twissija li l-funzjoni tagħhom hija li jindikaw lis-sewwieq ċerti ħsarat (jew difetti) speċifikati fit-tagħmir tal-ibbrejkjar tal-vettura bil-mutur, huma stipulati fis-subparagrafi li ġejjin. Ħlief kif deskritt fil-paragrafu 5.2.21.5 hawn taħt, dawn is-sinjali għandhom jintużaw esklussivament għall-iskopijiet preskritti minn dan ir-Regolament.
      
               
                  5.2.21.1.
               
               
                  Il-vetturi b'mutur għandhom ikunu kapaċi jipprovdu sinjali ta' twissija ottika ta' ħsara u ta' difett fil-brejk, kif ġej:
                  
                              5.2.21.1.1.
                           
                           
                              Sinjal aħmar ta' twissija, li jindika ħsarat definiti xi mkien ieħor f'dan ir-Regolament fit-tagħmir tal-ibbrejkjar tal-vettura li ma jippermettux li tinkiseb il-prestazzjoni preskritta tas-service brake u/jew li ma jippermettux il-funzjonament ta' mill-inqas wieħed minn żewġ ċirkwiti indipendenti tas-service brake;
                           
                        
                              5.2.21.1.2.
                           
                           
                              Fejn ikun applikabbli, sinjal ta' twissija isfar li jindika difett skopert b'mod elettriku fit-tagħmir tal-ibbrejkjar tal-vettura, li mhuwiex indikat mis-sinjal aħmar ta' twissija deskritt fil-paragrafu 5.2.21.1.1 fuq.
                           
                        
            
               
                  5.2.21.2.
               
               
                  Is-sinjali ta' twissija għandhom ikunu viżibbli, anki matul il-ġurnata; il-kundizzjoni sodisfaċenti tas-sinjali għandha tkun tista' tiġi vverifikata faċilment mis-sedil tas-sewwieq. Il-ħsara f'komponent tal-apparat ta' twissija ma għandha tikkawża l-ebda telf fil-prestazzjoni tas-sistema ta' brejkjar.
               
            
               
                  5.2.21.3.
               
               
                  Ħlief fejn ikun indikat mod ieħor:
                  
                              5.2.21.3.1.
                           
                           
                              ħsara jew difett speċifikat għandhom jiġu senjalati lis-sewwieq permezz tas-sinjal(i) ta' twissija msemmija hawn fuq sa mhux aktar tard mill-attwazzjoni tal-kontroll rilevanti tal-ibbrejkjar;
                           
                        
                              5.2.21.3.2.
                           
                           
                              is-sinjal(i) ta' twissija għandhom jibqgħu murija sakemm jippersistu l-ħsara/difett u l-iswiċċ tal-ignixin (startjar) ikun fil-pożizzjoni “mixgħula” (ta' tħaddim); u
                           
                        
                              5.2.21.3.3.
                           
                           
                              is-sinjal ta' twissija jrid ikun kostanti (mhux ipetpet).
                           
                        
            
               
                  5.2.21.4.
               
               
                  Is-sinjal(i) ta' twissija msemmi(ja) aktar 'il fuq għandhom jixegħlu meta t-tagħmir elettriku tal-vettura (u s-sistema tal-ibbrejkjar) jiġi fornut bl-elettriku (enerġizzat). Bil-vettura wieqfa, is-sistema tal-ibbrejkjar għandha tivverifika li l-ebda waħda mill-ħsarat jew l-ebda wieħed mid-difetti speċifikati ma jkunu preżenti qabel ma jintfew is-sinjali. Il-ħsarat jew id-difetti speċifikati li għandhom jattivaw is-sinjali ta' twissija msemmija aktar 'il fuq, iżda li ma jiġux skoperti f'kundizzjonijiet statiċi, għandhom jiġu reġistrati malli jiġu skoperti u għandhom jintwerew meta tiġi startjata l-vettura u kull darba li l-iswiċċ tal-ignixin (startjar) ikun fil-pożizzjoni “mixgħul” (ta' tħaddim), sakemm tippersisti l-ħsara jew jippersisti d-difett.
               
            
               
                  5.2.21.5.
               
               
                  Il-ħsarat (jew difetti) mhux speċifikati, jew informazzjoni oħra dwar il-brejkijiet u/jew ir-running gear tal-vettura bil-magna, jistgħu jiġu indikati mis-sinjal isfar speċifikat fil-paragrafu 5.2.21.1.2 hawn fuq, bil-patt li jiġu ssodisfati l-kundizzjonijiet kollha li ġejjin:
                  
                              5.2.21.5.1.
                           
                           
                              il-vettura tkun wieqfa;
                           
                        
                              5.2.21.5.2.
                           
                           
                              wara li l-mezz tal-ibbrejkjar jiġi enerġizzat għall-ewwel darba u s-sinjal ikun indika li, wara l-proċeduri spjegati fil-paragrafu 5.2.21.4 hawn fuq, ma jkunu ġew identifikati l-ebda ħsarat (jew difetti) speċifikati; u
                           
                        
                              5.2.21.5.3.
                           
                           
                              il-ħsarat mhux speċifikati jew informazzjoni oħra għandhom jiġu indikati biss bit-tpetpit tas-sinjal ta' twissija. Madankollu, is-sinjal ta' twissija għandu jintefa sakemm il-vettura taqbeż għall-ewwel darba l-10 km/h.
                           
                        
            5.2.22.   Il-ġenerazzjoni ta' sinjal tal-ibbrejkjar sabiex jixgħel il-bozoz tal-waqfien.
      
               
                  5.2.22.1.
               
               
                  L-attivazzjoni tas-sistema ta' service braking min-naħa tas-sewwieq għandha tiġġenera sinjal li għandu jintuża biex jixgħel il-bozoz tal-waqfien.
               
            
               
                  5.2.22.2.
               
               
                  L-attivazzjoni tas-sistema ta' service braking permezz ta' “bbrejkjar bi kmand awtomatiku” għandha tiġġenera s-sinjal imsemmi hawn fuq. Madankollu, meta t-tnaqqis fil-veloċità ġġenerat ikun inqas minn 0,7 m/s2, is-sinjal jista' jiġi soppress (8).
               
            
               
                  5.2.22.3.
               
               
                  L-attivazzjoni ta' parti mis-sistema ta' service braking permezz ta' “ibbrejkjar selettiv” ma għandhiex tiġġenera s-sinjal imsemmi fuq (9).
               
            
               
                  5.2.22.4.
               
               
                  Is-sistemi ta' brejkjar tal-elettriku riġenerattiv, li jipproduċu forza ta' tnaqqis fil-veloċità malli tintreħa l-pedala tal-gass, ma għandhomx jiġġeneraw sinjal imsemmi hawn fuq.
               
            5.2.23.   Meta vettura tkun mgħammra bil-mezz biex jindika l-ibbrejkjar ta' emerġenza, l-attivazzjoni u d-diżattivazzjoni tas-sinjal tal-ibbrejkjar ta' emerġenza għandhom jissodisfaw l-ispeċifikazzjonijiet ta' hawn taħt:
      
                  5.2.23.1.
               
               
                  Is-sinjal għandu jiġi attivat bl-applikazzjoni tas-sistema ta' service braking b'deċellerazzjoni ta' 6 m/s2 jew aktar;
                  Is-sinjal għandu jiġi diżattivat sa mhux iżjed tard minn meta d-deċellerazzjoni tkun waqgħet taħt it-2,5 m/s2.
               
            
                  5.2.23.2.
               
               
                  Jistgħu jintużaw ukoll il-kundizzjonijiet li ġejjin:
                  
                              (a)
                           
                           
                              Is-sinjal jista' jiġi attivat bl-applikazzjoni tas-sistema ta' service braking b'tali mod li din tipproduċi, f'kundizzjoni mhux mgħobbija u l-magna skonnettjata, fil-kundizzjonijiet ta' test tat-Tip 0 kif deskritt fl-Anness 3, deċellerazzjoni ta' 6 m/s2 jew aktar;
                              Is-sinjal għandu jiġi diżattivat mhux aktar tard minn meta d-deċellerazzjoni tkun waqgħet taħt it-2,5 m/s2.
                              jew
                           
                        
                              (b)
                           
                           
                              Is-sinjal jista' jiġi attivat meta s-sistema ta' service braking tiġi applikata f'veloċità ta' aktar minn 50 km/h u s-sistema kontra l-imblukkar tal-brejkijiet tkun f'ċikli kompleti (kif definit fil-paragrafu 2 tal-Anness 6).
                           
                        Is-sinjal għandu jiġi diżattivat meta s-sistema kontra l-imblukkar tal-brejkijiet ma tkunx aktar f'ċikli kompleti.
               
            5.2.24.   Soġġett għar-rekwiżiti tal-paragrafi minn 12.2 sa 12.3, kwalunkwe vettura mgħammra b'sistema ESC li tikkonforma mad-definizzjoni tal-paragrafu 2.25, għandha tissodisfa r-rekwiżiti dwar l-apparat, il-prestazzjoni u t-testijiet kontenuti fil-Parti A tal-Anness 9 għal dan ir-Regolament.
      
               
                  5.2.24.1.
               
               
                  Bħala alternattiva għar-rekwiżit tal-paragrafu 5.2.24, vetturi tal-kategoriji M1 u N1 b'massa f'kundizzjoni ta' sewqan ta' > 1 735 kg jistgħu jkunu mgħammra b'funzjoni ta' stabbiltà tal-vettura li tinkludi l-funzjoni kontra l-qlib u l-kontroll tad-direzzjoni u li tissodisfa r-rekwiżiti tal-Anness 21 għar-Regolament Nru 13.
               
            5.2.25.   Il-vetturi bil-magna tal-kategorija M1 u N1 mgħammra bi stepni temporanju għandhom jissodisfaw ir-rekwiżiti tekniċi rilevanti tal-Anness 3 għar-Regolament Nru 64.
      6.   IT-TESTIJIET
      It-testijiet tal-ibbrejkjar li l-vetturi sottomessi għall-approvazzjoni huma meħtieġa li jagħmlu, u l-prestazzjoni meħtieġa tal-ibbrejkjar, huma deskritti fl-Anness 3 għal dan ir-Regolament.
      7.   MODIFIKA TAT-TIP TA' VETTURA JEW TAS-SISTEMA TAL-IBBREJKJAR U ESTENSJONI TAL-APPROVAZZJONI
      
               
                  7.1.
               
               
                  Kull modifika fuq it-tip ta' vettura jew fuq is-sistema tal-ibbrejkjar tagħha għandha tiġi nnotifikata lid-dipartiment amministrattiv li jkun approva t-tip ta' vettura. Dak id-dipartiment imbagħad jista':
                  
                              7.1.1.
                           
                           
                              iqis li l-modifiki li saru mhux probabbli li jkollhom affett avvers apprezzabbli u li, ikun xi jkun il-każ, il-vettura xorta għadha tissodisfa r-rekwiżiti; jew
                           
                        
                              7.1.2.
                           
                           
                              jirrikjedi rapport ulterjuri mis-Servizz Tekniku responsabbli għat-twettiq tat-testijet.
                           
                        
            
               
                  7.2.
               
               
                  Avviż ta' konferma, estensjoni jew rifjut ta' approvazzjoni għandu jiġi kkomunikat permezz tal-proċedura speċifikata fil-paragrafu 4.3 ta' hawn fuq lill-Partijiet għall-Ftehim li japplikaw dan ir-Regolament.
               
            
               
                  7.3.
               
               
                  L-Awtorità Kompetenti li toħroġ l-estensjoni tal-approvazzjoni għandha tassenja serje ta' numri lil kull formola ta' komunikazzjoni mfassla għal estensjoni bħal din.
               
            8.   KONFORMITÀ TAL-PRODUZZJONI
      Il-proċeduri ta' konformità tal-produzzjoni għandhom jikkonformaw ma' dawk stabbiliti fil-Ftehim, fl-Appendiċi 2 (E/ECE/324-E/ECE/TRANS/505/Rev.2) bil-kundizzjonijiet meħtieġa li ġejjin:
      
               
                  8.1.
               
               
                  Vettura approvata skont dan ir-Regolament għandha tkun immanifatturata b'mod li tikkonforma mat-tip approvat billi tissodisfa r-rekwiżiti stabbiliti fil-paragrafu 5 aktar 'il fuq.
               
            
               
                  8.2.
               
               
                  L-awtorità li tkun tat l-approvazzjoni tat-tip tista' fi kwalunkwe ħin tivverifika l-metodi tal-kontroll tal-konformità applikati f'kull stabbiliment ta' produzzjoni. Il-frekwenza normali ta' dawn il-verifiki għandha tkun ta' darba kull sentejn.
               
            9.   SANZJONIJIET GĦAL NUQQAS TA' KONFORMITÀ TAL-PRODUZZJONI
      
               
                  9.1.
               
               
                  L-approvazzjoni mogħtija fir-rigward tat-tip tal-vettura skont dan ir-Regolament tista' tiġi rtirata jekk ir-rekwiżiti stipulati fil-paragrafu 8.1 hawn fuq ma jkunux rispettati.
               
            
               
                  9.2.
               
               
                  Jekk Parti Kontraenti għall-Ftehim li tapplika dan ir-Regolament tirtira l-approvazzjoni li kienet tat qabel, għandha tavża minnufih lill-Partijiet Kontraenti l-oħrajn li japplikaw dan ir-Regolament permezz ta' kopja tal-formola ta' komunikazzjoni li tikkonforma mal-mudell fl-Anness 1 għal dan ir-Regolament.
               
            10.   PRODUZZJONI MWAQQFA GĦAL KOLLOX
      Jekk id-detentur tal-approvazzjoni jieqaf għal kollox jimmanifattura tip ta' vettura approvat skont dan ir-Regolament, għandu jinforma b'dan lill-awtorità li tat l-approvazzjoni. Malli tirċievi l-komunikazzjoni rilevanti, din l-awtorità għandha tavża b'dan lill-Partijiet l-oħrajn fil-Ftehim li japplikaw dan ir-Regolament permezz ta' kopji tal-formola ta' komunikazzjoni li tikkonforma mal-mudell fl-Anness 1 ta' dan ir-Regolament.
      11.   ISMIJIET U INDIRIZZI TAS-SERVIZZI TEKNIĊI LI JWETTQU T-TESTIJIET TAL-APPROVAZZJONI, U TAD-DIPARTIMENTI AMMINISTRATTIVI
      Il-Partijiet għall-Ftehim li japplikaw dan ir-Regolament għandhom jikkomunikaw lis-Segretarjat tan-Nazzjonijiet Uniti, l-ismijiet u l-indirizzi tas-Servizzi Tekniċi responsabbli għat-twettiq tat-testijiet ta' approvazzjoni u tad-Dipartimenti Amministrattivi li jagħtu l-approvazzjoni u li lilhom għandhom jintbagħtu l-formoli li jiċċertifikaw approvazzjoni jew estensjoni jew rifjut jew irtirar ta' approvazzjoni, maħruġa f'pajjiżi oħra.
      12.   DISPOŻIZZJONIJIET TRANŻITORJI
      
               
                  12.1.
               
               
                  Sa 24 xahar wara d-data tad-dħul fis-seħħ tas-Suppliment 5 għall-verżjoni oriġinali ta' dan ir-Regolament, il-Partijiet Kontraenti li japplikaw dan ir-Regolament jistgħu jkomplu jagħtu approvazzjonijiet ECE skont ir-Regolament mhux emendat.
               
            
               
                  12.2.
               
               
                  Mill-1 ta' Novembru 2011, il-Partijiet Kontraenti li japplikaw dan ir-Regolament jistgħu jirrifjutaw li jagħtu approvazzjoni tat-tip nazzjonali jew reġjonali jekk it-tip ta' vettura ma jissodisfax ir-rekwiżiti ta' dan ir-Regolament kif emendat bis-Suppliment 9 u ma jkunx mgħammar b'Sistema Elettronika ta' Kontroll tal-Istabbiltà u Sistema għall-Għajnuna tal-Ibbrejkjar, li t-tnejn jissodisfaw ir-rekwiżiti tal-Anness 9 għal dan ir-Regolament.
               
            
               
                  12.3.
               
               
                  Mill-1 ta' Novembru 2013, il-Partijiet Kontraenti li japplikaw dan ir-Regolament jistgħu jirrifjutaw l-ewwel reġistrazzjoni nazzjonali ta' vettura li ma tissodisfax ir-rekwiżiti ta' dan ir-Regolament kif emendat bis-Suppliment 9 u li ma tkunx mgħammra b'Sistema Elettronika ta' Kontroll tal-Istabbiltà u Sistema għall-Għajnuna tal-Ibbrejkjar, li t-tnejn jissodisfaw ir-rekwiżiti tal-Anness 9 għal dan ir-Regolament.
               
            
               
                  12.4.
               
               
                  Mid-data uffiċjali tad-dħul fis-seħħ tas-Suppliment 9 għall-verżjoni oriġinali ta' dan ir-Regolament, il-Partijiet Kontraenti li japplikaw dan ir-Regolament:
                  
                              (a)
                           
                           
                              ma għandhomx jirrifjutaw milli jagħtu approvazzjoni skont dan ir-Regolament lil vettura li tikkonforma mar-rekwiżiti kif emendati mis-Suppliment 9 għall-verżjoni oriġinali ta' dan ir-Regolament.
                           
                        
                              (b)
                           
                           
                              għandhom jirrifjutaw li jagħtu approvazzjoni skont dan ir-Regolament kif emendat mis-Suppliment 7 għall-verżjoni oriġinali ta' dan ir-Regolament.
                           
                        
            
               
                  12.5.
               
               
                  Il-Partijiet Kontraenti li japplikaw dan ir-Regolament għandhom ikomplu jagħtu approvazzjonijiet lil dawk it-tipi ta' vetturi li jikkonformaw mar-rekwiżiti ta' dan ir-Regolament kif emendat mis-Suppliment 6 għall-verżjoni oriġinali ta' dan ir-Regolament.
               
            
         (1)  Dan ir-Regolament joffri sett alternattiv ta' rekwiżiti għall-vetturi tal-kategorija N1 għal dawk kontenuti fir-Regolament Nru 13. Il-Partijiet Kontraenti li japplikaw kemm ir-Regolament Nru 13 u dan ir-Regolament jagħrfu l-approvazzjonijiet skont kull Regolament bħala validi indaqs. Il-kategoriji ta' vetturi M1 u N1 huma definiti fl-Anness 7 tar-Riżoluzzjoni Konsolidata dwar il-Kostruzzjoni tal-Vetturi (R.E.3) (TRANS/WP.29/78/Rev.1/Amend.2, kif emendat l-aħħar bl-Emenda 4).
      
         (2)  Grupp ta' fusien għandu jiġi ttrattat bħala fus wieħed u r-roti doppji għandhom jiġu ttrattati bħala rota waħda.
      
         (3)  1 għall-Ġermanja, 2 għal Franza, 3 għall-Italja, 4 għall-Pajjiżi Baxxi, 5 għall-Isvezja, 6 għall-Belġju, 7 għall-Ungerija, 8 għar-Repubblika Ċeka, 9 għal Spanja, 10 għas-Serbja, 11 għar-Renju Unit, 12 għall-Awstrija, 13 għal-Lussemburgu, 14 għall-Isvizzera, 15 (vojta), 16 għan-Norveġja, 17 għall-Finlandja, 18 għad-Danimarka, 19 għar-Rumanija, 20 għall-Polonja, 21 għall-Portugall, 22 għall-Federazzjoni Russa, 23 għall-Greċja, 24 għall-Irlanda, 25 għall-Kroazja, 26 għas-Slovenja, 27 għas-Slovakkja, 28 għall-Belarus, 29 għall-Estonja, 30 (vojta), 31 għall-Bożnja u Ħerzegovina, 32 għal-Latvja, 33 (vojta), 34 għall-Bulgarija, 35 (vojta), 36 għal-Litwanja, 37 għat-Turkija, 38 (vojta), 39 għall-Ażerbajġan, 40 għal dik li kienet ir-Repubblika Jugoslava tal-Maċedonja, 41 (vojta), 42 għall-Komunità Ewropea (L-approvazzjonaijiet jingħataw mill-Istati Membri tagħha li jużaw is-simbolu ECE rispettiv tagħhom), 43 għall-Ġappun, 44 (vojta), 45 għall-Awstralja, 46 għall-Ukraina, 47 għall-Afrika t'Isfel, 48 għan-New Zealand, 49 għal Ċipru, 50 għal Malta, 51 għar-Repubblika tal-Korea, 52 għall-Malażja, 53 għat-Tajlandja, 54 u 55 (vojta) u 56 għall-Montenegro. In-numri sussegwenti għandhom jingħataw lil pajjiżi oħrajn f'ordni kronoloġika li fiha jirratifikaw jew jiffirmaw il-Ftehim li Jikkonċerna l-Adozzjoni tad-Dispożizzjonijiet Tekniċi Uniformi għall-Vetturi bir-Roti, għat-Tagħmir u għall-Partijiet li jistgħu Jitwaħħlu u/jew Jintużaw fuq il-Vetturi bir-Roti u l-Kundizzjonijiet għall-Għarfien Reċiproku tal-Approvazzjonijiet Mogħtija fuq il-Bażi ta' dawn il-Preskrizzjonijiet, u n-numri mogħtija b'dan il-mod għandhom jiġu kkomunikati mis-Segretarju Ġenerali tan-Nazzjonijiet Uniti lill-Partijiet Kontraenti għall-Ftehim.
      
         (4)  L-Awtorità, li tkun se tagħti l-approvazzjoni, għandu jkollha d-dritt li tiċċekkja s-sistema ta' service braking permezz ta' proċeduri addizzjonali ta' ttestjar tal-vettura.
      
         (5)  Ara n-nota 3.
      
         (6)  Bi qbil mas-Servizz Tekniku, mhux se tkun meħtieġa valutazzjoni tal-istat ta' ċarġ għal vetturi, li jkollhom sors ta' enerġija fuqhom għall-iċċarġjar tal-batteriji tal-ġbid u l-mezz sabiex jirregolaw l-istat ta' ċarġ tagħhom.
      
         (7)  Sakemm jiġu miftiehma proċeduri komuni ta' ttestjar, il-manifattur għandu jipprovdi lis-Servizz Tekniku b'analiżi tal-ħsarat li jistgħu jinqalgħu fit-trażmissjoni ta' kontroll u l-effetti tagħhom. Din l-informazzjoni għandha tkun soġġetta għal diskussjoni u ftehim bejn is-servizz tekniku u l-manifattur tal-vettura.
      
         (8)  Fil-ħin tal-approvazzjoni tat-tip, il-konformità ma' dan ir-rekwiżit għandha tiġi kkonfermata mill-manifattur tal-vettura.
      
         (9)  Waqt episodju ta' “ibbrejkjar selettiv”, il-funzjoni tista' tinbidel għal “ibbrejkjar bi kmand awtomatiku”.
      
         ANNESS 1
         
            KOMUNIKAZZJONI
             (*)
         
         (Format massimu: A4 (210 × 297 mm))
         
            
         Test ta 'immaġni
         
            maħruġa minn:
            L-isem tal-amministrazzjoni …
            li tikkonċerna (2):
            APPROVAZZJONI MOGĦTIJA
            APPROVAZZJONI ESTIŻA
            APPROVAZZJONI RRIFJUTATA
            APPROVAZZJONI RTIRATA
            PRODUZZJONI MWAQQFA GĦAL KOLLOX
            ta’ tip ta’ vettura fir-rigward tal-ibbrejkjar skont ir-Regolament Nru 13-H
            Nru tal-approvazzjoni …
            Nru tal-estensjoni …
            1. L-isem tan-negozju jew il-marka tal-vettura …
            2. It-tip tal-vettura …
            3. L-isem u l-indirizz tal-manifattur …
            4. Jekk applikabbli, l-isem u l-indirizz tar-rappreżentant tal-manifattur …
            5. Massa tal-vettura …
            5.1. Massa massima tal-vettura …
            5.2. Massa minima tal-vettura …
            6. Id-distribuzzjoni tal-massa fuq kull fus (valur massimu) …
            7. L-għamla u t-tip tal-linings tal-brejkijiet …
            7.1. Brake linings ittestjati għall-preskrizzjonijiet kollha relevanti tal-Anness 3 …
            7.2. Linings alternattivi tal-brejkijiet ittestjati skont l-Anness 7 …
            8. Tip ta’ magna …
            9. In-numru u l-proporzjonijiet tal-gerijiet …
            10. Il-proporzjon(ijiet) finali tad-drive …
            11. Jekk applikabbli, il-massa massima tal-karru li jista’ jkun agganċjat …
            11.1. Il-karru mingħajr brejkijiet …
            12. Il-qies tat-tajers …
            12.1. Il-qisien tal-istepni għal użu temporanju …
            12.2. Il-vettura tissodisfa r-rekwiżiti tekniċi tal-Anness 3 għar-Regolament Nru 64: Iva/Le (2) …
            13. Veloċità massima mfassla …
            14. Deskrizzjoni qasira tat-tagħmir tal-ibbrejkjar …
         
         
            
         Test ta 'immaġni
         
            15. Massa tal-vettura waqt it-test: …
            Mgħobbija (kg)
            Mhux Mgħobbija (kg)
            Nru tal-fus
            Nru tal-fus
            Total
            16. Riżultati tat-testijiet:
            Veloċità tat-test (km/h)
            Prestazzjoni mkejla
            Forza mkejla applikata fuq il-kontroll (daN)
            16.1. Testijiet tat-Tip 0:
            magna skonnettjata
            service brake (mgħobbi)
            service brake (mhux mgħobbi)
            brejk sekondarju (mgħobbi)
            brejk sekondarju (mhux mgħobbi)
            16.2. Testijiet tat-Tip 0:
            magna mqabbda
            service brake (mgħobbi)
            service brake (mhux mgħobbi)
            (skont il-paragrafu 2.1.1 B tal-Anness 3)
            16.3. Testijiet tat-Tip I:
            snubs preliminari (biex tiġi stabbilita l-forza tal-pedala)
            prestazzjoni sħuna (l-ewwel waqfa)
            prestazzjoni sħuna (it-tieni waqfa)
            prestazzjoni tal-irkupru
            16.4. Prestazzjoni dinamika tal-brejk tal-ipparkjar
            17. Riżultat tat-testijiet tal-prestazzjoni skont l-Anness 5 …
            18. Il-vettura hija/mhijiex (2) mgħammra biex tirmonka trejler b’sistemi ta’ brejkjar tal-elettriku.
            19. Il-vettura hija/mhijiex (2) mgħammra b’sistema kontra l-imblukkar tal-brejkijiet.
            19.1. Il-vettura tissodisfa r-rekwiżiti tal-Anness 6: Iva/Le (2).
            19.2. Il-kategorija tas-sistema kontra l-imblukkar tal-brejkijiet: kategorija 1/2/3 (2)
            20. Ġiet ipprovduta dokumentazzjoni adegwata skont l-Anness 8 fir-rigward tas-sistema(i) li ġejjin:
            … Iva/Le/Mhux Applikabbli (2)
            21. Il-vettura hija mgħammra b’sistema ESC: … Iva/Le
            Jekk iva: Is-sistema ESC ġiet ittestjata skont u tissodisfa r-rekwiżiti tal-Anness 9
            … Iva/Le
            jew: Il-funzjoni tal-istabbiltà tal-vettura ġiet ittestjata skont u tissodisfa r-rekwiżiti tal-Anness 21 għar-Regolament Nru 13 … Iva/Le
         
         
            
         Test ta 'immaġni
         
            22 Il-vettura hija/mhijiex (2) mgħammra b’Sistema għall-Għajnuna tal-Ibbrejkjar li tissodisfa r-rekwiżiti tal-Parti B tal-Anness 9.
            22.1. Il-Kategorija tas-Sistema għall-Għajnuna tal-Ibbrejkjar A/B/C (2)
            22.1.1. Għas-sistemi tal-Kategorija A, iddefinixxi l-limitu tal-forza li biha jiżdied il-proporzjon bejn il-forza tal-pedala u l-pressjoni tal-brejk (2);
            22.1.2. Għas-sistemi tal-Kategorija B, iddefinixxi l-veloċità tal-pedala tal-brejk li għandha tinkiseb sabiex tiġi attivata s-Sistema tal-Għajnuna għall-Ibbrejkjar (eż. veloċità tal-għafsa tal-pedala (mm/s) waqt intervall ta’ żmien partikolari) (2);
            22.1.3. Għal sistemi tal-kategorija C, iddefinixxi l-varjabbli tal-input li jaffettwaw id-deċiżjoni għall-attivazzjoni tas-Sistema tal-Għajnuna għall-Ibbrejkjar, ir-relazzjoni bejniethom u l-applikazzjoni tal-pedala meħtieġa biex tiġi attivata s-Sistema tal-Għajnuna għall-Ibbrejkjar għat-testijiet deskritti fil-Parti B tal-Anness 9 (2).
            23. Il-vettura tressqet għall-approvazzjoni fi …
            24. Servizz tekniku responsabbli għat-twettiq tal-approvazzjoni …
            25. Data tar-rapport maħruġ minn dak is-Servizz …
            26. Numru tar-rapport maħruġ minn dak is-Servizz …
            27. Approvazzjoni mogħtija/miċħuda/estiża/irtirata (2)
            28. Il-pożizzjoni tal-marka tal-approvazzjoni fuq il-vettura …
            29. Post …
            30. Data …
            31. Firma …
            32. Is-sommarju msemmi fil-paragrafu 4.3 ta’ dan ir-Regolament huwa mehmuż ma’ din il-komunikazzjoni
            (1) Numru ta’ distinzjoni tal-pajjiż li ta/estenda/irrifjuta/irtira l-approvazzjoni (ara d-dispożizzjonijiet għall-approvazzjoni fir-Regolament).
            (2) Ingassa fejn ma japplikax
         
         
            (*)  Fuq talba ta’ applikant(i) għal approvazzjoni skont ir-Regolament Nru 90, l-informazzjoni għandha tiġi pprovduta mill-Awtorità ta’ Approvazzjoni tat-Tip kif hemm fl-Appendiċi 1 għal dan l-anness. Madankollu, din l-informazzjoni ma għandhiex tiġi pprovduta għal skopijiet ħlief approvazzjonijiet skont ir-Regolament Nru 90.
         
            APPENDIĊI 1
            
               Lista ta' informazzjoni dwar il-vettura għall-iskop tal-approvazzjonijiet skont ir-regolament nru 90
            
            
                        1.
                     
                     
                        Deskrizzjoni tat-tip ta' vettura …
                        
                                    1.1.
                                 
                                 
                                    L-isem tan-negozju jew il-mudell tal-vettura, jekk applikabbli …
                                 
                              
                                    1.2.
                                 
                                 
                                    Kategorija tal-vettura …
                                 
                              
                                    1.3.
                                 
                                 
                                    Tip ta' vettura skont l-approvazzjoni mar-Regolament Nru 13-H …
                                 
                              
                                    1.4.
                                 
                                 
                                    Il-mudelli jew l-ismijiet tan-negozju tal-vetturi li jikkostitwixxu t-tip ta' vettura, jekk disponibbli …
                                    …
                                 
                              
                                    1.5.
                                 
                                 
                                    L-isem u l-indirizz tal-manifattur …
                                 
                              
                  
                        2.
                     
                     
                        L-għamla u t-tip tal-linings tal-brejkijiet …
                        
                                    2.1.
                                 
                                 
                                    Linings tal-brejkijiet ittestjati għall-preskrizzjonijiet kollha relevanti tal-Anness 3 …
                                 
                              
                                    2.2.
                                 
                                 
                                    Il-linings tal-brejkijiet ittestjati skont l-Anness …
                                 
                              
                  
                        3.
                     
                     
                        Massa massima tal-vettura …
                        
                                    3.1.
                                 
                                 
                                    Id-distribuzzjoni tal-massa fuq kull fus (valur massimu) …
                                 
                              
                  
                        4.
                     
                     
                        Massa massima tal-vettura …
                        
                                    4.1.
                                 
                                 
                                    Id-distribuzzjoni tal-massa fuq kull fus (valur massimu) …
                                 
                              
                  
                        5.
                     
                     
                        Il-veloċità massima tal-vettura …
                     
                  
                        6.
                     
                     
                        Il-qisien tat-tajers u tar-roti …
                     
                  
                        7.
                     
                     
                        Il-konfigurazzjoni taċ-ċirkwit tal-brejkijiet (eż. front/rear jew diagonal split) …
                     
                  
                        8.
                     
                     
                        Dikjarazzjoni ta' liema hija s-sistema tal-brejk sekondarju …
                     
                  
                        9.
                     
                     
                        L-ispeċifikazzjonijiet tal-valvi tal-brejkijiet (jekk applikabbli) …
                        
                                    9.1.
                                 
                                 
                                    L-ispeċifikazzjonjiet tal-aġġustament tal-valv ta' detezzjoni tat-tagħbija …
                                 
                              
                                    9.2.
                                 
                                 
                                    L-issettjar tal-valv tal-pressjoni …
                                 
                              
                  
                        10.
                     
                     
                        Id-distribuzzjoni ddisinjata tal-forza tal-brejk …
                     
                  
                        11.
                     
                     
                        L-ispeċifikazzjoni tal-brejk …
                        
                                    11.1.
                                 
                                 
                                    It-tip ta' diska tal-brejk (eż. in-numru ta' pistuni bid-dijametru(i), diska ventilata jew solida) …
                                    …
                                 
                              
                                    11.2.
                                 
                                 
                                    It-tip ta' brejk tambur (eż. duo servo, bid-daqs tal-pistun u l-qisien tat-tambur) …
                                    …
                                 
                              
                                    11.3.
                                 
                                 
                                    Fil-każ ta' sistemi ta' brejkijiet bl-ajra kompressata, eż. it-tip u d-daqs tal-kompartiment, il-lijvers, eċċ. …
                                    …
                                 
                              
                  
                        12.
                     
                     
                        It-tip u d-daqs taċ-ċilindru ewlieni …
                     
                  
                        13.
                     
                     
                        It-tip u d-daqs tal-booster …
                     
                  
      
      
         ANNESS 2
         
            ARRANĠAMENTI TAL-MARKI TAL-APPROVAZZJONI
         
         MUDELL A
         (Ara l-paragrafu 4.4 ta' dan ir-Regolament)
         Il-marka tal-approvazzjoni ta' hawn fuq imwaħħla ma' vettura turi li t-tip ta' vettura kkonċernata kienet, fir-rigward tal-ibbrejkjar, ġiet approvata fir-Renju Unit (E11) skont ir-Regolament Nru 13-H bin-numru ta' approvazzjoni 002439. L-ewwel żewġ ċifri tan-numru tal-approvazzjoni jindikaw li l-approvazzjoni ngħatat skont ir-rekwiżiti tar-Regolament Nru 13-H fil-forma oriġinali tiegħu. Il-marka addizzjonali “ESC” tindika li l-vettura tissodisfa r-rekwiżiti tal-Kontroll Elettroniku tal-Istabbiltà u s-Sistema għall-Għajnuna tal-Ibbrejkjar tal-Anness 9 għal dan ir-Regolament.
         MUDELL B
         (Ara l-paragrafu 4.5 ta' dan ir-Regolament)
         Il-marka tal-approvazzjoni ta' hawn fuq imwaħħla fuq vettura turi li t-tip ta' vettura kkonċernat ġie approvat fir-Renju Unit (E11) skont ir-Regolamenti Nru 13-H u Nru 24 (1). Fil-każ tal-aħħar Regolament, il-koeffiċjent korrett tal-assorbiment huwa 1,30 m-1). In-numri tal-approvazzjoni indikaw li, fid-data meta ngħataw l-approvazzjonijiet rispettivi, ir-Regolament Nru 13 kien jinkludi s-serje ta' emendi 24 u r-Regolament Nru 02 kien għadu fil-forma oriġinali tiegħu.
         
            (1)  Dan in-numru huwa mogħti biss bħala eżempju.
      
      
         ANNESS 3
         
            IT-TESTIJIET TAL-IBBREJKJAR U L-PRESTAZZJONI TAS-SISTEMI TAL-IBBREJKJAR
         
         1.   TESTIJIET TAL-IBBREJKJAR
         1.1.   Ġenerali
         
                  
                     1.1.1.
                  
                  
                     Il-prestazzjoni stipulata għal sistemi ta' brejkjar hija bbażata fuq id-distanza ta' waqfien u fuq il-medja tad-deċellerazzjoni kompletament żviluppata. Il-prestazzjoni ta' mezz tal-ibbrejkjar għandu jkun determinat billi titkejjel id-distanza tal-waqfien f'relazzjoni mal-veloċità inizjali tal-vettura u/jew billi titkejjel d-deċellerazzjoni żviluppata sħiħa matul it-test.
                  
               
                  
                     1.1.2.
                  
                  
                     Id-distanza tal-waqfien għandha tkun id-distanza koperta mill-vettura mill-waqt meta s-sewwieq jibda jħaddem il-kontroll tas-sistema ta' brejkjar sal-waqt li fih tieqaf il-vettura; il-veloċità tal-bidu għandha tkun il-veloċità fil-mument meta s-sewwieq jibda jħaddem il-kontroll tas-sistema ta' brejkjar; il-veloċità inizjali ma għandhiex tkun inqas minn 98 % tal-veloċità stipulata għat-test ikkonċernat.
                     Id-deċellerazzjoni medja żviluppata għal kollox (dm), għandha tiġi kkalkolata bħala d-deċellerazzjoni medja fir-rigward tad-distanza bejn l-intervall vb sa ve, skont il-formula li ġejja:
                     
                        
                     fejn:
                     
                                 vo
                                 
                              
                              
                                 =
                              
                              
                                 il-veloċità inizjali tal-vettura f'km/h,
                              
                           
                                 vb
                                 
                              
                              
                                 =
                              
                              
                                 il-veloċità tal-vettura f'0,8 vo f'km/h,
                              
                           
                                 ve
                                 
                              
                              
                                 =
                              
                              
                                 il-veloċità tal-vettura f'0,1 vo f'km/h,
                              
                           
                                 sb
                                 
                              
                              
                                 =
                              
                              
                                 id-distanza vjaġġata bejn vo u vb f'metri,
                              
                           
                                 se
                                 
                              
                              
                                 =
                              
                              
                                 id-distanza vjaġġata bejn vo u ve f'metri.
                              
                           Il-veloċità u d-distanza għandhom jiġu ddeterminati permezz ta' strumenti li jkollhom preċiżjoni ta' ± 1 % fil-veloċità stipulata għat-test. Id-dm tista' tiġi determinata permezz ta' metodi oħrajn minbarra l-kejl tal-veloċità u d-distanza; f'dan il-każ, il-preċiżjoni tad-dm għandha tkun ta' ± 3 %.
                  
               1.2.   Għall-approvazzjoni ta' kwalunkwe vettura, il-prestazzjoni tal-ibbrejkjar għandha titkejjel waqt it-testijiet fit-triq imwettqa fil-kundizzjonijiet li ġejjin:
         
                     1.2.1.
                  
                  
                     Il-kundizzjoni tal-vettura fir-rigward tal-piż għandha tkun preskritta għal kull tip ta' test u għandha tkun speċifikata fir-rapport tat-test;
                  
               
                     1.2.2.
                  
                  
                     It-test għandu jsir fil-veloċitajiet preskritti għal kull tip ta' test; Jekk il-veloċità massima tad-disinn ta' vettura tkun iżjed baxxa mill-veloċità preskritta għal test, it-test għandu jitwettaq bil-veloċità massima tal-vettura;
                  
               
                     1.2.3.
                  
                  
                     Waqt it-testijiet, il-forza applikata fuq il-kontroll tal-brejk sabiex tinkiseb il-prestazzjoni preskritta ma għandhiex taqbeż il-forza massima stipulata;
                  
               
                     1.2.4.
                  
                  
                     It-triq irid ikollha wiċċ li jippermetti aderenza tajba, sakemm ma jkunx speċifikat mod ieħor fl-annessi rilevanti;
                  
               
                     1.2.5.
                  
                  
                     It-testijiet għandhom isiru meta ma jkunx hemm riħ li jkun jista' jaffettwa r-riżultati;
                  
               
                     1.2.6.
                  
                  
                     Fil-bidu tat-testijiet, it-tajers għandhom ikunu kesħin u fil-pressjoni preskritta għat-tagħbija li fil-fatt tkun qiegħda tinġarr mir-roti meta l-vettura tkun wieqfa;
                  
               
                     1.2.7.
                  
                  
                     Il-prestazzjoni preskritta trid tinkiseb mingħajr imblukkar tar-roti f'veloċitajiet li jaqbżu 15 km/h, mingħajr devjazzjoni tal-vettura minn karreġġata wiesgħa 3,5 m, mingħajr ma jinqabeż yaw angle ta' 15o u mingħajr vibrazzjonijiet anormali;
                  
               
                     1.2.8.
                  
                  
                     Għall-vetturi li jaħdmu għal kollox jew parzjalment b'mutur (jew muturi) tal-elettriku, imqabbad b'mod permanenti mar-roti, it-testijiet kollha jridu jitwettqu b'dan il-mutur(i) imqabbda;
                  
               
                     1.2.9.
                  
                  
                     Għall-vetturi deskritti fil-paragrafu 1.2.8 hawn fuq, mgħammra b'sistema ta' brejkjar tal-elettriku riġenerattiv tal-kategorija A, it-testijiet tal-imġiba definiti fil-paragrafu 1.4.3.1 ta' dan l-anness għandhom jitwettqu fuq radda b'koeffiċjent baxx ta' aderenza (kif definit fil-paragrafu 5.2.2 tal-Anness 6);
                     
                                 1.2.9.1.
                              
                              
                                 Madankollu, għall-vetturi mgħammra b'sistema ta' brejkjar tal-elettriku riġenerattiv tal-Kategorija A, kundizzjonijiet temporanji bħall-bdil tal-ger jew ir-rilaxx tal-kontroll tal-aċċelleratur ma għandhomx jaffettwaw l-imġiba tal-vettura f'kundizzjoni deskritta fil-paragrafu 1.2.9;
                              
                           
               
                     1.2.10.
                  
                  
                     Fit-testijiet previsti fil-paragrafi 1.2.9 u 1.2.9.1 mhuwiex permess imblukkar tar-roti. Madankollu, tista' ssir korrezzjoni tal-istering jekk ir-rotazzjoni angulari tal-kontroll tal-istering tkun sa 120o matul iż-żewġ sekondi tal-bidu u mhux aktar minn 240o b'kollox;
                  
               
                     1.2.11.
                  
                  
                     Fil-każ ta' vettura b'service brakes attwati b'mod elettriku minn batteriji tal-ġbid (jew batterija awżiljari) li tirċievi l-enerġija biss minn sistema esterna indipendenti ta' ċċarġjar, dawn il-batteriji għandhom, waqt l-ittestjar tal-prestazzjoni tal-ibbrejkjar, ikunu f'medja ta' mhux aktar minn 5 % ogħla minn dak l-istat ta' ċarġ li fih ikun hemm bżonn li tingħata t-twissija ta' ħsara fil-brejk preskritta fil-paragrafu 5.2.20.5.
                     Jekk tingħata din it-twissija, il-batteriji jistgħu jirċievu ċċarġjar mill-ġdid waqt it-testijiet, sabiex jinżammu fil-medda meħtieġa ta' stat ta' ċarġ.
                  
               1.3.   Imġiba tal-vettura waqt l-ibbrejkjar
         
                  
                     1.3.1.
                  
                  
                     Fit-testijiet tal-ibbrejkjar, u b'mod partikolari f'dawk ta' veloċità għolja, l-imġiba ġenerali tal-vettura waqt l-ibbrejkjar għandha tiġi kkontrollata.
                  
               
                  
                     1.3.2.
                  
                  
                     L-imġiba tal-vettura waqt l-ibbrejkjar fuq triq li l-aderenza fuqha tkun imnaqqsa trid tissodisfa r-rekwiżiti rilevanti tal-Anness 5 u/jew tal-Anness 6 għal dan ir-Regolament.
                     
                                 1.3.2.1.
                              
                              
                                 Fil-każ ta' sistema ta' brejkjar skont il-paragrafu 5.2.7 fejn l-ibbrejkjar għal fus (jew fusien) partikolari jkun jinkludi iżjed minn sors wieħed ta' torque tal-ibbrejkjar, u kwalunkwe sors individwali jista' jiġi varjat fir-rigward tal-oħrajn, il-vettura għandha tissodisfa r-rekwiżiti tal-Anness 5, jew inkella, tal-Anness 6 taħt ir-relazzjonijiet kollha permessi mill-istrateġija tagħha ta' kontroll (1).
                              
                           
               1.4.   Test tat-Tip 0 (test ta' prestazzjoni ordinarja bil-brejkijiet kesħin)
         1.4.1.   Ġenerali
         
                  
                     1.4.1.1.
                  
                  
                     It-temperatura medja tas-service brakes fuq l-iżjed fus sħun tal-vettura, mkejla ġewwa l-linings tal-brejkijiet jew fuq il-mogħdija tal-ibbrejkjar tad-diska jew it-tambur, hija bejn 65 u 100 °C qabel kwalunkwe għafsa tal-brejk.
                  
               
                  
                     1.4.1.2.
                  
                  
                     It-test għandu jsir fil-kundizzjonijiet li ġejjin:
                     
                                 1.4.1.2.1.
                              
                              
                                 il-vettura għandha tkun mgħobbija, id-distribuzzjoni tal-massa tagħha fost il-fusien għandha tkun dik iddikjarata mill-manifattur. fejn issir dispożizzjoni għal ħafna arranġamenti tal-piż fuq il-fusien, id-distribuzzjoni tal-massa massima fost il-fusien għandha tkun tali li l-massa fuq kull fus tkun proporzjonali għall-massa massimu permessibbli għal kull fus;
                              
                           
                                 1.4.1.2.2.
                              
                              
                                 kull test irid jiġi ripetut fuq il-vettura mhux mgħobbija; jista' jkun hemm, minbarra s-sewwieq, persuna oħra fis-sedil ta' quddiem li tkun responsabbli biex tieħu nota tar-riżultati tat-test;
                              
                           
                                 1.4.1.2.3.
                              
                              
                                 fil-każ ta' vettura mgħammra b'sistema ta' brejkjar tal-elettriku riġenerattiv, ir-rekwiżiti jiddependu fuq il-kategorija ta' din is-sistema:
                                 
                                              
                                          
                                          
                                             Kategorija A. Kwalunkwe kontroll separat ta' brejkjar tal-elettriku riġenerattiv li jkun ipprovdut, ma għandux jintuża waqt it-testijiet tat-Tip 0.
                                          
                                       
                                              
                                          
                                          
                                             Kategorija B. Il-kontribut tas-sistema ta' brejkjar tal-elettriku riġenerattiv għall-forza tal-ibbrejkjar li tiġi ġġenerata ma għandux jaqbeż il-livell minimu ggarantit mid-disinn tas-sistema.
                                          
                                       
                                              
                                          
                                          
                                             Din il-kundizzjoni titqies li ġiet issodisfata jekk l-istat ta' ċarġ tal-batteriji jkun f'waħda mill-kundizzjonijiet li ġejjin:
                                             
                                                         (a)
                                                      
                                                      
                                                         fil-livell massimu ta' ċarġ rakkomandat mill-manifattur, kif elenkat fl-ispeċifikazzjoni tal-vettura,
                                                      
                                                   
                                                         (b)
                                                      
                                                      
                                                         f'livell mhux inqas minn 95 % tal-livell sħiħ ta' ċarġ, fejn il-manifattur ma jkun għamel l-ebda rakkomandazzjoni speċifika,
                                                      
                                                   
                                                         (ċ)
                                                      
                                                      
                                                         f'livell massimu li jirriżulta minn kontroll awtomatiku taċ-ċarġ fuq il-vettura.
                                                      
                                                   
                                       
                           
                                 1.4.1.2.4.
                              
                              
                                 il-limiti preskritti għall-prestazzjoni minima, kemm għat-testijiet bil-vettura mhux mgħobbija kif ukoll għat-testijiet bil-vettura mgħobbija, għandhom ikunu dawk stabbiliti hawn taħt; il-vettura għandha tissodisfa kemm id-distanza tal-waqfien preskritta kif ukoll id-deċelerazzjoni żviluppata għal kollox medja preskritta, iżda jista' ma jkunx hemmx il-ħtieġa li jitkejlu ż-żewġ parametri.
                              
                           
                                 1.4.1.2.5.
                              
                              
                                 it-triq trid tkun livell; sakemm ma jkunx speċifikat mod ieħor, kull test jista' jinkludi sa sitt waqfiet, inklużi dawk meħtieġa għal familjarizzazzjoni.
                              
                           
               1.4.2.   Test tat-Tip 0 bil-magna skonnettjata, service brake skont il-paragrafu 2.1.1(A) ta' dan l-anness.
         It-test irid jitwettaq bil-veloċità preskritta, bil-figuri preskritti f'dan ir-rigward ikunu soġġetti għal ċertu marġini ta' tolleranza. Il-prestazzjoni minima preskritta trid tkun milħuqa.
         1.4.3.   Test tat-Tip 0 bil-magna mqabbda, service brake skont il-paragrafu 2.1.1(B) ta' dan l-anness.
         
                     1.4.3.1.
                  
                  
                     It-test għandu jitwettaq bil-magna mqabbda, mill-veloċità preskritta fil-paragrafu 2.1.1 (B) ta' dan l-anness. Il-prestazzjoni minima preskritta trid tkun milħuqa. Dan it-test ma jsirx jekk il-veloċità massima tal-vettura tkun ≤ 125 km/h.
                  
               
                     1.4.3.2.
                  
                  
                     Għandhom jitkejlu l-figuri massimi tal-prestazzjoni prattika, u l-imġiba tal-vettura għandha tkun skont il-paragrafu 1.3.2 ta' dan l-anness. Madankollu, jekk il-veloċità massima tal-vettura tkun aktar minn 200 km/h, il-veloċità tat-test għandha tkun 160 km/h.
                  
               1.5.   Test tat-Tip I (test ta' fade u rkupru)
         1.5.1.   Il-proċedura tat-tisħin
         
                  
                     1.5.1.1.
                  
                  
                     Is-service brakes tal-vetturi kollha jridu jiġu ttestjati billi l-brejkijiet jiġu magħfusin u rilaxxati b'mod konsekuttiv għal numru ta' drabi, bil-vettura mgħobbija, fil-kundizzjonijiet murija fit-tabella hawn taħt:
                     
                                 Kundizzjonijiet
                              
                           
                                 v1
                                 
                                 (km/h)
                              
                              
                                 v2
                                 
                                 (km/h)
                              
                              
                                 Δt
                                 (sec)
                              
                              
                                 n
                              
                           
                                 80 % vmax
                                 
                                 ≤ 120
                              
                              
                                 0,5 v1
                                 
                              
                              
                                 45 
                              
                              
                                 15 
                              
                           fejn:
                     
                                 v1
                                 
                              
                              
                                 =
                              
                              
                                 il-veloċità inizjali, fil-bidu tal-ibbrejkjar
                              
                           
                                 v2
                                 
                              
                              
                                 =
                              
                              
                                 il-veloċità fit-tmiem tal-ibbrejkjar
                              
                           
                                 vmax
                                 
                              
                              
                                 =
                              
                              
                                 il-veloċità massima tal-vettura
                              
                           
                                 n
                              
                              
                                 =
                              
                              
                                 numru ta' applikazzjonijiet tal-brejk
                              
                           
                                 Δt
                              
                              
                                 =
                              
                              
                                 it-tul ta' ċiklu tal-ibbrejkjar: il-ħin li jgħaddi bejn il-bidu ta' għafsa waħda tal-brejk u l-bidu tal-oħra.
                              
                           
               
                  
                     1.5.1.2.
                  
                  
                     Jekk il-karatteristiċi tal-vettura jagħmluha impossibbli li jinżamm il-perjodu preskritt għal Δt, dan il-perjodu jista' jitwal; fi kwalunkwe każ, minbarra l-ħin meħtieġ għall-ibbrejkjar u l-aċċellerazzjoni tal-vettura, irid jitħalla perjodu ta' 10 sekondi f'kull ċiklu sabiex tiġi stabbilizzata l-veloċità v1.
                  
               
                  
                     1.5.1.3.
                  
                  
                     F'dawn it-testijiet, il-forza applikata fuq il-kontroll għandha tkun aġġustata b'mod li tinkiseb deċellerazzjoni medja ta' 3 m/s2 matul kull applikazzjoni tal-brejkijiet; iridu jitwettqu żewġ testijiet preliminari sabiex tiġi determinata l-forza xierqa tal-kontroll.
                  
               
                  
                     1.5.1.4.
                  
                  
                     Waqt l-applikazzjoni tal-brejkijiet, l-ogħla proporzjon tal-ger (li jeskludi overdrive, eċċ.) għandu jkun azzjonat il-ħin kollu.
                  
               
                  
                     1.5.1.5.
                  
                  
                     Sabiex terġa' tinkiseb il-veloċità wara l-ibbrejkjar, il-gearbox għandha tintuża b'tali mod li tinkiseb il-veloċità v1 fl-iqsar ħin possibbli (aċċellerazzjoni massima permessa mill-magna u mill-gearbox).
                  
               
                  
                     1.5.1.6.
                  
                  
                     Għall-vetturi li ma jkollhomx awtonomija suffiċjenti sabiex jitwettqu ċ-ċikli ta' tisħin tal-brejkijiet, it-testijiet għandhom jitwettqu billi tinkiseb il-veloċità preskritta qabel l-ewwel applikazzjoni tal-brejk u wara billi tintuża l-aċċellerazzjoni massima disponibbli sabiex terġa' tinkiseb il-veloċità u mbagħad ibbrejkjar konsekuttiv bil-veloċità milħuqa fit-tmiem ta' kull tul ta' ċiklu ta' 45 sekonda.
                  
               
                  
                     1.5.1.7.
                  
                  
                     Għall-vetturi mgħammra b'sistema ta' brejkar elettriku riġenerattiv tal-kategorija B, il-kundizzjoni tal-batteriji tal-vettura fil-bidu tat-test, għandha tkun tali li l-kontribut ta' forza tal-ibbrejkjar ipprovduta mis-sistema ta' brejkjar tal-elettriku riġenerattiv ma jaqbiżx il-minimu garantit mid-disinn tas-sistema. Dan ir-rekwiżit jitqies li huwa ssodisfat jekk il-batteriji jkunu f'waħda mill-kundizzjonijiet ta' stat ta' ċarġ kif elenkati fil-paragrafu 1.4.1.2.3 hawn fuq.
                  
               1.5.2.   Prestazzjoni sħuna
         
                  
                     1.5.2.1.
                  
                  
                     Fit-tmiem tat-test tat-Tip I (deskritt fil-paragrafu 1.5.1 ta' dan l-anness), il-prestazzjoni sħuna tas-sistema ta' service braking trid titkejjel fl-istess kundizzjonijiet (u b'mod partikolari b'forza medja fuq il-kontroll li ma tkunx akbar mill-forza medja li fil-fatt tintuża) tat-test tat-Tip 0 bil-magna skonnettjata (il-kundizzjonijiet tat-temperatura jistgħu jkunu differenti).
                  
               
                  
                     1.5.2.2.
                  
                  
                     Din il-prestazzjoni sħuna ma tridx tkun inqas minn 75 (2) fil-mija ta' dik preskritta, jew inqas minn 60 % tal-figura rreġistrata fit-test tat-Tip 0 bil-magna skonnettjata.
                  
               
                  
                     1.5.2.3.
                  
                  
                     Għall-vetturi mgħammra b'sistema ta' brejkjar tal-elettriku riġenerattiv tal-kategorija A, waqt l-għafsiet tal-brejk, l-ogħla ger irid ikun kontinwament attivat u l-kontroll separat tal-brejk elettriku, jekk ikun hemm, ma għandux jintuża.
                  
               
                  
                     1.5.2.4.
                  
                  
                     Fil-każ ta' vetturi mgħammra b'sistema ta' brejkjar tal-elettriku riġenerattiv tal-kategorija B, li jkunu għamlu ċ-ċikli ta' tisħin skont il-paragrafu 1.5.1.6 ta' dan l-anness, it-test tal-prestazzjoni sħuna għandu jitwettaq bil-veloċità massima li tista' tintlaħaq mill-vettura fit-tmiem taċ-ċikli ta' tisħin tal-brejkijiet, sakemm ma tkunx tista' tintlaħaq il-veloċità speċifikata fil-paragrafu 2.1.1 (A) ta' dan l-anness.
                     Għal paragun, għandu jiġi ripetut test aktar tard tat-Tip 0 bi brejkijiet kesħin minn din l-istess veloċità u b'kontribuzzjoni simili tal-brejk elettriku riġenerattiv, kif issettjat minn stat ta' ċarġ xieraq tal-batterija, bħalma kien waqt it-test tal-prestazzjoni sħuna.
                     Wara l-proċess tal-irkupru u t-test, għandu jkun permess aktar rikundizzjonament tal-linings qabel ma jsir it-test sabiex din it-tieni prestazzjoni sħuna titqabbel ma' dik miksuba fit-test sħun, skont il-kriterji tal-paragrafi 1.5.2.2 jew 1.5.2.5 ta' dan l-anness.
                  
               
                  
                     1.5.2.5.
                  
                  
                     Fil-każ ta' vettura li tissodisfa r-rekwiżit tas-60 % speċifikat fil-paragrafu 1.5.2.2 ta' dan l-anness, iżda li ma tikkonformax mar-rekwiżit tal-75 (3) fil-mija tal-paragrafu 1.5.2.2 ta' dan l-anness, jista' jsir test ieħor tal-prestazzjoni sħuna billi tintuża forza fuq il-kontroll li ma taqbiżx dik speċifikata fil-paragrafu 2 ta' dan l-anness. Ir-rizultati taż-żewġ testijiet għandhom jiddaħħlu fir-rapport.'
                  
               1.5.3.   Il-proċedura tal-irkupru
         Immedjatament wara t-test tal-prestazzjoni sħuna, agħmel erba' waqfiet minn 50 km/h bil-magna mqabbda, b'deċellerazzjoni medja ta' 3 m/s2. Ħalli intervall ta' 1,5 km bejn il-bidu tal-waqfiet suċċessivi. Immedjatament wara kull waqfa, aċċellera b'rata massima sa 50 km/h u żomm dik il-veloċità sakemm tagħmel il-waqfa li jmiss.
         
                  
                     1.5.3.1.
                  
                  
                     Il-vetturi mgħammra b'sistema ta' brejkjar tal-elettriku riġenerattiv tal-Kategorija B jistgħu jkollhom il-batteriji tagħhom iċċarġjati mill-ġdid jew mibdula b'sett iċċarġjat, bil-għan li titlesta l-proċedura tal-irkupru.
                  
               1.5.4.   Il-prestazzjoni tal-irkupru
         Fit-tmiem tal-proċedura tal-irkupru, il-prestazzjoni tal-irkupru tas-sistema ta' service braking trid titkejjel fl-istess kundizzjonijiet tat-test tat-Tip 0 bil-magna skonnettjata (il-kundizzjonijiet tat-temperatura jistgħu jkunu differenti), bl-użu ta' forza medja fuq il-kontroll, li ma tkunx iżjed mill-forza medja fuq il-kontroll li tkun intużat fit-test korrispondenti tat-Tip 0.
         Din il-prestazzjoni tal-irkupru ma għandhiex tkun inqas minn 70 %, jew aktar minn 150 %, tal-figura rreġistrata fit-test tat-Tip 0 bil-magna skonnettjata.
         
                  
                     1.5.4.1.
                  
                  
                     Għall-vetturi mgħammra b'sistema ta' brejkjar tal-elettriku riġenerattiv tal-Kategorija B, it-test tal-irkupru għandu jsir mingħajr l-ebda komponent ta' brejkjar riġenerattiv, jiġifieri fil-kundizzjonijiet tal-paragrafu 1.5.4 hawn fuq.
                     Wara r-rikundizzjonament ulterjuri tal-linings, għandu jsir test ieħor ripetut tat-Tip 0 mill-istess veloċità u mingħajr l-ebda kontribut ta' brejkjar tal-elettriku riġenerattiv bħal fit-test tal-irkupru bil-magna/muturi skonnettjati, u għandhom jiġu pparagunati r-riżultati ta' dawn it-testijiet.
                     Il-prestazzjoni tal-irkupru ma tridx tkun inqas minn 70 %, jew minn 150 % tal-figura rreġistrata fit-test finali ripetut tat-Tip 0.
                  
               2.   PRESTAZZJONI TAS-SISTEMI TAL-IBBREJKJAR
         2.1.   Sistema ta' service braking
         
                  
                     2.1.1.
                  
                  
                     Is-service brakes għandhom jiġu ttestjati fil-kundizzjonijiet murija fit-tabella li ġejja:
                     
                                 
                                             (A)
                                          
                                          
                                             Test tat-Tip 0 bil-magna skonnettjata
                                          
                                       
                              
                                 v
                                 s ≤
                                 dm ≥
                              
                              
                                 100 km/h
                                 0,1 v + 0,0060 v2 (m)
                                 6,43 m/s2
                                 
                              
                           
                                 
                                             (B)
                                          
                                          
                                             Test tat-Tip 0 bil-magna mqabbda
                                          
                                       
                              
                                 v
                                 s ≤
                                 dm ≥
                              
                              
                                 80 % vmax ≤ 160 km/h
                                 0,1 v + 0,0067 v2 (m)
                                 5,76 m/s2
                                 
                              
                           
                                  
                              
                              
                                 f
                              
                              
                                 6,5 – 50 daN
                              
                           fejn:
                     
                                 v
                              
                              
                                 =
                              
                              
                                 veloċità tat-test, f'km/h
                              
                           
                                 s
                              
                              
                                 =
                              
                              
                                 id-distanza tal-waqfien, f'metri
                              
                           
                                 dm
                                 
                              
                              
                                 =
                              
                              
                                 id-deċellerazzjoni medja għal kollox żviluppata, f'm/s2
                                 
                              
                           
                                 f
                              
                              
                                 =
                              
                              
                                 il-forza applikata fuq il-kontroll tas-sieq, f'daN
                              
                           
                                 vmax
                                 
                              
                              
                                 =
                              
                              
                                 il-veloċità massima tal-vettura, f'km/h
                              
                           
               
                  
                     2.1.2.
                  
                  
                     Fil-każ ta' vettura bil-mutur awtorizzata biex tiġbed trejler mingħajr brejkijiet, il-prestazzjoni minima Tip 0 tal-kombinazzjoni ma għandhiex tkun inqas minn 5,4 m/s2 fil-kundizzjonijiet kemm mgħobbija kif ukoll mhux mgħobbija.
                     Il-prestazzjoni tal-kombinazzjoni għandha tiġi verifikata b'kalkoli li jirreferu għall-prestazzjoni massima tal-ibbrejkjar li fil-fatt tinkiseb mill-vettura bil-mutur waħedha (mgħobbija) matul it-test tat-Tip 0 bil-magna skonnettjata, billi tintuża l-formula li ġejja (ma huma meħtieġa l-ebda testijiet prattiċi bi trejler igganċjat mingħajr brejkijiet):
                     
                        
                     fejn:
                     
                                 dM + R
                                 
                              
                              
                                 =
                              
                              
                                 id-deċellerazzjoni medja kkalkulata żviluppata għal kollox tal-vettura bil-mutur meta gganċjata ma' trejler mingħajr brejkijiet, f'm/s2
                                 
                              
                           
                                 dM
                                 
                              
                              
                                 =
                              
                              
                                 id-deċellerazzjoni massima medja żviluppata għal kollox tal-vettura bil-mutur waħedha miksuba matul it-test tat-Tip 0 bil-magna skonnettjata, f'm/s2
                                 
                              
                           
                                 PM
                                 
                              
                              
                                 =
                              
                              
                                 il-massa tal-vettura bil-mutur (mgħobbija)
                              
                           
                                 PR
                                 
                              
                              
                                 =
                              
                              
                                 il-massa massima ta' trejler bla brejkijiet li jista' jiġi gganċjat, kif iddikjarata mill-manifattur tal-vettura bil-mutur.
                              
                           
               2.2.   Sistema ta' brejkjar sekondarju
         
                  
                     2.2.1.
                  
                  
                     Il-prestazzjoni tas-sistema ta' brejkjar sekondarju għandha tiġi ttestjata bit-test tat-Tip 0 bil-magna skonnettjata minn veloċità inizjali tal-vettura ta' 100 km/h u forza applikata fuq il-kontroll tas-service brake li ma tkunx inqas minn 6,5 daN u ma taqbiżx il-50 daN.
                  
               
                  
                     2.2.2.
                  
                  
                     Is-sistema ta' brejkjar sekondarju trid tagħti distanza ta' waqfien li ma taqbiżx il-valur li ġej:
                     0,1 v + 0,0158 v2 (m)
                     u deċellerazzjoni medja żviluppata għal kollox ta' mhux inqas minn 2,44 m/s2 (li tikkorrispondi għat-tieni terminu fil-formula ta' hawn fuq).
                  
               
                  
                     2.2.3.
                  
                  
                     It-test tal-effikaċja ta' brejkjar sekondarju għandu jsir billi jiġu simulati l-kundizzjonijiet ta' ħsara attwali fis-sistema ta' service braking.'
                  
               
                  
                     2.2.4.
                  
                  
                     Għall-vetturi li jużaw sistemi ta' brejkjar tal-elettriku riġenerattiv, il-prestazzjoni tal-ibbrejkjar għandha tiġi ċċekkjata wkoll fiż-żewġ kundizzjonijiet ta' ħsara li ġejjin:
                     
                                 2.2.4.1.
                              
                              
                                 Għal ħsara totali fil-komponent elettriku tal-output tas-service brake.
                              
                           
                                 2.2.4.2.
                              
                              
                                 Fil-każ fejn il-kundizzjoni tal-ħsara ġġiegħel lill-komponent elettriku jagħti l-forza massima tiegħu ta' brejkjar.
                              
                           
               2.3.   Sistema ta' brejkar għall-ipparkjar
         
                  
                     2.3.1.
                  
                  
                     Is-sistema ta' brejkjar tal-ipparkjar trid tkun kapaċi żżomm il-vettura mgħobbija stazzjonarja fuq xaqliba ta' 20 % 'l fuq jew 'l isfel.
                  
               
                  
                     2.3.2.
                  
                  
                     Fuq vetturi li l-igganċjar ta' karru magħhom huwa awtorizzat, is-sistema ta' brejkjar għall-ipparkjar tal-vettura b'mutur għandha tkun kapaċi żżomm il-kombinazzjoni ta' vetturi fi stat wieqaf fuq xaqliba ta' 12 % 'l fuq jew 'l isfel.
                  
               
                  
                     2.3.3.
                  
                  
                     Jekk l-apparat ta' kontroll ikun manwali, il-forza applikata fuqu ma tridx taqbeż l-40 daN.
                  
               
                  
                     2.3.4.
                  
                  
                     Jekk dan ikun apparat ta' kontroll bis-saqajn, il-forza applikata fuq il-kontroll ma għandhiex taqbeż il-50 daN.
                  
               
                  
                     2.3.5.
                  
                  
                     Sistema ta' brejkjar għall-ipparkjar li għandha tiġi azzjonata ħafna drabi qabel ma tinkiseb il-prestazzjoni preskritta hija permessa.
                  
               
                  
                     2.3.6.
                  
                  
                     Biex tiġi vverifikata l-konformità mar-rekwiżit speċifikat fil-paragrafu 5.2.2.4 ta' dan ir-Regolament, irid isir test tat-Tip 0, bil-magna skonnettjata, b'veloċità tat-test inizjali ta' 30 km/h. Id-deċellerazzjoni medja żviluppata għal kollox malli jiġi applikat il-kontroll tas-sistema ta' brejkjar għall-ipparkjar u d-deċellerazzjoni immedjatament qabel ma tieqaf il-vettura, ma għandhiex tkun inqas minn 1,5 m/s2. It-test għandu jsir bil-vettura mgħobbija. Il-forza applikata fuq l-apparat ta' kontroll tal-ibbrejkjar ma għandhiex taqbeż il-valuri speċifikati.
                  
               3.   IL-ĦIN TA' REAZZJONI
         3.1.   Fejn vettura tkun mgħammra b'mezz ta' service braking li jkun totalment jew parzjalment dipendenti fuq sors ta' enerġija għajr mill-isforz muskolari tas-sewwieq, għandhom jiġu ssodisfati r-rekwiżiti li ġejjin:
         
                     3.1.1.
                  
                  
                     f'manuvra ta' emerġenza, il-ħin li jgħaddi bejn il-mument meta l-kontroll jiġi azzjonat u l-mument meta l-forza tal-ibbrejkjar fuq il-fus li jinsab fl-inqas post favorevoli tilħaq il-livell li jikkorrespondi għall-prestazzjoni preskritta ma għandux ikun aktar minn 0,6 sekondi;
                  
               
                     3.1.2.
                  
                  
                     fil-każ ta' vetturi mgħammra b'sistemi idrawliċi tal-ibbrejkjar, ir-rekwiżiti tal-paragrafu 3.1.1 hawn fuq jitqiesu bħala ssodisfati jekk, f'manuvra ta' emerġenza, id-deċellerazzjoni tal-vettura jew il-pressjoni fiċ-ċilindru tal-brejk l-inqas favorevoli, tilħaq livell li jikkorrispondi mal-prestazzjoni preskritta fi żmien 0,6 sekondi.
                  
               
            (1)  Il-manifattur għandu jipprovdi lis-Servizz Tekniku l-familja ta' kurvi tal-ibbrejkjar permessi mill-istrateġija ta' kontroll awtomatiku. Dawn il-kurvi jistgħu jiġu verifikati mis-Servizz Tekniku.
         
            (2)  Din tikkorrispondi għal distanza ta' waqfien ta' 0,1 v + 0,0080 v2 u deċellerazzjoni medja żviluppata għal kollox ta' 4,82 m/s2.
         
            (3)  Din tikkorrispondi għal distanza ta' waqfien ta' 0,1 v + 0,0080 v2 u deċellerazzjoni medja żviluppata għal kollox ta' 4,82 m/s2.
         
            APPENDIĊI
            
               PROĊEDURA GĦALL-MONITORAĠĠ TAL-ISTAT TA’ ĊARĠ TAL-BATTERIJI
            
            Din il-proċedura tapplika għal batteriji tal-vetturi li jintużaw għall-ġbid u l-ibbrejkjar riġenerattiv.
            Il-proċedura teħtieġ l-użu ta’ arloġġ bi-direzzjonali DC tal-watts fis-siegħa.
            1.   PROĊEDURA
            
                     
                        1.1.
                     
                     
                        Jekk il-batteriji jkunu ġodda jew ikunu ġew soġġetti għal ħażna fit-tul, huma għandhom jiġu ċċiklati kif rakkomandat mill-manifattur. Wara t-tlestija taċ-ċiklar għandu jitħalla soak period minimu ta’ 8 sigħat f’temperatura ambjentali.
                     
                  
                     
                        1.2.
                     
                     
                        Għandu jiġi stabbilit ċarġ sħiħ billi tintuża l-proċedura tal-iċċarġjar rakkomandata mill-manifattur.
                     
                  
                     
                        1.3.
                     
                     
                        Meta jitwettqu t-testijiet tal-ibbrejkjar tal-paragrafi 1.2.11, 1.4.1.2.3, 1.5.1.6, 1.5.1.7 u 1.5.2.4 tal-Anness 3, il-watts fis-siegħa kkunsmati mill-muturi tal-ġbid u pprovduti mis-sistema ta’ brejkjar riġenerattiv għandhom jiġu rreġistrati bħala running total li mbagħad jintuża sabiex jiġi stabbilit l-istat ta’ ċarġ li jkun jeżisti fil-bidu jew fit-tmiem ta’ test partikolari.
                     
                  
                     
                        1.4.
                     
                     
                        Sabiex jiġi replikat livell ta’ stat ta’ ċarġ fil-batteriji għal testijiet komparattivi, bħal dawk tal-paragrafu 1.5.2.4, il-batteriji għandhom jew jerġgħu jiġu ċċarġjati għal dak il-livell jew iċċarġjati aktar minn dak il-livell u skargati f’lowd fiss b’enerġija bejn wieħed u ieħor kostanti sakemm jintlaħaq l-istat ta’ ċarġ meħtieġ. Inkella, għal vetturi bi ġbid elettriku alimentat mill-batteriji biss, l-istat ta’ ċarġ jista’ jiġi aġġustat billi titħaddem il-vettura. It-testijiet imwettqa b’batterija parzjalment iċċarġjata fil-bidu tagħhom għandhom jinbdew malajr kemm jista’ jkun wara li jkun intlaħaq l-istat ta’ ċarġ mixtieq.
                     
                  
      
      
         ANNESS 4
         
            Dispożizzjonijiet li jirrigwardaw is-sorsi tal-enerġija u l-apparat għall-ħażna tal-enerġija (akkumulaturi tal-enerġija)
         
         
            Sistemi idrawliċi tal-ibbrejkjar b’enerġija maħżuna
         
         1.   KAPAĊITÀ TAL-APPARAT GĦALL-ĦAŻNA TAL-ENERĠIJA (AKKUMULATURI TAL-ENERĠIJA)
         1.1.   Ġenerali
         
                  
                     1.1.1.
                  
                  
                     Vetturi li fuqhom, l-apparat tal-ibbrejkjar jeħtieġ l-użu ta’ enerġija maħżuna pprovduta mill-fluwidu idrawliku taħt pressjoni għandhom ikunu mgħammra b’apparat ta’ ħażna ta’ enerġija (akkumulaturi tal-enerġija) b’kapaċità li tissodisfa r-rekwiżiti tal-paragrafi 1.2 jew 1.3 ta’ dan l-anness;
                  
               
                  
                     1.1.2.
                  
                  
                     Madankollu, l-apparat tal-ħażna tal-enerġija mhumiex meħtieġa li jkunu ta’ kapaċità preskritta jekk is-sistema ta’ brejkjar tkun tali li fin-nuqqas ta’ xi riżerva ta’ enerġija, ikun possibbli bis-sistema ta’ service braking li tintlaħaq prestazzjoni tat-ibbrejkjar li tkun mill-inqas ugwali għal dik preskritta għas-sistema ta’ brejkjar sekondarja;
                  
               
                  
                     1.1.3.
                  
                  
                     Meta tiġi verifikata l-konformità mar-rekwiżiti tal-paragrafi 1.2, 1.3 u 2.1 ta’ dan l-anness, il-brejkijiet għandhom ikunu aġġustati kemm jista’ jkun qrib u, għall-paragrafu 1.2 ta’ dan l-anness, ir-rata tal-attwazzjonijiet b’tefgħa sħiħ trid tkun tali li tipprovdi intervall ta’ mill-inqas 60 sekonda bejn kull attwazzjoni.
                  
               1.2.   Il-vetturi mgħammra b’sistema idrawlika tal-ibbrejkjar b’enerġija maħżuna jridu jissodisfaw ir-rekwiżiti li ġejjin:
         
                     1.2.1.
                  
                  
                     Wara tmien attwazzjonijiet full-stroke tal-kontroll tas-servizz ta’ brejkjar, għandu jkun xorta waħda possibbli li tintlaħaq, mad-disa’ applikazzjoni, il-prestazzjoni preskritta għas-sistema ta’ brejkjar sekondarja.
                  
               
                     1.2.2.
                  
                  
                     L-ittestjar għandu jsir f’konformità mar-rekwiżiti li ġejjin:
                     
                                 1.2.2.1.
                              
                              
                                 L-ittestjar għandu jibda bi pressjoni li tista’ tkun speċifikata mill-manifattur iżda li ma tkunx ogħla mill-pressjoni cut-in; 1 (1)
                                 
                              
                           
                                 1.2.2.2.
                              
                              
                                 L-apparat għall-ħażna tal-enerġija ma għandux ikun alimentat; barra minn hekk, kwalunkwe apparat ta’ ħażna tal-enerġija għal tagħmir awżiljari għandu jiġi iżolat.
                              
                           
               1.3.   Vetturi mgħammra b’sistema ta’ brejkjar idrawlika b’enerġija maħżuna li ma tistax tissodisfa r-rekwiżiti tal-paragrafu 5.2.4.1 ta’ dan ir-Regolament għandhom jitqiesu li jissodisfaw dak il-paragrafu jekk jiġu ssodisfati r-rekwiżiti li ġejjin:
         
                     1.3.1.
                  
                  
                     Wara kwalunkwe ħsara waħda fit-trażmissjoni, xorta għandu jkun possibbli wara tmien attwazzjonijiet b’għafsa sħiħa tal-kontroll tas-service brake, li tintlaħaq, mad-disa’ applikazzjoni, tal-inqas il-prestazzjoni preskritta għas-sistema ta’ brejkjar sekondarju.
                  
               
                     1.3.2.
                  
                  
                     L-ittestjar għandu jsir f’konformità mar-rekwiżiti li ġejjin:
                     
                                 1.3.2.1.
                              
                              
                                 Bis-sors ta’ enerġija stazzjonarju jew jopera f’veloċità li tikkorrispondi mal-magna bil-veloċità idle, kwalunkwe nuqqas fit-trażmissjoni jista’ jkun indott. Qabel ma jiġi indott nuqqas bħal dan, l-apparat għall-ħażna tal-enerġija jrid ikun bi pressjoni li tista’ tiġi speċifikata mill-manifattur iżda li ma taqbiżx il-pressjoni cut-in;
                              
                           
                                 1.3.2.2.
                              
                              
                                 It-tagħmir awżiljari u l-apparat tiegħu għall-ħażna tal-enerġija, jekk ikun hemm, għandhom jiġu iżolati.
                              
                           
               2.   KAPAĊITÀ TA’ SORSI TA’ ENERĠIJA FLUWIDA IDRAWLIKA
         2.1.   Is-sorsi ta’ enerġija għandom jissodisfaw ir-rekwiżiti stabbiliti fil-paragrafi li ġejjin:
         2.1.1.   Id-definizzjonijiet
         
                  
                     2.1.1.1.
                  
                  
                     ‘p1’ tirrappreżenta l-pressjoni operattiva massima tas-sistema (pressjoni cut-out) fl-apparat għall-ħażna tal-enerġija speċifikat mill-manifattur.
                  
               
                  
                     2.1.1.2.
                  
                  
                     ‘p2’ tirrappreżenta l-pressjoni wara erba’ attwazzjonijiet full-stroke bil-kontroll ta’ service braking, li tibda f’p1, mingħajr ma tkun forniet lill-apparat ta’ ħżin tal-enerġija.
                  
               
                  
                     2.1.1.3.
                  
                  
                     ‘t’ tirrappreżenta l-ħin meħtieġ għall-pressjoni biex togħla minn p. 2 għal p1 fl-apparat ta’ ħżin tal-enerġija mingħajr l-applikazzjoni tal-kontroll tal-brejk.
                  
               2.1.2.   Il-kundizzjonijiet tal-kejl
         
                  
                     2.1.2.1.
                  
                  
                     Matul it-test biex jiġi determinat il-ħin t, ir-rata tal-forniment tas-sors tal-enerġija għandha tinkiseb meta l-magna tkun qed taħdem f’veloċità li tikkorrispondi mal-qawwa massima tagħha jew mal-veloċità permessa mir-regolatur tal-veloċità eċċessiva.
                  
               
                  
                     2.1.2.2.
                  
                  
                     Matul it-test biex jiġi determinat il-ħin t, l-apparat ta’ ħżin tal-enerġija għall-mezz awżiljarju ma għandux ikun iżolat jekk mhux awtomatikament.
                  
               2.1.3.   Interpretazzjoni tar-riżultati
         
                  
                     2.1.3.1.
                  
                  
                     Fil-każ tal-vetturi kollha, il-ħin t ma għandux jaqbeż l-20 sekonda.
                  
               3.   IL-KARATTERISTIĊI TAL-APPARAT TA’TWISSIJA
         Bil-magna wieqfa u li tibda bi pressjoni li tista’ tiġi speċifikata mill-manifattur iżda li ma taqbiżx il-pressjoni cut-in, l-apparat ta’ twissija ma għandux jaħdem wara żewġ attwazzjonijiet b’għafsa sħiħa tal-kontroll tas-service brake.
         
            (1)  Il-livell inizjali tal-enerġija għandu jkun iddikjarat fid-dokument tal-approvazzjoni.
      
      
         ANNESS 5
         
            ID-DISTRIBUZZJONI TAL-IBBREJKJAR BEJN IL-FUSIEN TAL-VETTURI
         
         1.   ĠENERALI
         Il-vetturi li ma jkunux mgħammra b'sistema kontra l-imblukkar tal-brejkijiet kif definita fl-Anness 6 għal dan ir-Regolament għandhom jissodisfaw ir-rekwiżiti kollha ta' dan l-anness. Jekk jintuża mezz speċjali, dan għandu jopera awtomatikament.
         2.   SIMBOLI
         
                     i
                  
                  
                     =
                  
                  
                     indiċi tal-fus (i = 1, fus ta' quddiem;
                     i = 2, fus ta' wara)
                  
               
                     Pi
                     
                  
                  
                     =
                  
                  
                     reazzjoni normali tal-wiċċ tat-triq fuq il-fus i f'kundizzjonijiet statiċi.
                  
               
                     Ni
                     
                  
                  
                     =
                  
                  
                     reazzjoni normali tal-wiċċ tat-triq fuq il-fus i waqt l-ibbrejkjar
                  
               
                     Ti
                     
                  
                  
                     =
                  
                  
                     forza eżerċitata mill-brejkijiet fuq il-fus i f'kundizzjonijiet normali ta' brejkjar fit-triq
                  
               
                     fi
                     
                  
                  
                     =
                  
                  
                     Ti/Ni, aderenza użata mill-fus i (1)
                     
                  
               
                     J
                  
                  
                     =
                  
                  
                     deċellerazzjoni tal-vettura
                  
               
                     g
                  
                  
                     =
                  
                  
                     aċċelerazzjoni minħabba l-gravità: g = 9,81 m/s2
                     
                  
               
                     z
                  
                  
                     =
                  
                  
                     ir-rata tal-ibbrejkjar tal-vettura = J/g
                  
               
                     P
                  
                  
                     =
                  
                  
                     massa tal-vettura
                  
               
                     h
                  
                  
                     =
                  
                  
                     l-għoli taċ-ċentru tal-gravità speċifikat mill-manifattur u maqbul mis-Servizzi Tekniċi li jwettqu t-test tal-approvazzjoni
                  
               
                     E
                  
                  
                     =
                  
                  
                     id-distanza bejn il-fusien
                  
               
                     k
                  
                  
                     =
                  
                  
                     koeffiċjent teoretiku ta' adeżjoni bejn it-tajer u t-triq
                  
               3.   REKWIŻITI
         
                  
                     3.1.(A)
                  
                  
                     Għall-istati kollha ta' tagħbija tal-vettura, il-kurva tal-utilizzazzjoni tal-aderenza tal-fus ta' wara ma għandhiex tkun qiegħda ‘l fuq minn dik għall-fus ta’ quddiem: (2)
                     
                     għar-rati kollha ta' brejkjar bejn 0,15 u 0,8:
                  
               
                  
                     3.1.(B)
                  
                  
                     Għal valuri k bejn 0,2 u 0,8: (2)
                     
                     z ≥ 0,1 + 0,7 (k – 0,2) (ara dijagramma 1 ta' dan l-anness)
                  
               
                  
                     3.2.
                  
                  
                     Sabiex jiġu vverifikati r-rekwiżiti tal-paragrafu 3.1 ta' dan l-anness, il-manifattur għandu jipprovdi l-kurvi ta' utilizzazzjoni tal-adeżjoni għall-fusien ta' quddiem u ta' wara, ikkalkolati bil-formuli:
                     
                        
                     Il-kurvi għandhom jiġu plottjati għaż-żewġ kundizzjonijiet ta' tagħbija li ġejjin:
                     
                                 3.2.1.
                              
                              
                                 mhux mgħobbijin, f'kundizzjoni ta' sewqan u bis-sewwieq abbord;
                              
                           
                                 3.2.2.
                              
                              
                                 mgħobbijin; meta jsir provvediment għad-diversi possibbiltajiet tad-distribuzzjoni tat-tagħbija, dak li permezz tiegħu, il-fus ta' quddiem ikun mgħobbi l-iktar għandu jkun dak li jiġi kkunsidrat;
                              
                           
                                 3.2.3.
                              
                              
                                 għall-vetturi mgħammra b'sistema ta' brejkjar tal-elettriku riġenerattiv tal-Kategorija B, fejn il-kapaċità tal-ibbrejkjar tal-elettriku riġenerattiv tkun influwenzata mill-istat ta' ċarġ elettriku, il-kurvi għandhom jiġu pplottjati billi jitqies il-komponent tal-ibbrejkjar tal-elettriku fil-kundizzjonijiet minimi u massimi tal-forza ta' brejkjar prodotta. Dan ir-rekwiżit ma japplikax jekk il-vettura tkun mgħammra b'apparat kontra l-imblukkar tal-brejkijiet li jikkontrolla r-roti mqabbdin mal-ibbrejkjar tal-elettriku, f'dak il-każ japplikaw ir-rekwiżiti tal-Anness 6 għal dan ir-Regolament.
                              
                           
               4.   REKWIŻITI LI JRIDU JIĠU SSODISFATI FIL-KAŻ TA' FALLIMENT TAS-SISTEMA TA' DISTRIBUZZJONI TAL-IBBREJKJAR.
         Meta r-rekwiżiti ta' dan l-anness jiġu ssodisfati permezz ta' apparat speċjali (eż. kontroll mekkaniku mis-sospensjoni tal-vettura), irid ikun possibbli, f'każ ta' ħsara fil-kontroll tagħha, (eż. billi tiġi skonnettjata l-konnessjoni tal-kontroll), li l-vettura titwaqqaf fil-kundizzjonijiet tat-test ta' Tip 0 bil-magna skonnettjata sabiex tagħti distanza ta' waqfien li ma taqbiżx 0,1 v + 0,0100 v2 (m) u deċellerazzjoni medja żviluppata b'mod sħiħ ta' mhux inqas minn 3,86 m/s2.
         5.   L-ITTESTJAR TAL-VETTURA
         Waqt l-ittestjar għall-approvazzjoni tat-tip ta' vettura, l-awtorità li tagħmel l-ispezzjoni teknika għandha tivverifika l-konformità mar-rekwiżiti li hemm fl-anness preżenti, billi twettaq it-testijiet li ġejjin:
         5.1.   Test tas-sekwenza tal-imblukkar tar-roti (ara l-Appendiċi 1)
         Jekk it-test tas-sekwenza tal-imblukkar tar-roti jikkonferma li r-roti ta' quddiem jillokkjaw qabel jew fl-istess ħin mar-roti ta' wara, tkun ġiet ivverifikata l-konformità mal-paragrafu 3 ta' dan l-anness u l-ittestjar ikun lest.
         5.2.   Testijiet addizzjonali
         Jekk it-test tas-sekwenza tal-imblukkar tar-roti jindika li r-roti ta' wara jillokkjaw qabel ir-roti ta' quddiem, f'dak il-każ il-vettura:
         
                     (a)
                  
                  
                     tiġi soġġetta għal ittestjar addizzjonali, kif ġej:
                     
                                 (i)
                              
                              
                                 testijiet addizzjonali tas-sekwenza tal-imblukkar tar-roti; u/jew
                              
                           
                                 (ii)
                              
                              
                                 testijiet tat-torque tar-rota (ara l-Appendiċi 2) sabiex jiġu stabbiliti l-fatturi tal-brejkijiet li jiġġeneraw il-kurvi tal-utilizzazzjoni tal-aderenza; dawn il-kurvi jridu jissodisfaw ir-rekwiżiti fil-paragrafu 3.1(A) ta' dan l-anness.
                              
                           
               
                     (b)
                  
                  
                     tista' ma tingħatax l-approvazzjoni tat-tip.
                  
               5.3.   Ir-riżultati tat-testijiet prattiċi għandhom jinthemżu mar-rapport tal-approvazzjoni tat-tip.
         6.   KONFORMITÀ TAL-PRODUZZJONI
         
                  
                     6.1.
                  
                  
                     Meta jiċċekkjaw il-vetturi għall-konformità tal-produzzjoni, is-Servizzi Tekniċi għandhom isegwu l-istess proċeduri bħal tal-approvazzjoni tat-tip.
                  
               
                  
                     6.2.
                  
                  
                     Ir-rekwiżiti għandhom ikunu wkoll l-istess bħal tal-approvazzjoni tat-tip, ħlief li fit-test deskritt fil-paragrafu 5.2(a)(ii) ta' dan l-anness, il-kurva tal-fus ta' wara trid tkun taħt il-linja z = 0,9 k għar-rati kollha ta' brejkjar bejn 0,15 u 0,8 (minflok tissodisfa r-rekwiżit fil-paragrafu 3.1(A) (ara d-dijagramma 2).
                  
               DIJAGRAMMA 1
         DIJAGRAMMA 2
         
            (1)  ‘Kurva tal-utilizzazzjoni tal-aderenza’ ta' vettura tfisser kurvi li juru, għall-kundizzjonijiet ta' tagħbija speċifikati, l-aderenza użata minn kull fus i, ipplottjata kontra r-rata tal-ibbrejkjar tal-vettura.
         
            (2)  Id-dispożizzjonijiet tal-paragrafu 3.1 ma jaffettwawx ir-rekwiżiti tal-Anness 3 għal dan ir-Regolament fir-rigward tal-prestazzjoni tal-ibbrejkjar. Madankollu, jekk, f'testijiet imwettqa skont id-dispożizzjonijiet tal-paragrafu 3.1, jinkisbu prestazzjonijiet ta' brejkjar li jkunu ogħla minn dawk preskritti fl-Anness 3, id-dispożizzjonijiet fir-rigward tal-kurvi tal-utilizzazzjoni tal-aderenza għandhom jiġu applikati fil-partijiet tad-dijagramma 1 ta' dan l-anness definiti mil-linji dritti k = 0,8 u z = 0,8.
         
            APPENDIĊI 1
            
               PROĊEDURA TAT-TEST TAS-SEKWENZA TAL-IMBLUKKAR TAR-ROTI
            
            1.   INFORMAZZJONI ĠENERALI
            
                     
                        (a)
                     
                     
                        L-għan ta’ dan it-test huwa li jassigura li l-illokkjar taż-żewġ roti ta’ quddiem iseħħ b’rata ta’ deċellerazzjoni aktar baxxa mill-illokkjar taż-żewġ roti ta’ wara meta ttestjati fuq uċuħ ta’ toroq li fuqhom l-illokkjar tar-roti jseħħ b’rati ta’ brejkjar ta’ bejn 0,15 u 0,8.
                     
                  
                     
                        (b)
                     
                     
                        Illokkjar simultanju tar-roti ta’ quddiem u ta’ wara jirreferi għall-kundizzjoni meta l-intervall tal-ħin bejn l-illokkjar tal-aħħar (it-tieni) rota fuq il-fus ta’ wara u l-aħħar (it-tieni) rota fuq il-fus ta’ quddiem ikun < 0,1 sekondi għal veloċitajiet tal-vettura ta > 30 km/h.
                     
                  2.   IL-KUNDIZZJONIJIET TAL-VETTURA
            
                     
                        (a)
                     
                     
                        Tagħbija tal-vettura: Mgħobbija u mhux mgħobbija
                     
                  
                     
                        (b)
                     
                     
                        Pożizzjoni tat-trażmissjoni: Magna skonnettjata
                     
                  3.   IL-KUNDIZZJONIJIET U L-PROĊEDURI TAT-TEST
            
                     
                        (a)
                     
                     
                        It-temperatura inizjali tal-brejk: Medja ta’ bejn 65 °C u 100 °C fuq l-iżjed fus sħun.
                     
                  
                     
                        (b)
                     
                     
                        
                                    Il-veloċità tat-test
                                 
                                 
                                    :
                                 
                                 
                                    65 km/h għal rata ta’ brejkjar ta’ ≤ 0,50;
                                    100 km/h għal rata ta’ brejkjar ta’ > 0,50.
                                 
                              
                  
                     
                        (c)
                     
                     
                        Forza tal-pedala:
                        
                                    (i)
                                 
                                 
                                    Il-forza tal-pedala tiġi applikata u kkontrollata minn sewwieq ta’ ħila jew minn attwatur mekkaniku tal-pedala tal-brejk.
                                 
                              
                                    (ii)
                                 
                                 
                                    Il-forza tal-pedala tiġi miżjuda b’rata lineari b’mod li l-ewwel illokkjar tal-fus iseħħ mhux inqas minn nofs (0,5) sekonda u mhux aktar minn sekonda u nofs (1.5) wara l-applikazzjoni inizjali tal-pedala.
                                 
                              
                                    (iii)
                                 
                                 
                                    Il-pedala tiġi rilaxxata meta jillokkja t-tieni fus, jew meta l-forza tal-pedala tilħaq l kN, jew 0,1 sekondi wara l-ewwel illokkjar, liema minnhom jiġi l-ewwel.
                                 
                              
                  
                     
                        (d)
                     
                     
                        Illokkjar tar-roti: Huwa kkunsidrat biss illokkjar tar-roti “l fuq minn veloċità tal-vettura ta” 15 km/h.
                     
                  
                     
                        (e)
                     
                     
                        Il-wiċċ tat-test: Dan it-test isir fuq uċuħ ta’ testijiet tat-triq li fuqhom l-illokkjar tar-roti jseħħ b’rati ta’ brejkjar ta’ bejn 0,15 u 0,8.
                     
                  
                     
                        (f)
                     
                     
                        Dejta li trid tiġi rrekordjata: L-informazzjoni segwenti trid tiġi rrekordjata b’mod awtomatiku “in phase” b’mod kontinwu matul kull sessjoni ta’ test b’mod li l-valuri tal-varjabbli jkunu jistgħu jiġu kontroreferenzjati f’ħin reali:
                        
                                    (i)
                                 
                                 
                                    Veloċità tal-vettura;
                                 
                              
                                    (ii)
                                 
                                 
                                    Ir-rata istantanja tal-ibbrejkjar tal-vettura (eż. permezz tad-differenzjar tal-veloċità tal-vettura);
                                 
                              
                                    (iii)
                                 
                                 
                                    Il-forza tal-pedala tal-brejk (jew il-pressjoni tal-linja idrawlika);
                                 
                              
                                    (iv)
                                 
                                 
                                    Il-veloċità angulari f’kull rota.
                                 
                              
                  
                     
                        (g)
                     
                     
                        Kull sessjoni tat-test għandha tiġi ripetuta darba biex tikkonferma s-sekwenza tal-imblukkar tar-roti: jekk wieħed minn dawn ir-riżultati jindika nuqqas ta’ konformità, f’dak il-każ tkun deċiżiva t-tielet sessjoni tat-test fl-istess kundizzjonijiet.
                     
                  4.   REKWIŻITI TA’ PRESTAZZJONI
            
                     
                        (a)
                     
                     
                        Iż-żewġ roti ta’ wara ma għandhomx jilħqu kundizzjoni ta’ llokkjar qabel ma jkunu llokkjati ż-żewġ roti ta’ quddiem - b’rati ta’ brejkjar tal-vettura ta’ bejn 0,15 u 0,8.
                     
                  
                     
                        (b)
                     
                     
                        Jekk, meta tiġi ttestjata skont il-proċedura speċifikata hawn fuq, u b’rati ta’ brejkjar tal-vettura ta’ bejn 0,15 u 0,8, il-vettura tissodisfa wieħed mill-kriterji li ġejjin, hija tgħaddi minn dan ir-rekwiżit tas-sekwenza tal-imblukkar tar-roti:
                        
                                    (i)
                                 
                                 
                                    L-ebda rota ma tillokkja;
                                 
                              
                                    (ii)
                                 
                                 
                                    Iż-żewġ roti fuq il-fus ta’ quddiem u rota waħda jew l-ebda rota fuq il-fus ta’ wara jillokkjaw;
                                 
                              
                                    (iii)
                                 
                                 
                                    Iż-żewġ fusien jimblukkaw fl-istess ħin.
                                 
                              
                  
                     
                        (c)
                     
                     
                        Jekk l-imblukkar jibda b’rata ta’ brejkjar ta’ inqas minn 0,15 u iżjed minn 0,8, f’dak il-każ it-test ma jkunx validu u għandu jiġi ripetut fuq wiċċ ta’ triq differenti.
                     
                  
                     
                        (d)
                     
                     
                        Jekk, mgħobbija jew le, b’rata ta’ brejkjar ta’ bejn 0,15 u 0,8, iż-żewġ roti fuq il-fus ta’ wara u rota waħda jew l-ebda rota fuq il-fus ta’ quddiem jillokkjaw, hija ma tgħaddix mit-test tas-sekwenza tal-imblukkar tar-roti. F’dan il-każ, il-vettura trid tiġi sottomessa għall-proċedura tat-test tar-“roti tat-torque” sabiex jiġu stabbiliti l-fatturi oġġettivi tal-brejkijiet għall-kalkolazzjoni tal-kurvi tal-utilizzazzjoni tal-aderenza.
                     
                  
         
            APPENDIĊI 2
            
               IL-PROĊEDURA TAT-TEST TAR-ROTA TAT-TORQUE
            
            1.   INFORMAZZJONI ĠENERALI
            L-għan ta' dan it-test huwa li jkejjel il-fatturi tal-brejk u b'hekk jistabbilixxi l-utilizzazzjoni tal-aderenza tal-fusien ta' quddiem u ta' wara fuq medda ta' rati ta' brejkjar ta' bejn 0,15 u 0,8.
            2.   IL-KUNDIZZJONIJIET TAL-VETTURA
            
                     
                        (a)
                     
                     
                        Tagħbija tal-vettura: Mgħobbija u mhux mgħobbija.
                     
                  
                     
                        (b)
                     
                     
                        Il-pożizzjoni tat-trażmissjoni: Magna skonnettjata.
                     
                  3.   IL-KUNDIZZJONIJIET U L-PROĊEDURI TAT-TEST
            
                     
                        (a)
                     
                     
                        It-temperatura inizjali tal-brejk: Medja ta' bejn 65 °C u 100 °C fuq l-iżjed fus sħun.
                     
                  
                     
                        (b)
                     
                     
                        Veloċitajiet tat-test: 100 km/h u 50 km/h.
                     
                  
                     
                        (c)
                     
                     
                        Forza tal-pedala: Il-forza tal-pedala tiġi miżjuda b'rata lineari ta' bejn 100 u 200 N/sec għall-veloċità tat-test ta' 50 km/h, sakemm jillokkja l-ewwel fus jew sakemm tintlaħaq forza tal-pedala ta' 1 kN, liema minnhom isseħħ l-ewwel.
                     
                  
                     
                        (d)
                     
                     
                        Tkessiħ tal-brejk: Bejn l-għafsiet tal-brejk, il-vettura tinstaq b'veloċitajiet sa 100 km/h sakemm tintlaħaq it-temperatura inizjali tal-brejk speċifikata fil-paragrafu 3(a) hawn fuq.
                     
                  
                     
                        (e)
                     
                     
                        Numru ta' ġirjiet: Bil-vettura mhux mgħobbija, agħmel ħames waqfiet minn veloċità ta' 100 km/h u ħames waqfiet minn veloċità ta' 50 km/h, waqt li talterna bejn iż-żewġ veloċitajiet tat-test wara kull waqfa. Bil-vettura mgħobbija, irrepeti l-ħames waqfiet f'kull veloċità tat-test waqt li talterna bejn iż-żewġ veloċitajiet tat-test.
                     
                  
                     
                        (f)
                     
                     
                        Il-wiċċ tat-test: Dan it-test isir fuq wiċċ ta' test tat-triq li jippermetti aderenza tajba.
                     
                  
                     
                        (g)
                     
                     
                        Dejta li trid tiġi rrekordjata: L-informazzjoni segwenti trid tiġi rrekordjata b'mod awtomatiku in phase b'mod kontinwu matul kull sessjoni tat-test b'mod li l-valuri tal-varjabbli jkunu jistgħu jiġu cross-referenced dak il-ħin stess:
                        
                                    (i)
                                 
                                 
                                    Veloċità tal-vettura
                                 
                              
                                    (ii)
                                 
                                 
                                    Il-forza tal-pedala tal-brejk
                                 
                              
                                    (iii)
                                 
                                 
                                    Il-veloċità angulari ta' kull rota
                                 
                              
                                    (iv)
                                 
                                 
                                    It-torque tal-brejk f'kull rota
                                 
                              
                                    (v)
                                 
                                 
                                    Il-pressjoni tal-linja idrawlika f'kull ċirkwit tal-brejk, fosthom it-transducers fuq mill-inqas rota waħda ta' quddiem u rota waħda ta' wara downstream ta' kwalunkwe proporzjonar operattiv jew valv(i) li jillimitaw il-pressjoni
                                 
                              
                                    (vi)
                                 
                                 
                                    Id-deċellerazzjoni tal-vettura
                                 
                              
                  
                     
                        (h)
                     
                     
                        Rata kampjun: L-apparat kollu għall-ksib u l-irrekordjar tal-informazzjoni għandu jsostni rata kampjun minima ta' 40 Hz fuq il-kanali kollha.
                     
                  
                     
                        (i)
                     
                     
                        Stabbiliment tal-pressjoni tal-brejk ta' quddiem kontra ta' wara: Stabbilixxi r-relazzjoni tal-pressjoni tal-brejk ta' quddiem kontra ta' wara tul il-medda sħiħa ta' pressjonijiet tal-linja. Sakemm il-vettura ma jkollhiex sistema varjabbli ta' proporzjonar tal-brejkijiet, dan l-istabbiliment isir permezz ta' testijiet statiċi. Jekk il-vettura jkollha sistema varjabbli ta' proporzjonar tal-brejkijiet, it-testijiet statiċi jsiru bil-vettura kemm mgħobbija kif ukoll mhux mgħobbija. Isiru ħmistax-il snub minn 50 km/h għal kull waħda miż-żewġ kundizzjonijiet ta' tagħbija, billi jintużaw l-istess kundizzjonijiet inizjali speċifikati f'dan l-anness.
                     
                  4.   TNAQQIS TAD-DEJTA
            
                     
                        (a)
                     
                     
                        Id-dejta minn kull għafsa tal-brejk preskritta fil-paragrafu 3(e) hawn fuq tiġi ffiltrata billi tintuża medja five-point, on-centre moving għal kull kanal tad-dejta.
                     
                  
                     
                        (b)
                     
                     
                        Għal kull għafsa tal-brejk preskritta fil-paragrafu 3(e) hawn fuq, stabbilixxi l-pendil (fattur tal-brejk) u l-intercept tal-assi tal-pressjoni (pressjoni miżmuma tal-brejk) tal-linear least squares equation li jiddeskrivu l-aħjar l-output tat-torque imkejjel f'kull rota bbrejkjata bħala funzjoni tal-pressjoni tal-linja mkejla li tkun applikata fuq l-istess rota. Fl-analiżi tar-regressjoni jintużaw biss il-valuri tat-torque prodott meta d-deċellerazzjoni tal-vettura tkun fil-medda ta' minn 0,15 g sa 0,80 g.
                     
                  
                     
                        (c)
                     
                     
                        Ħu l-medja tar-riżultati tal-paragrafu (b) hawn fuq biex tikkalkula l-fattur medju tal-brejk u l-pressjoni miżmuma tal-brejk għall-għafsiet kollha tal-brejk għall-fus ta' quddiem.
                     
                  
                     
                        (d)
                     
                     
                        Ħu l-medja tar-riżultati tal-paragrafu (b) hawn fuq biex tikkalkula l-fattur medju tal-brejk u l-pressjoni miżmuma tal-brejk għall-għafsiet kollha tal-brejk għall-fus ta' wara.
                     
                  
                     
                        (e)
                     
                     
                        Billi tuża r-relazzjoni bejn il-pressjoni tal-linja tal-brejk ta' quddiem u ta' wara stabbilita fil-paragrafu 3(i) hawn fuq u r-radju tad-dawrien dinamiku tar-rota, ikkalkula l-forza tal-ibbrejkjar f'kull fus bħala funzjoni tal-pressjoni tal-linja tal-brejk ta' quddiem.
                     
                  
                     
                        (f)
                     
                     
                        Ikkalkula r-rata tal-ibbrejkjar tal-vettura bħala funzjoni tal-pressjoni tal-linja tal-brejk ta' quddiem billi tuża l-ekwazzjoni li ġejja:
                        
                           
                        fejn
                        
                                    z
                                 
                                 
                                    =
                                 
                                 
                                    ir-rata tal-ibbrejkjar bi pressjoni partikolari tal-linja tal-brejk ta' quddiem
                                 
                              
                                    T1, T2
                                    
                                 
                                 
                                    =
                                 
                                 
                                    il-forzi tal-ibbrejkjar fuq il-fus ta' quddiem u ta' wara rispettivament, li jikkorrispondu għall-istess pressjoni tal-linja tal-brejk ta' quddiem
                                 
                              
                                    P
                                 
                                 
                                    =
                                 
                                 
                                    il-massa tal-vettura
                                 
                              
                  
                     
                        (g)
                     
                     
                        Ikkalkula l-aderenza utilizzata f'kull fus bħala funzjoni tar-rata tal-ibbrejkjar billi tuża l-formuli li ġejjin:
                        
                           
                        Is-simboli huma definiti fil-paragrafu 2 ta' dan l-anness.
                     
                  
                     
                        (h)
                     
                     
                        Ipplottja f1 u f2 bħala funzjoni ta' z, għall-kundizzjonijiet ta' tagħbija kemm mgħobbija kif ukoll mhux mgħobbija. Dawn huma l-kurvi tal-utilizzazzjoni tal-aderenza għall-vettura, li jridu jissodisfaw ir-rekwiżiti fil-paragrafu 5.2(a)(ii) ta' dan l-anness (jew, fil-każ tal-kontrolli tal-Konformità tal-Produzzjoni, dawn il-kurvi jridu jissodisfaw ir-rekwiżiti tal-paragrafu 6.2 ta' dan l-anness).
                     
                  
      
      
         ANNESS 6 (*)
         
         
            Ir-rekwiżiti tat-test għal vetturi mgħammra b’sistemi kontra l-imblukkar tal-brejkijiet
         
         1.   ĠENERALI
         
                  
                     1.1.
                  
                  
                     Dan l-anness jiddefinixxi l-prestazzjoni meħtieġa tal-ibbrejkjar għall-vetturi tat-triq mgħammra b’sistemi kontra l-imblukkar tal-brejkijiet.
                  
               
                  
                     1.2.
                  
                  
                     Is-sistemi kontra l-imblukkar tal-brejkijiet magħrufin fil-preżent jikkonsistu minn senser jew sensers, kontrollur jew kontrolluri u modulatur jew modulaturi. Kwalunkwe apparat ta’ disinn differenti li jista’ jiġi introdott fil-ġejjieni, jew fejn sistema kontra l-imblukkar tal-brejkijiet tiġi integrata ġewwa sistema oħra, din għandha titqies li hija sistema kontra l-imblukkar tal-brejkijiet skont it-tifsira ta’ dan l-anness u tal-Anness 5 għal dan ir-Regolament, jekk din tipprovdi prestazzjoni li tkun ugwali għal dik preskritta minn dan l-anness.
                  
               2.   DEFINIZZJONIJIET
         
                  
                     2.1.
                  
                  
                     “Sistema kontra l-imblukkar tal-brejkijiet” hija parti minn sistema ta’ service braking li awtomatikament tikkontrolla l-grad ta’ żlieq, fid-direzzjoni tar-rotazzjoni tar-rota(i), fuq waħda jew aktar roti tal-vettura matul l-ibbrejkjar.
                  
               
                  
                     2.2.
                  
                  
                     “Senser” ifisser komponent imfassal biex jidentifika u jittrasmetti lill-kontrollur, il-kundizzjonijiet tar-rotazzjoni tar-rota(i) jew il-kundizzjonijiet dinamiċi tal-vettura.
                  
               
                  
                     2.3.
                  
                  
                     “Kontrollur” ifisser komponent imfassal sabiex jevalwa l-informazzjoni trasmessa mis-sensor(s) u biex jittrasmetti sinjal lill-modulatur.
                  
               
                  
                     2.4.
                  
                  
                     “Modulatur” ifisser komponent imfassal sabiex ivarja l-forza tal-ibbrejkjar skont is-sinjal riċevut mill-kontrollur.
                  
               
                  
                     2.5.
                  
                  
                     “Rota kontrollata direttament” tfisser rota li l-forza tal-ibbrejkjar tagħha hija modulata skont id-dejta pprovduta għall-inqas mis-senser tagħha stess. (1)
                     
                  
               
                  
                     2.6.
                  
                  
                     “Rota kkontrollata indirettament” tfisser rota li l-forza tal-ibbrejkjar tagħha hija modulata skont id-dejta pprovduta mis-senser/s tar-rota/i l-oħra. (1)
                     
                  
               
                  
                     2.7.
                  
                  
                     “Ċikli kompleti” tfisser li s-sistema kontra l-imblukkar tal-brejkijiet qiegħda timmodula ripetutament il-forza tal-brejk sabiex timpedixxi lir-roti kkontrollati direttament milli jillokkjaw. Għafsiet tal-brejk fejn il-modulazzjoni sseħħ biss darba waqt il-waqfa ma għandhomx jitqiesu li jissodisfaw din id-definizzjoni.
                  
               3.   TIPI TA’ SISTEMI KONTRA L-IMBLUKKAR TAL-BREJKIJIET
         3.1.   Vettura titqies li hija mgħammra b’sistema kontra l-imblukkar tal-brejkijiet skont is-sens tal-paragrafu 1 tal-Anness 5 għal dan ir-Regolament, jekk tkun mgħammra b’waħda mis-sistemi li ġejjin:
         3.1.1.   Sistema kontra l-imblukkar tal-kategorija 1
         Vettura mgħammra b’sistema kontra l-imblukkar tal-brejkijiet ta’ kategorija 1 għandha tissodisfa r-rekwiżiti relevanti ta’ dan l-Anness.
         3.1.2.   Sistema kontra l-imblukkar tal-kategorija 2
         Vettura mgħammra b’sistema kontra l-imblukkar tal-brejkijiet tal-kategorija 2 għandha tissodisfa r-rekwiżiti relevanti ta’ dan l-Anness, minbarra dawk tal-paragrafu 5.3.5.
         3.1.3.   Sistema kontra l-imblukkar tal-kategorija 3
         Vettura mgħammra b’sistema kontra l-imblukkar tal-brejkijiet tal-kategorija 3 għandha tissodisfa r-rekwiżiti relevanti ta’ dan l-Anness, minbarra dawk tal-paragrafi 5.3.4 u 5.3.5. Fuq tali vetturi, kwalunkwe fus individwali li ma jinkludix tal-inqas rota waħda direttament ikkontrollata, irid jissodisfa l-kundizzjonijiet tal-utilizzazzjoni tal-aderenza u s-sekwenza tal-imblukkar tar-roti tal-Anness 5 għal dan ir-Regolament, minflok ir-rekwiżiti tal-utilizzazzjoni tal-aderenza preskritti fil-paragrafu 5.2 ta’ dan l-anness. Madankollu, jekk il-pożizzjonijiet relattivi tal-kurvi tal-utilizzazzjoni tal-aderenza ma jissodisfawx ir-rekwiżiti tal-paragrafu 3.1 tal-Anness 5 għal dan ir-Regolament, għandu jsir kontroll sabiex jiġi żgurat li r-roti fuq tal-inqas wieħed mill-fusien ta’ wara ma jillokkjawx qabel dawk tal-fus jew il-fusien ta’ quddiem fil-kundizzjonijiet preskritti fil-paragrafu 3.1 tal-Anness 5 għal dan ir-Regolament, fir-rigward tar-rata tal-ibbrejkjar u tagħbija, rispettivament. Dawn ir-rekwiżiti jistgħu jiġu ċċekkjati fuq uċuħ ta’ toroq b’aderenza għolja u baxxa (madwar 0,8 u 0,3 massimu) permezz ta’ modulazzjoni tal-forza fuq il-kontroll tas-service brake.
         4.   REKWIŻITI ĠENERALI
         
                  
                     4.1.
                  
                  
                     Kwalunkwe ħsara elettrika jew anomalija f’senser li taffettwa s-sistema fir-rigward tar-rekwiżiti funzjonali u tal-prestazzjoni f’dan l-anness, inklużi dawk fil-provvista tal-elettriku, il-wajers esterni għall-kontrollur, il-kontrollur(i) (2) u l-modulatur(i) għandha tiġi senjalata lis-sewwieq permezz ta’ sinjal ottiku ta’ twissija speċifiku. Is-sinjal isfar ta’ twissija speċifikat fil-paragrafu 5.2.21.1.2 ta’ dan ir-Regolament għandu jintuża għal dan il-għan.
                  
               
                  
                     4.1.1.
                  
                  
                     Anomaliji fis-senser, li ma jkunux jistgħu jiġu rilevati f’kundizzjonijiet statiċi, għandhom jiġu rilevati mhux aktar tard minn meta l-veloċità tal-vettura taqbeż 10 km/h (3). Madankollu, biex tiġi evitata l-indikazzjoni żbaljata ta’ ħsara meta senser ma jkunux qiegħed jiġġenera output tal-veloċità tal-vettura, minħabba n-nuqqas ta’ tidwir ta’ rota, il-verifika tista’ tiġi ttardjata iżda tiġi rilevata mhux aktar tard minn meta l-veloċità tal-vettura taqbeż 15 km/h.
                  
               
                  
                     4.1.2.
                  
                  
                     Meta s-sistema kontra l-imblukkar tal-brejkijiet tiġi enerġizzata bil-vettura wieqfa, il-valv(i) tal-modulatur pnewmatiku kkontrollat bl-elettriku għandu jiċċikla tal-inqas darba.
                  
               
                  
                     4.2.
                  
                  
                     F’każ ta’ ħsara elettrika funzjonali waħda li taffettwa biss il-funzjoni kontra l-imblukkar, kif indikata mis-sinjal isfar ta’ twissija msemmija aktar ‘il fuq, il-prestazzjoni suċċessiva tas-service brake ma tridx tkun inqas minn 80 % tal-prestazzjoni preskritta skont it-test tat-Tip 0 bil-magna skonnettjata. Din tikkorrispondi ma’ distanza ta’ waqfien ta’ 0,1 v + 0,0075 v2 (m) u deċellerazzjoni medja żviluppata għal kollox ta’ 5.15 m/s2.
                  
               
                  
                     4.3.
                  
                  
                     Il-funzjonament tas-sistema kontra l-imblukkar ma għandux jiġi affettwat ħażin minn kampijiet manjetiċi jew tal-elettriku. (4) (Dan għandu jintwera b’konformità mar-Regolament Nru 10, serje tal-emendi 02).
                  
               
                  
                     4.4.
                  
                  
                     Ma jistax jiġi pprovdut apparat manwali biex jiskonnettja jew jibdel il-mod ta’ kontroll (5) tas-sistema kontra l-imblukkar tal-brejkijiet.
                  
               5.   DISPOŻIZZJONIJIET SPEĊJALI
         5.1.   Konsum tal-enerġija
         Il-vetturi mgħammra b’sistemi kontra l-imblukkar tal-brejkijiet iridu jżommu l-prestazzjoni tagħhom meta l-apparat ta’ kontroll tas-service brake jiġi applikat b’mod sħiħ għal perjodi twal. Il-konformità ma’ dan ir-rekwiżit għandha tkun verifikata permezz tat-testijiet li ġejjin
         5.1.1.   Proċedura tat-test
         
                  
                     5.1.1.1.
                  
                  
                     Il-livell ta’ enerġija inizjali fl-apparat ta’ ħżin tal-enerġija għandu jkun dak speċifikat mill-manifattur. Dan il-livell għandu jkun mill-inqas tali li jassigura l-effiċjenza preskritta għas-service braking meta l-vettura tkun mgħobbija. L-apparat għall-ħażna tal-enerġija għal tagħmir pnewmatiku awżiljari jrid jiġi iżolat.
                  
               
                  
                     5.1.1.2.
                  
                  
                     Minn veloċità inizjali ta’ mhux inqas minn 50 km/h, fuq wiċċ b’koeffiċjent ta’ aderenza ta’ 0,3 (6) jew inqas, il-brejkijiet tal-vettura mgħobbija għandhom jingħafsu għal kollox għal ħin t, li matulu għandha tiġi kkunsidrata l-enerġija kkunsmata mir-roti kkontrollata indirettament u r-roti kollha kkontrollati direttament iridu jibqgħu taħt il-kontroll tas-sistema kontra l-imblukkar.
                  
               
                  
                     5.1.1.3.
                  
                  
                     Imbagħad, il-magna tal-vettura għandha titwaqqaf jew il-provvista lill-apparat ta’ ħażna ta’ trasmissjoni tal-enerġija għandha tinqata’
                  
               
                  
                     5.1.1.4.
                  
                  
                     Il-kontroll tas-service braking għandu mbagħad jiġi attwat għal kollox erba’ darbiet wara xulxin bil-vettura wieqfa.
                  
               
                  
                     5.1.1.5.
                  
                  
                     Meta l-brejkijiet jiġu applikati għall-ħames darba, għandu jkun possibbli li l-vettura titwaqaf b’għallinqas il-prestazzjoni preskritta għall-ibbrejkjar sekondarju tal-vettura mgħobbija.
                  
               5.1.2.   Rekwiżiti addizzjonali
         
                  
                     5.1.2.1.
                  
                  
                     Il-koeffiċjent tal-aderenza tal-wiċċ tat-triq għandu jitkejjel bil-vettura fit-test, bil-metodu deskritt fil-paragrafu 1.1 tal-Appendiċi 2 għal dan l-anness.
                  
               
                  
                     5.1.2.2.
                  
                  
                     It-test ta’ ibbrejkjar għandu jsir bil-magna skonnettjata u idle, u bil-vettura mgħobbija.
                  
               
                  
                     5.1.2.3.
                  
                  
                     Il-ħin tal-ibbrejkjar t għandu jiġi stabbilit bil-formula:
                     
                        
                     (iżda mhux inqas minn 15-il sekonda)
                     fejn t hija espressa f’sekondi u vmax tirrappreżenta l-veloċità massima tad-disinn tal-vettura espressa f’km/h, b’limitu ta’ fuq ta’ 160 km/h.
                  
               
                  
                     5.1.2.4.
                  
                  
                     Jekk il-ħin t ma jistax ikun kompletat f’fażi ta’ brejkjar singola, jistgħu jintużaw aktar fażijiet, sa massimu ta’ erbgħa b’kollox.
                  
               
                  
                     5.1.2.5.
                  
                  
                     Jekk it-test isir f’bosta fażijiet, l-ebda enerġija friska ma għandha tiġi pprovduta bejn il-fażijiet tat-test.
                     Mit-tieni fażi, jista’ jiġi kkunsidrat il-konsum tal-enerġija li jikkorrispondi mal-għafsa inizjali tal-brejk, billi titnaqqas għafsa waħda sħiħa tal-brejk mill-erba’ għafsiet sħaħ preskritti fil-paragrafu 5.1.1.4 (u 5.1.1.5 u 5.1.2.6) ta’ dan l-anness għal kull waħda mit-tieni, it-tielet u r-raba’ fażi użata fit-test preskritt fil-paragrafu 5.1.1 ta’ dan l-anness kif applikabbli.
                  
               
                  
                     5.1.2.6.
                  
                  
                     Il-prestazzjoni preskritta fil-paragrafu 5.1.1.5 għandha titqies li tkun ġiet issodisfata jekk, fit-tmiem tar-raba’ applikazzjoni, bil-vettura wieqfa, il-livell ta’ enerġija fl-apparat ta’ ħażna huwa fi jew fuq dak meħtieġ għall-ibbrejkjar sekondarju bil-vettura mgħobbija.
                  
               5.2.   L-utilizzazzjoni tal-aderenza
         
                  
                     5.2.1.
                  
                  
                     L-utilizzazzjoni tal-aderenza mis-sistema kontra l-imblukkar tal-brejkijiet tqis iż-żieda reali fid-distanza tal-ibbrejkjar lil hinn mill-minimu teoretiku. Is-sistema kontra l-imblukkar tal-brejkijiet għandha titqies li tkun sodisfaċenti meta l-kundizzjoni ε ≥ 0,75 tkun issodisfata, fejn ε tirrappreżenta l-adeżjoni utilizzata, kif imfisser fil-paragrafu 1.2 ta’ Appendiċi 2 għal dan l-Anness.
                  
               
                  
                     5.2.2.
                  
                  
                     L-utilizzazzjoni tal-aderenza ε għandha titkejjel fuq uċuħ tat-toroq b’koeffiċjent ta’ aderenza ta’ 0,3 (6) jew inqas, u ta’ madwar 0,8 (art niexfa), b’veloċità inizjali ta’ 50 km/h. Sabiex jiġu eliminati l-effetti tat-temperaturi differenzjali tal-brejkijiet, huwa rakkomandat li zAL jiġi stabbilit qabel l-istabbiliment ta’ k.
                  
               
                  
                     5.2.3.
                  
                  
                     Il-proċedura tat-test biex jiġi determinat il-koeffiċjent tal-adeżjoni (k) u l-formulae għall-kalkolazzjoni tal-utilizzazzjoni tal-adeżjoni (ε) għandhom ikunu dawk stabbiliti fl-Appendiċi 2 għal dan l-Anness.
                  
               
                  
                     5.2.4.
                  
                  
                     L-utilizzazzjoni tal-adeżjoni mis-sistema kontra l-imblukkar tal-brejkijiet għandha tiġi kkontrollata fuq vetturi kompleti mgħammra b’sistemi kontra l-imblukkar tal-brejkijiet tal-Kategoriji 1 jew 2. Fil-każ ta’ vetturi mgħammra b’sistemi kontra l-imblukkar tal-brejkijiet tal-Kategorija 3, dak il-fus/dawk il-fusien biss li għandu/għandhom mill-inqas rota waħda kkontrollata direttament għandu jissodisfa/għandhom jissodisfaw dan ir-rekwiżit.
                  
               
                  
                     5.2.5.
                  
                  
                     Il-kundizzjoni ε ≥ 0,75 għandha tiġi ċċekkjata bil-vettura kemm mgħobbija kif ukoll mhux mgħobbija (7).
                     It-test bil-vettura mgħobbija fuq il-wiċċ b’aderenza għolja jista’ ma jsirx jekk il-forza preskritta fuq l-apparat ta’ kontroll ma tiksibx ċikli kompleti tas-sistema kontra l-imblukkar tal-brejkijiet.
                     Għat-test bil-vettura mhux mgħobbija, il-forza ta’ kontroll tista’ tiżdied sa 100 daN jekk ma jinkisbu l-ebda ċikli bil-valur sħiħ tal-forza tagħha (8). Jekk 100 daN ma jkunux biżżejjed biex jagħmlu s-sistema tiċċikla, dan it-test jista’ jitħalla barra.
                  
               5.3.   Kontrolli addizzjonali
         Il-kontrolli addizzjonali li ġejjin għandhom jitwettqu bil-magna skonnettjata, bil-vettura mgħobbija u mhux mgħobbija:
         
                     5.3.1.
                  
                  
                     Ir-roti kkontrollati direttament minn sistema kontra l-imblukkar tal-brejkijiet ma għandhomx jillokkjaw meta tiġi applikata għall-għarrieda l-forza sħiħa (8) fuq l-apparat ta’ kontroll, fuq l-uċuħ tat-toroq speċifikati fil-paragrafu 5.2.2 ta’ dan l-anness, b’veloċità inizjali ta’ v = 40 km/h u b’veloċità għolja inizjali v = 0,8 vmax ≤ 120 km/h (9);
                  
               
                     5.3.2.
                  
                  
                     Meta fus jgħaddi minn wiċċ ta’ adeżjoni għolja (kH) għal wiċċ ta’ adeżjoni baxxa (kL) fejn kH ≥ 0,5 u kH/kL ≥ 2, (10) bil-forza sħiħa (8) applikata fuq l-apparat ta’ kontroll, ir-roti kkontrollati direttament ma għandhomx jillokkjaw. Il-veloċità tal-ġiri u l-mument li fih jiġi applikat il-brejk għandhom jiġu kkalkolati b’tali mod li, bis-sistema kontra l-imblukkar tal-brejkijiet tiċċikla għal kollox fuq uċuħ ta’ adeżjoni għolja, il-passaġġ minn wiċċ għall-ieħor isir b’veloċità għolja u baxxa, skont il-kundizzjonijiet stabbiliti fil-paragrafu 5.3.1 (9);
                  
               
                     5.3.3.
                  
                  
                     Meta vettura tgħaddi minn wiċċ ta’ adeżjoni baxxa (kL) għal wiċċ ta’ adeżjoni għolja (kH) fejn kH ≥ 0,5 u kH/kL ≥ 2, (10), bl-applikazzjoni tal-forza sħiħa (8) fuq l-apparat ta’ kontroll, id-deċellerazzjoni tal-vettura għandha tiżdied għall-valur għoli xieraq fi żmien raġonevoli u l-vettura ma għandhiex tiddevja mill-passaġġ inizjali tagħha. Il-veloċità ta’ ġiri u l-mument li fih jiġi applikat il-brejk għandhom jiġu kkalkolati b’tali mod li, bis-sistema kontra l-imblukkar tal-brejkijiet tiċċikla għal kollox fuq uċuħ ta’ adeżjoni baxxa, il-passaġġ minn wiċċ għall-ieħor isir f’bejn wieħed u ieħor 50 km/h;
                  
               
                     5.3.4.
                  
                  
                     Il-disposizzjonijiet ta’ dan il-paragrafu għandhom japplikaw biss għall-vetturi mgħammra b’sistemi kontra l-imblukkar tal-brejkijiet tal-Kategoriji 1 jew 2. Meta r-roti tal-lemin u tax-xellug tal-vettura jkunu jinsabu fuq uċuħ b’koeffiċjenti differenti ta’ adeżjoni (kH u kL), fejn kH ≥ 0,5 u kH/kL ≥ 2, (10) ir-roti kkontrollati direttament ma għandhomx jillokkjaw meta l-forza sħiħa (8) tkun applikata f’daqqa fuq l-apparat ta’ kontroll f’veloċità ta’ 50 km/h;
                  
               
                     5.3.5.
                  
                  
                     Barra minn hekk, vetturi mgħobbija b’sistemi kontra l-imblukkar tal-brejkijiet ta’ kategorija 1 għandhom, taħt il-kundizzjonijiet tal-paragrafu 5.3.4 ta’ dan l-anness, jissodisfaw ir-rata ta’ ibbrejkjar preskritta fl-Appendiċi 3 għal dan l-Anness;
                  
               
                     5.3.6.
                  
                  
                     Madankollu, fit-testijiet li għalihom hemm ipprovdut fil-paragrafi 5.3.1, 5.3.2, 5.3.3, 5.3.4 u 5.3.5 ta’ dan l-Anness, perjodi qosra li fihom ir-roti jkunu llokkjati għandhom ikunu permessi. Barra minn hekk, huwa permess li r-roti jillokkjaw meta l-veloċità tal-vettura tkun inqas minn 15 km/h; bl-istess mod, l-illokkjar tar-roti kkontrollati indirettament huwa permess fi kwalunkwe veloċità, iżda l-istabbiltà u l-kontroll tal-istering ma għandhomx jiġu affettwati u l-vettura ma għandhiex taqbeż yaw angle ta’ 15° jew tiddevja minn karreġġjata wiesgħa 3.5 m;
                  
               
                     5.3.7.
                  
                  
                     Matul it-testijiet ipprovduti fil-paragrafi 5.3.4 u 5.3.5 ta’ dan l-anness, il-korrezzjoni tal-istering hija permessa, jekk ir-rotazzjoni angolari tal-kontroll tal-istering ikun f’120° matul iż-żewġ sekondi inizjali, u mhux aktar minn 240° b’kollox. Barra minn hekk, fil-bidu ta’ dawn it-testijiet, il-pjan medjan lonġitudinali tal-vettura għandu jgħaddi fuq il-limitu ta’ bejn l-uċuħ ta’ adeżjoni għolja u baxxa u matul dawn it-testijiet l-ebda parti tat-tajers (esterna) ma għandha taqbeż dan il-limitu. (7)
                     
                  
               
            (*)  In-noti kollha ta’ qiegħ il-paġna għall-Anness 6 jistgħu jinstabu fl-aħħar ta’ dan l-anness.
         
            (1)  Is-sistemi kontra l-imblukkar tal-brejkijiet b’kontroll magħżul għoli huma kkunsidrati li jinkludu roti kkontrollati kemm direttament kif ukoll indirettament; fis-sistemi b’kontroll magħżul baxx, ir-roti kollha ssensjati huma kkunsidrati li huma roti kkontrollati direttament.
         
            (2)  Il-manifattur għandu jipprovdi lis-Servizz Tekniku b’dokumentazzjoni dwar il-kontrollur(i) li ssegwi l-format stipulat fl-Anness 8.
         
            (3)  Is-sinjal ta’ twissija jista’ jerġa’ jixgħel waqt li l-vettura tkun wieqfa, bil-kundizzjoni li huwa jintefa qabel ma l-veloċità tal-vettura tilħaq 10 km/h jew 15 km/h, kif jixraq, meta ma jkun hemm l-ebda difett preżenti.
         
            (4)  Sakemm jintlaħaq ftehim fuq proċeduri tat-test uniformi, il-manifatturi għandhom jipprovdu lis-Servizzi Tekniċi bil-proċeduri tat-test u bir-riżultati tagħhom.
         
            (5)  Huwa mifhum li l-apparat li jibdel il-mod ta’ kontroll tas-sistema kontra l-imblukkar tal-brejkijiet mhuwiex soġġett għall-paragrafu 4.4 jekk, fil-kundizzjoni tal-mod ta’ kontroll mibdul, ir-rekwiżiti kollha tal-kategorija ta’ sistemi kontra l-imblukkar tal-brejkijiet, li l-vettura tkun mgħammra bihom, jiġu ssodisfati.
         
            (6)  Sakemm tali uċuħ tat-test isiru disponibbli b’mod ġenerali, tajers fil-limiti tal-użu, u valuri aktar għoljin sa 0,4 jistgħu jintużaw fid-diskrezzjoni tas-Servizz Tekniku. Il-valur attwali li jinkiseb u t-tip ta’ tajers u l-wiċċ għandhom jiġu rrekordjati.
         
            (7)  Sakemm tiġi stabbilita proċedura tat-test uniformi, it-testijiet meħtieġa minn dan il-paragrafu jista’ jkollhom bżonn jiġu ripetuti għall-vetturi mgħammra b’sistemi ta’ brejkjar tal-elettriku riġenerattiv, sabiex jiġi stabbilit l-effett ta’ valuri differenti ta’ distribuzzjoni tal-ibbrejkjar ipprovduti minn funzjonijiet awtomatiċi fuq il-vettura.
         
            (8)  “Forza sħiħa” tfisser il-forza massima stipulata fl-Anness 3 għal dan ir-Regolament; tista’ tintuża forza akbar jekk tkun meħtieġa sabiex tattiva s-sistema kontra l-imblukkar tal-brejkijiet.
         
            (9)  L-għan ta’ dawn it-testijiet huwa li jiċċekkjaw li r-roti ma jillokkjawx u li l-vettura tibqa’ stabbli; għaldaqstant, mhuwiex meħtieġ li jsiru waqfiet kompleti u l-vettura titwaqqaf fuq il-wiċċ b’aderenza baxxa.
         
            (10)  kH huwa l-koeffiċjent tal-wiċċ b’aderenza għolja
         kL huwa l-koeffiċjent tal-wiċċ b’aderenza baxxa
         kH and kL huma mkejla kif stipulat fl-Appendiċi 2 għal dan l-anness.
         
            APPENDIĊI 1
            
               SIMBOLI U DEFINIZZJONIJIET
            
            
               Tabella:
            
            
               Simboli u definizzjonijiet
            
            
                        SIMBOLU
                     
                     
                        NOTI
                     
                  
                        E
                     
                     
                        id-distanza bejn il-fusien
                     
                  
                        ε
                     
                     
                        l-aderenza utilizzata tal-vettura: il-kwozjent tar-rata massima ta’ brejkjar bis-sistema kontra l-imblukkar tal-brejkijiet operattiva (zAL) u l-koeffiċjent tal-aderenza (k)
                     
                  
                        εi
                        
                     
                     
                        il-valur εimkejjel fuq il-fus i (fil-każ ta’ vettura bil-mutur b’sistema kontra l-imblukkar tal-brejkijiet tal-kategorija 3)
                     
                  
                        εH
                        
                     
                     
                        il-valur εfuq il-wiċċ b’aderenza għolja
                     
                  
                        εL
                        
                     
                     
                        il-valur εfuq il-wiċċ b’aderenza baxxa
                     
                  
                        F
                     
                     
                        il-forza (N)
                     
                  
                        Fdyn
                        
                     
                     
                        ir-reazzjoni normali tal-wiċċ tat-triq f’kundizzjonijiet dinamiċi bis-sistema kontra l-imblukkar tal-brejkijiet operattiva
                     
                  
                        Fidyn
                        
                     
                     
                        Fdyn fuq il-fus i fil-każ ta’ vetturi bil-magna
                     
                  
                        Fi
                        
                     
                     
                        reazzjoni normali tal-wiċċ tat-triq fuq il-fus i f’kundizzjonijiet statiċi
                     
                  
                        FM
                        
                     
                     
                        ir-reazzjoni statika totali normali tal-wiċċ tat-triq fuq ir-roti kollha ta’ vettura bil-magna
                     
                  
                        FMnd
                            (*)
                        
                     
                     
                        ir-reazzjoni statika totali normali tal-wiċċ tat-triċ fuq il-fusien bla brejkijiet u mhux misjuqa tal-vettura bil-magna
                     
                  
                        FMd
                            (*)
                        
                     
                     
                        ir-reazzjoni statika totali normali tal-wiċċ tat-triq fuq il-fusien bla brejkijiet u misjuqa tal-vettura bil-magna
                     
                  
                        FWM
                            (*)
                        
                     
                     
                        0,01 FMnd + 0,015 FMd
                        
                     
                  
                        g
                     
                     
                        l-aċċellerazzjoni minħabba l-gravità (9,81 m/s2)
                     
                  
                        h
                     
                     
                        l-għoli taċ-ċentru tal-gravità speċifikat mill-manifattur u maqbul mis-Servizz Tekniku li jwettaq it-test tal-approvazzjoni
                     
                  
                        k
                     
                     
                        il-koeffiċjent tal-aderenza bejn it-tajer u t-triq
                     
                  
                        kf
                        
                     
                     
                        k- il-fattur ta’ fus wieħed ta’ quddiem
                     
                  
                        kH
                        
                     
                     
                        k- il-valur stabbilit fuq il-wiċċ b’aderenza għolja
                     
                  
                        ki
                        
                     
                     
                        k - il-valur stabbilit fuq il-fus i għal vettura b’sistema kontra l-imblukkar tal-brejkijiet tal-kategorija 3
                     
                  
                        kL
                        
                     
                     
                        k - il-valur stabbilit fuq il-wiċċ b’aderenza baxxa
                     
                  
                        klock
                        
                     
                     
                        il-valur tal-aderenza għal żelqa ta’ 100 %
                     
                  
                        kM
                        
                     
                     
                        k - il-fattur tal-vettura bil-magna
                     
                  
                        kpeak
                        
                     
                     
                        il-valur massimu tal-kurva “aderenza kontra żlieq”
                     
                  
                        kr
                        
                     
                     
                        k - il-fattur ta’ fus wieħed ta’ wara
                     
                  
                        P
                     
                     
                        il-massa tal-vettura individwali (kg)
                     
                  
                        R
                     
                     
                        il-proporzjon ta’ kpeak ma’ klock
                        
                     
                  
                        t
                     
                     
                        intervall ta’ ħin (s)
                     
                  
                        tm
                        
                     
                     
                        il-valur medju ta’ t
                     
                  
                        tmin
                        
                     
                     
                        il-valur minimu ta’ t
                     
                  
                        z
                     
                     
                        ir-rata tal-ibbrejkjar
                     
                  
                        zAL
                        
                     
                     
                        ir-rata tal-ibbrejkjar z tal-vettura bis-sistema kontra l-imblukkar tal-brejkijiet operattiva
                     
                  
                        zm
                        
                     
                     
                        ir-rata medja tal-ibbrejkjar
                     
                  
                        zmax
                        
                     
                     
                        il-valur massimu ta’ z
                     
                  
                        zMALS
                        
                     
                     
                        zAL tal-vettura bil-magna fuq “wiċċ maqsum”
                     
                  
               (*)  FMnd u FMd fil-każ ta’ vetturi bil-mutur b’żewġ fusien: dawn is-simboli jistgħu jiġu ssimplifikati għas-simboli korrispondenti Fi.
         
         
            APPENDIĊI 2
            
               L-UTILIZZAZZJONI TAL-ADERENZA
            
            1.   METODU TA’ KEJL
            1.1.   Determinazzjoni tal-koeffiċjent ta’ adeżjoni (k)
            
                     
                        1.1.1.
                     
                     
                        Il-koeffiċjent ta’ adeżjoni (k) għandu jiġi determinat bħala quotient tal-forzi massimi ta’ brejkjar mingħajr ma jillokkjaw ir-roti u t-tagħbija dinamika li tikkorrispondi fuq il-fus li qed jiġi bbrejkjat.
                     
                  
                     
                        1.1.2.
                     
                     
                        Il-brejkijiet għandhom jiġu applikati fuq fus wieħed biss tal-vettura fit-test, b’veloċità inizjali ta’ 50 km/h. Il-forzi tal-ibbrejkjar għandhom ikunu distribwiti bejn ir-roti tal-fus sabiex tintlaħaq l-aqwa prestazzjoni. Is-sistema kontra l-imblukkar tal-brejkijiet għandha tkun skonnettjata, jew mhux operattiva, bejn 40 km/h u 20 km/h.
                     
                  
                     
                        1.1.3.
                     
                     
                        Għandhom isiru numru ta’ testijiet f’inkrementi tal-pressjoni tal-linja biex tiġi determinata r-rata massima ta’ brejkjar tal-vettura (zmax). Matul kull test, għandha tinżamm forza kostanti ta’ input u r-rata ta’ brejkjar għandha tiġi determinata b’referenza għall-ħin meħud (t) biex il-veloċità titnaqqas minn 40 km/h għal 20 km/h bl-użu tal-formula:
                        
                           
                        zmax huwa l-valur massimu ta’ z; t huwa f’sekondi.
                     
                  
                     
                        1.1.3.1.
                     
                     
                        L-imblukkar tar-roti jista’ jseħħ taħt 20 km/h.
                     
                  
                     
                        1.1.3.2.
                     
                     
                        Billi tibda mill-valur minimu mkejjel ta’ t, imsejjaħ tmin, imbagħad agħżel tliet valuri ta’ t bejn tmin u 1.05 tmin u kkalkula l-valur aritmetiku medju tagħhom tm,
                        imbagħad ikkalkula:
                        
                           
                        Jekk jintwera li għal raġunijiet prattiċi, it-tliet valuri definiti hawn fuq ma jkunux jistgħu jinkisbu, f’dak il-każ jista’ jintuża l-ħin minimu tmin. Madankollu, xorta għandhom japplikaw ir-rekwiżiti tal-paragrafu 1.3.
                     
                  
                     
                        1.1.4.
                     
                     
                        Il-forzi ta’ brejkjar għandhom jiġu kkalkolati mir-rata ta’ brejkjar imkejla u mir-reżistenza rotolanti tal-fus mhux ibbrejkjat li hija ugwali għal 0,015 u 0,010 tat-tagħbija statika fuq il-fus għal fus misjuq u fus mhux misjuq, rispettivament.
                     
                  
                     
                        1.1.5.
                     
                     
                        It-tagħbija dinamika fuq il-fus għandha tkun dik mogħtija mill-formuli fl-Anness 5 għal dan ir-Regolament.
                     
                  
                     
                        1.1.6.
                     
                     
                        Il-valur ta’ k għandu jitqarreb għal eqreb numru bi tliet postijiet deċimali.
                     
                  
                     
                        1.1.7.
                     
                     
                        Imbagħad, it-test jiġi ripetut għall-fus l-ieħor/għall-fusien l-oħra kif definit fil-paragrafi minn 1.1.1 sa 1.1.6 hawn fuq.
                     
                  
                     
                        1.1.8.
                     
                     
                        Pereżempju, fil-każ ta’ vettura rear-wheel drive b’żewġ fusien, bil-fus ta’ quddiem (l) ikun ibbrejkjat, il-koeffiċjent tal-aderenza (k) huwa mogħti minn:
                        
                           
                        Is-simboli l-oħra (P, h, E) huma definiti fl-Anness 5 għal dan ir-Regolament.
                     
                  
                     
                        1.1.9.
                     
                     
                        Se jiġi stabbilit koeffiċjent wieħed għall-fus ta’ quddiem kf u wieħed għall-fus ta’ wara kr.
                     
                  1.2.   Stabbiliment tal-aderenza utilizzata (ε)
            
                     
                        1.2.1.
                     
                     
                        L-aderenza utilizzata hija definita bħala l-kwozjent tar-rata massima ta’ brejkjar bis-sistema kontra l-imblukkar tal-brejkijiet operattiva (zAL) u l-koeffiċjent tal-aderenza (kM) jiġifieri,
                        
                           
                     
                  
                     
                        1.2.2.
                     
                     
                        Minn veloċità inizjali tal-vettura ta’ 55 km/h, ir-rata massima ta’ brejkjar (zAL) għandha titkejjel b’ċikli kompleti tas-sistema kontra l-imblukkar tal-brejkijiet u bbażata fuq il-valur medju ta’ tliet testijiet, bħal fil-paragrafu 1.1.3 ta’ dan l-appendiċi, billi jintuża l-ħin meħud sabiex il-veloċità tinżel minn 45 km/h għal 15 km/h, skont il-formula li ġejja:
                        
                           
                     
                  
                     
                        1.2.3.
                     
                     
                        Il-koeffiċjent tal-aderenza kM għandu jiġi stabbilit permezz ta’ użin bit-tagħbijiet dinamiċi fuq il-fus.
                        
                           
                        fejn:
                        
                           
                     
                  
                     
                        1.2.4.
                     
                     
                        Il-valur ta’ ε għandu jitqarreb għal eqreb numru b’żewġ postijiet deċimali.
                     
                  
                     
                        1.2.5.
                     
                     
                        Fil-każ ta’ vettura mgħammra b’sistema kontra l-imblukkar tal-brejkijiet tal-Kategoriji 1 jew 2, il-valur ta’ zAL huwa bbażat fuq il-vettura sħiħa, b’sistema kontra l-imblukkar tal-brejkijiet azzjonata, u l-adeżjoni utilizzata (ε) tingħata bl-istess formula kkwotata fil-paragrafu 1.2.1 ta’ dan l-appendiċi.
                     
                  
                     
                        1.2.6.
                     
                     
                        Fil-każ ta’ vettura mgħammra b’sistema kontra l-imblukkar tal-brejkijiet tal-Kategorija 3, il-valur ta’ zAL jitkejjel fuq kull fus li għandu mill-inqas rota waħda kkontrollata direttament. Pereżempju, għal vettura rear-wheel drive b’żewġ fusien b’sistema kontra l-imblukkar tal-brejkijiet li taġixxi bixx fuq il-fus ta’ wara (2), l-aderenza utilizzata (ε) hija mogħtija minn:
                        
                           
                        Dan il-kalkolu għandu jsir għal kull fus li għandu mill-inqas rota waħda kkontrollata direttament.
                     
                  1.3.   Jekk ε > 1,00, il-kejl tal-koeffiċjenti tal-aderenza jrid jiġi ripetut. Hija aċċettata tolleranza ta’ 10 %.
         
         
            APPENDIĊI 3
            
               PRESTAZZJONI FUQ UĊUĦ TA’ ADEŻJONI DIFFERENTI
            
            
                     
                        1.
                     
                     
                        Ir-rata ta’ brejkjar preskritta li hemm referenza għaliha fil-paragrafu 5.3.5 ta’ dan l-Anness tista’ tiġi kkalkolata b’referenza għall-koeffiċjent imkejjel ta’ adeżjoni taż-żewġ uċuħ li fuqu jsir dan it-test. Dawn iż-żewġ uċuħ għandhom jissodisfaw il-kundizzjonijiet preskritti fil-paragrafu 5.3.4 ta’ dan l-anness.
                     
                  
                     
                        2.
                     
                     
                        Il-koeffiċjent ta’ adeżjoni (kH u kL) tal-uċuħ ta’ adeżjoni għolja u baxxa, rispettivament, għandu jiġi stabbilit skont id-disposizzjonijiet tal-paragrafu 1.1 tal-Appendiċi 2 għal dan l-Anness.
                     
                  
                     
                        3.
                     
                     
                        Ir-rata ta’ brejkjar (zMALS) għall-vetturi mgħobbija għandha tkun:
                        
                            and ZMALS ≥ kL
                        
                     
                  
         
            APPENDIĊI 4
            
               METODU TAL-GĦAŻLA TAL-WIĊĊ B'ADERENZA BAXXA
            
            
                     
                        1.
                     
                     
                        Id-dettalji tal-koeffiċjent ta' aderenza tal-wiċċ magħżul, kif definit fil-paragrafu 5.1.1.2 ta' dan l-anness, iridu jingħataw lis-Servizz Tekniku.
                     
                  
                     
                        1.1.
                     
                     
                        Din l-informazzjoni trid tinkludi kurva tal-koeffiċjent tal-aderenza kontra ż-żliq (minn 0 sa 100 % żliq) għal veloċità ta' madwar 40 km/h.
                     
                  
                     
                        1.1.1.
                     
                     
                        Il-valur massimu tal-kurva se jirrappreżenta kpeak u l-valur fi żliq ta' 100 % se jirrappreżenta klock.
                     
                  
                     
                        1.1.2.
                     
                     
                        Il-proporzjon R jiġi stabbilit bħala l-kwozjent tal-kpeak u l-klock.
                        
                           
                     
                  
                     
                        1.1.3.
                     
                     
                        Il-valur ta' R għandu jitqarreb għal eqreb numru b'post deċimali wieħed.
                     
                  
                     
                        1.1.4.
                     
                     
                        Il-wiċċ li jintuża jrid ikollu proporzjon R ta' bejn 1,0 u 2,0 (1).
                     
                  
                     
                        2.
                     
                     
                        Qabel it-testijiet, is-Servizz Tekniku għandu jiżgura li l-wiċċ magħżul jissodisfa r-rekwiżiti speċifikati u jrid jiġi infurmat b'dan li ġej:
                        
                                     
                                 
                                 
                                    il-metodu tat-test sabiex jiġi stabbilit R,
                                 
                              
                                     
                                 
                                 
                                    tip ta' vettura,
                                 
                              
                                     
                                 
                                 
                                    it-tagħbija fuq il-fus u t-tajers (iridu jiġu ttestjati tagħbijiet differenti u tajers differenti u r-riżultati jintwerew lis-Servizz Tekniku li jiddeċiedi jekk ikunux rappreżentattivi għall-vettura li trid tiġi approvata).
                                 
                              
                  
                     
                        2.1.
                     
                     
                        Il-valur ta' R għandu jissemma' fir-rapport dwar it-test.
                        Il-kalibrar tal-wiċċ irid isir mill-inqas darba fis-sena b'vettura rappreżentattiva sabiex tiġi verifikata l-istabbiltà ta' R.
                     
                  
               (1)  Sakemm tali uċuħ tat-test isiru disponibbli b'mod ġenerali, il-proporzjon R sa 2,5 huwa aċċettabbli, soġġett għal diskussjoni mas-Servizz Tekniku.
         
      
      
         ANNESS 7
         
            IL-METODU TAT-TEST TA' DINAMOMETRU B'INERZJA GĦAL-LININGS TAL-BREJKIJIET.
         
         1.   ĠENERALI
         
                  
                     1.1.
                  
                  
                     Il-proċedura deskritta f'dan l-Anness tista' tiġi applikata fil-każ ta' modifika tat-tip ta' vettura li tirriżulta mit-twaħħil tal-linings tal-brejk ta' tip ieħor għall-vetturi li ġew approvati skont dan ir-Regolament.
                  
               
                  
                     1.2.
                  
                  
                     It-tipi alternattivi ta' linings tal-brejkijiet għandhom jiġu kkontrollati billi l-prestazzjoni tagħhom titqabbel ma' dik miksuba mil-linings tal-brejkijiet li l-vettura kienet mgħammra bihom fil-mument tal-approvazzjoni u li jikkonformaw mal-komponenti identifikati fid-dokument ta' informazzjoni relevanti, li jingħata mudell tagħhom fl-Anness 1 għal dan ir-Regolament.
                  
               
                  
                     1.3.
                  
                  
                     L-Awtorità Teknika responsabbli għat-twettiq tat-testijiet ta' approvazzjoni tista' fid-diskrezzjoni tagħha tirrikjedi tqabbil tal-prestazzjoni tal-linings tal-brejk li għandha ssir skont id-dispożizzjonijiet relevanti li hemm fl-Anness 3 għal dan ir-Regolament.
                  
               
                  
                     1.4.
                  
                  
                     L-applikazzjoni għall-approvazzjoni bi tqabbil għandha ssir mill-manifattur tal-vettura jew mir-rappreżentant tiegħu akkreditat b'mod xieraq.
                  
               
                  
                     1.5.
                  
                  
                     Fil-kuntest ta' dan l-Anness, ‘vettura’ għandha tfisser it-tip ta' vettura tip approvata skont dan ir-Regolament u li għaliha huwa rikjest li l-paragun għandu jitqies sodisfaċenti.
                  
               2.   TAGĦMIR TAT-TEST
         
                  
                     2.1.
                  
                  
                     Għat-testijiet għandu jintuża dinamometru li jkollu l-karatteristiċi li ġejjin:
                     
                                 2.1.1.
                              
                              
                                 irid ikun kapaċi li jiġġenera l-inerzja meħtieġa mill-paragrafu 3.1 ta' dan l-anness, u jkollu l-kapaċità li jissodisfa r-rekwiżiti preskritti mill-paragrafu 1.5 tal-Anness 3 għal dan ir-Regolament fir-rigward tat-test tal-fade tat-Tip I;
                              
                           
                                 2.1.2.
                              
                              
                                 il-brejkijiet imwaħħlin għandhom ikunu identiċi ma' dawk tat-tip tal-vettura oriġinali kkonċernata;
                              
                           
                                 2.1.3.
                              
                              
                                 it-tkessiħ tal-arja, jekk ipprovdut, għandu jkun skont il-paragrafu 3.4 ta' dan l-Anness;
                              
                           
                                 2.1.4.
                              
                              
                                 l-istrumentazzjoni għat-test għandha tkun kapaċi tipprovdi mill-inqas id-dejta segwenti;
                                 
                                             2.1.4.1.
                                          
                                          
                                             rekordjar kontinwu tal-veloċità rotazzjonali tad-disk jew tanbur;
                                          
                                       
                                             2.1.4.2.
                                          
                                          
                                             numru ta' revoluzzjonijiet imwettqa matul waqfa, għal riżoluzzjoni mhux akbar minn wieħed fuq tmienja ta' revoluzzjoni;
                                          
                                       
                                             2.1.4.3.
                                          
                                          
                                             il-ħin tal-waqfien;
                                          
                                       
                                             2.1.4.4.
                                          
                                          
                                             rekorjar kontinwu tat-temperatura mkejla fiċ-ċentru tal-passaġġ milħuq mil-lining jew fin-nofs tal-ħxuna tad-disk jew tanbur jew lining;
                                          
                                       
                                             2.1.4.5.
                                          
                                          
                                             rekordjar kontinwu tal-pressjoni jew forza tal-linja tal-kontroll tal-applikazzjoni tal-brejk.
                                          
                                       
                                             2.1.4.6.
                                          
                                          
                                             rekordjar kontinwu tat-torque riżultanti tal-brejk.
                                          
                                       
                           
               3.   IL-KUNDIZZJONIJIET TAT-TEST
         
                  
                     3.1.
                  
                  
                     Id-dinamometru għandu jitqiegħed l-aktar viċin possibbli, b'tolleranza ta' ±5 %, għall-inerzja rotarja ekwivalenti għal dik il-parti tal-inerzja totali tal-vettura brejkjata bir-rota(i) xierqa skont il-formula li ġejja:
                     I = M R2
                     
                     fejn:
                     
                                 I
                              
                              
                                 =
                              
                              
                                 inerzja rotazzjonali (kgm2)
                              
                           
                                 R
                              
                              
                                 =
                              
                              
                                 radju tad-dawrien dinamiku tat-tajer (m)
                              
                           
                                 M
                              
                              
                                 =
                              
                              
                                 dik il-parti tal-massa massima tal-vettura bbrejkjata mir-rota(i) xierqa. Fil-każ ta' dinamometru b'tarf wieħed, din il-parti għandha tiġi kkalkulata mid-distribuzzjoni ta' disinn tal-ibbrejkjar meta d-deċellerazzjoni tkun tikkorrispondi mal-valur xieraq mogħti fil-paragrafu 2.1.1(A) tal-Anness 3 għal dan ir-Regolament.
                              
                           
               
                  
                     3.2.
                  
                  
                     Il-veloċità rotazzjonali inizjali tad-dinamometru tal-inerzja għandha tikkorrispondi mal-veloċità lineari tal-vettura kif preskritt fil-paragrafu 2.1.1(A) tal-Anness 3 għal dan ir-Regolament u għandha tkun ibbażata fuq ir-radju tad-dawrien dinamiku tat-tajer.
                  
               
                  
                     3.3.
                  
                  
                     Il-linings tal-brejk għandhom ikunu mill-inqas 80 % bedded u ma għandhomx ikunu qabżu t-temperatura ta' 180 °C matul il-proċedura ta' bedding, jew inkella, fuq talba tal-manifattur tal-vettura, ikunu bedded skont ir-rakkomandazzjonijiet tiegħu.
                  
               
                  
                     3.4.
                  
                  
                     Tista' tintuża arja ta' tkessiħ, li tiċċirkola fuq il-brejk f'direzzjoni perpendikolari għall-assi ta' rotazzjoni tiegħu. Il-veloċità tal-fluss tal-arja ta' tkessiħ fuq il-brejk ma għandhiex tkun iktar minn 10 km/h. It-temperatura tal-arja tat-tkessiħ għandha tkun it-temperatura ambjentali.
                  
               4.   IL-PROĊEDURA TAT-TEST
         4.1.   Ħames settijiet ta' kampjuni tal-lining tal-brejk għandhom ikunu soġġetti għat-test ta' tqabbil; dawn għandhom jitqabblu ma' ħames settijiet ta' linings li jikkonformaw mal-komponenti oriġinali identifikati fid-dokument ta' informazzjoni li jikkonċerna l-ewwel approvazzjoni tat-tip ta' vettura konċernata.
         4.2.   L-ekwivalenza tal-linings tal-brejk għandha tkun ibbażata fuq it-tqabbil tar-riżultati miksubin bl-użu tal-proċeduri tat-test preskritti f'dan l-Anness u skont ir-rekwiżiti li ġejjin:
         4.3.   Test tal-prestazzjoni kiesħa tat-Tip 0
         
                  
                     4.3.1.
                  
                  
                     Għandhom isiru tliet għafsiet tal-brejk meta t-temperatura inizjali tkun taħt 100 °C. It-temperatura għandha titkejjel skont id-dispożizzjonijiet tal-paragrafu 2.1.4.4 ta' dan l-anness.
                  
               
                  
                     4.3.2.
                  
                  
                     L-għafsiet tal-brejk għandhom isiru minn veloċità rotazzjonali inizjali ekwivalenti għal dik mogħtija fil-paragrafu 2.1.1(A) tal-Anness 3 għal dan ir-Regolament, u l-brejk għandu jiġi applikat sabiex jinkiseb torque ekwivalenti għad-deċellerazzjoni preskritta f'dak il-paragrafu. Barra minn hekk, it-testijiet għandhom isiru f'bosta veloċitajiet rotazzjonali, l-aktar baxxa tkun ekwivalenti għal 30 % tal-veloċità massima tal-vettura u l-aktar għolja tkun ekwivalenti għal 80 % ta' dik il-veloċità.
                  
               
                  
                     4.3.3.
                  
                  
                     Il-forza medja tal-ibbrejkjar irrekordjata matul it-testijiet ta' prestazzjoni kiesħa fuq il-linings li jkunu qed jiġu ttestjati għall-iskop ta' tqabbil għandha, għall-istess kejl ta' input, tkun fil-limiti tat-test ta' ± 15 % tat-torque medju ta' brejkjar irrekordjat bil-linings tal-brejk li jikkonformaw mal-komponent identifikat fl-applikazzjoni relevanti għall-approvazzjoni tat-tip tal-vettura.
                  
               4.4.   Test tat-Tip I (test ta' fade)
         4.4.1.   Proċedura tat-tisħin
         
                  
                     4.4.1.1.
                  
                  
                     Il-linings tal-brejkijiet għandhom jiġu ttestjati skont il-proċedura mogħtija fil-paragrafu 1.5.1 tal-Anness 3 għal dan ir-Regolament.
                  
               4.4.2.   Prestazzjoni sħuna
         
                  
                     4.4.2.1.
                  
                  
                     Malli jitlestew it-testijiet meħtieġa skont il-paragrafu 4.4.1 ta' dan l-anness, għandu jitwettaq it-test tal-prestazzjoni sħuna tal-ibbrejkjar speċifikat fil-paragrafu 1.5.2 tal-Anness 3 għal dan ir-Regolament.
                  
               
                  
                     4.4.2.2.
                  
                  
                     It-torque medju tal-ibbrejkjar irrekordjat matul it-testijiet fi prestazzjoni sħuna fuq fuq il-linings li jkunu qegħdin jiġu ttestjati għall-iskop ta' tqabbil għandu, għall-istess kejl ta' input, ikun fil-limiti tat-test ta' ±15 % tat-torque medju tal-ibbrejkjar irrekordjat bil-linings tal-brejk jikkonformaw mal-komponent identifikat fl-applikazzjoni relevanti għall-approvazzjoni tat-tip vettura.
                  
               5.   SPEZZJONI TAL-LININGS TAL-BREJKIJIET
         
                  
                     5.1.
                  
                  
                     Il-linings tal-brejk għandhom jiġu spezzjonati viżwalment mal-kompletazzjoni tat-testijiet ta' hawn fuq biex jiġi kkontrollat li jkunu f'kundizzjoni sodisfaċenti għal użu kontinwat f'servizz normali.
                  
               
      
         ANNESS 8
         
            Rekwiżiti speċjali li għandhom jiġu applikati għall-aspetti tas-sikurezza ta’ sistemi kumplessi għall-kontroll elettroniku tal-vettura
         
         1.   ĠENERALI
         Dan l-Anness jiddefinixxi r-rekwiżiti speċjali għad-dokumentazzjoni, għall-istrateġija tal-ħsarat u għall-verifika fir-rigward tal-aspetti tas-sikurezza ta’ Sistemi Kumplessi ta’ Kontroll Elettroniku tal-Vetturi (definizzjoni 2.3. taħt) safejn huwa kkonċernat dan ir-Regolament.
         Dan l-Anness jista’ jissejjaħ ukoll, minn paragrafi speċjali f’dan ir-Regolament, għal funzjonijiet relatati mas-sikurezza li huma kkontrollati minn sistema(i) elettronika(ċi).
         Dan l-Anness ma jispeċifikax il-kriterji tal-prestazzjoni għas-‘Sistema’ iżda jkopri l-metodoloġija applikata għall-proċess tad-disinn u għall-informazzjoni li trid tiġi żvelata lis-Servizz Tekniku, għal skopijiet tal-approvazzjoni tat-tip.
         Din l-informazzjoni għandha turi li ‘Is-Sistema’ tirrispetta, f’kundizzjonijiet normali u ta’ ħsara, ir-rekwiżiti xierqa kollha tal-prestazzjoni li ġew speċifikati band’oħra f’dan ir-Regolament.
         2.   DEFINIZZJONIJIET
         Għall-iskopijiet ta’ dan l-Anness,
         
                  
                     2.1.
                  
                  
                     Il-‘kunċett tas-sikurezza’ huwa deskrizzjoni tal-miżuri mfasslin fis-sistema, pereżempju fl-unitajiet elettroniċi, sabiex tiġi indirizzata l-integrità tas-sistema u b’hekk ikun żgurat tħaddim sikur anki fil-każ ta’ ħsara elettrika.
                     Il-possibbiltà li l-vettura taqa’ għal ħidma parzjali jew saħansitra għal sistema ta’ appoġġ għall-funzjonijiet vitali tal-vettura tista’ tkun parti mill-kunċett tas-sikurezza.
                  
               
                  
                     2.2.
                  
                  
                     ‘Sistema ta’ kontroll elettroniku’ tfisser kombinazzjoni ta’ unitajiet, imfasslin biex jikkooperaw fil-produzzjoni tal-funzjoni ddikjarata tal-kontroll tal-vettura bl-ipproċessar elettroniku tad-dejta.
                     Sistemi bħal dawn, ta’ spiss ikkontrollati minn softwer, jinbnew minn komponenti funzjonali distinti bħal sensers, unitajiet ta’ kontroll elettroniċi u attwaturi u mqabbdin b’konnessjonijiet tat-trażmissjoni. Jistgħu jinkludu elementi mekkaniċi, elettro-pnewmatiċi jew elettro-idrawliċi.
                     ‘Is-Sistema’, kif qed tissejjaħ hawnhekk, hija dik li għaliha qiegħda titfittex l-approvazzjoni tat-tip.
                  
               
                  
                     2.3.
                  
                  
                     ‘Sistemi kumplessi ta’ kontroll elettroniku tal-vetturi’ huma dawk is-sistemi ta’ kontroll elettroniku li huma soġġetti għal ġerarkija ta’ kontroll, li għalihom, funzjoni kkontrollata tista’ tinqabeż minn sistema/funzjoni ta’ kontroll elettroniku ta’ livell ogħla.
                     Funzjoni li tinqabeż issir parti mis-sistema kumplessa.
                  
               
                  
                     2.4.
                  
                  
                     Sistemi/funzjonijiet ta’ ‘kontroll ta’ livell ogħla’ huma dawk li jużaw dispożizzjonijiet addizzjonali ta’ pproċessar u/jew ta’ sensing biex jimmodifikaw l-imġiba tal-vettura billi jeħtieġu varjazzjonijiet fil-funzjoni(jiet) normali tas-sistema ta’ kontroll tal-vettura.
                     Dan jippermetti li sistemi kumplessi awtomatikament ibiddlu l-għanijiet tagħhom bi prijorità li tiddependi fuq iċ-ċirkostanzi pperċeputi.
                  
               
                  
                     2.5.
                  
                  
                     L-‘unitajiet’ huma l-iżgħar diviżjonijiet tal-komponenti tas-sistema li jitqiesu f’dan l-Anness, minħabba li dawn il-kombinazzjonijiet ta’ komponenti sejrin jiġu ttrattati bħala entitajiet singoli għal skopijiet ta’ identifikazzjoni, analiżi jew sostituzzjoni.
                  
               
                  
                     2.6.
                  
                  
                     Il-‘konnessjonijiet tat-trażmissjoni’ huma l-mezzi li jintużaw biex jiġu interkonnessi l-unitajiet imqassma sabiex jitwasslu sinjali, dejta tat-tħaddim jew provvista tal-enerġija.
                     Ġeneralment, dan it-tagħmir ikun jaħdem bl-elettriku iżda, jista’ jkollu xi parti minnu li taħdem b’mod mekkaniku, pnewmatiku jew idrawliku.
                  
               
                  
                     2.7.
                  
                  
                     ‘Firxa ta’ kontroll’ tirreferi għall-varjabbli tal-output u tiddefinixxi l-firxa li fuqha s-sistema x’aktarx li teżerċita kontroll.
                  
               
                  
                     2.8.
                  
                  
                     Il-‘konfini ta’ ħidma funzjonali’ tiddefinixxi l-konfini tal-limiti fiżiċi esterni li fihom is-sistema tista’ żżomm kontroll.
                  
               3.   ID-DOKUMENTAZZJONI
         3.1.   Rekwiżiti
         Il-manifattur għandu jipprovdi pakkett ta’ dokumentazzjoni li jagħti aċċess għad-disinn bażiku tas-‘Sistema’ u l-mezzi li bihom hija konnessa ma’ sistemi oħrajn tal-vettura jew li permezz tagħhom tikkontrolla direttament lill-varjabbli tal-output.
         Għandha tiġi spjegata l-funzjoni/għandhom jiġu spjegati l-funzjonijiet tas-‘Sistema’ u l-kunċett tas-sikurezza, kif ġew stabbiliti mill-manifattur.
         Id-dokumentazzjoni għandha tkun qasira, madankollu għandha tipprovdi evidenza li d-disinn u l-iżvilupp kellhom il-benefiċċju ta’ kompetenza mill-oqsma kollha tas-sistema li huma involuti.
         Għal spezzjonijiet tekniċi perjodiċi, id-dokumentazzjoni għandha tiddeskrivi kif l-istatus operattiv attwali tas-‘Sistema’ jista’ jiġi kkontrollat.
         
                  
                     3.1.1.
                  
                  
                     Id-dokumentazzjoni għandha tkun disponibbli f’2 partijiet:
                     
                                 (a)
                              
                              
                                 Il-pakkett tad-dokumentazzjoni formali għall-approvazzjoni, li fih il-materjal elenkat fit-Taqsima 3 (ħlief dak tal-paragrafu 3.4.4) li għandu jiġi pprovdut lis-servizz tekniku fil-ħin tas-sottomissjoni tal-applikazzjoni għall-approvazzjoni tat-tip. Dan se jitqies bħala r-referenza bażika għall-proċess ta’ verifika stabbilit fil-paragrafu 4 ta’ dan l-Anness.
                              
                           
                                 (b)
                              
                              
                                 Materjal addizzjonali u dejta ta’ analiżi tal-paragrafu 3.4.4 li għandhom jinżammu mill-manifattur, iżda għandhom ikunu disponibbli għal spezzjoni fi żmien l-approvazzjoni tat-tip.
                              
                           
               3.2.   Deskrizzjoni tal-funzjonijiet tas-‘Sistema’
         Għandha tiġi pprovduta deskrizzjoni li tagħti spjegazzjoni sempliċi tal-funzjonijiet kollha ta’ kontroll tas-‘Sistema’ u tal-metodi li ntużaw sabiex jintlaħqu l-għanijiet, inkluża dikjarazzjoni tal-mekkaniżmu(i) li permezz tiegħu(tagħhom) jiġi eżerċitat il-kontroll.
         
                  
                     3.2.1.
                  
                  
                     Għandha tkun ipprovduta lista tal-varjabbli kollha tal-input u dawk sensed u għandha tiġi ddefinita l-firxa ta’ ħidma ta’ dawn.
                  
               
                  
                     3.2.2.
                  
                  
                     Għandha tkun ipprovduta lista tal-varjabbli tar-riżultati kollha li jiġu kkontrollati mis-‘Sistema’ u, f’kull każ, għandha tingħata indikazzjoni ta’ jekk il-kontroll huwiex dirett jew permezz ta’ sistema ta’ vettura oħra. Għandha tiġi definita l-firxa ta’ kontroll (il-paragrafu 2.7) eżerċitata fuq kull varjabbli bħal dan.
                  
               
                  
                     3.2.3.
                  
                  
                     Fejn ikun xieraq, għall-prestazzjoni tas-sistema, għandhom jiġu ddikjarati l-limiti li jiddefinixxu l-konfini tal-operazzjoni funzjonali (il-paragrafu 2.8).
                  
               3.3.   L-arranġament u l-iskematika tas-sistema
         3.3.1.   Inventarju tal-komponenti
         Għandha tkun ipprovduta lista li tiġbor flimkien l-unitajiet kollha tas-‘Sistema’ u li ssemmi s-sistemi l-oħrajn tal-vettura li huma meħtieġa sabiex tintlaħaq il-funzjoni ta’ kontroll in kwistjoni.
         Għandha tkun ipprovduta dijagramma skematika ġenerali li turi dawn l-unitajiet f’kombinazzjoni fejn kemm id-distribuzzjoni tat-tagħmir kif ukoll l-interkonnessjonijiet għandhom jiġu ċċarati.
         3.3.2.   Il-funzjonijiet tal-unitajiet
         Il-funzjoni ta’ kull unità tas-‘Sistema’ għandha tkun deskritta fil-qosor u għandhom jintwerew is-sinjali li jikkonnettjawha ma’ unitajiet oħrajn jew ma’ sistemi oħrajn tal-vettura. Dan jista’ jkun ipprovdut permezz ta’ dijagramma blokka dettaljata jew dijagramma skematika oħra, jew b’deskrizzjoni megħjuna minn dijagramma bħal din.
         3.3.3.   L-interkonnessjonijiet
         L-interkonnessjonijiet fis-‘Sistema’ għandhom jintwerew permezz ta’ dijagramma taċ-ċirkwiti għall-konnessjonijiet elettriċi tat-trażmissjoni, b’dijagramma tal-optical-fibre għal konnessjonijiet ottiċi, b’dijagramma tal-pajpijiet għat-tagħmir tat-trażmissjoni pnewmatika jew idrawlika u minn arranġament dijagrammatiku ssimplifikat għall-konnessjonijiet mekkaniċi.
         3.3.4.   Il-fluss tas-sinjali u l-prijoritajiet
         Għandu jkun hemm korrispondenza ċara bejn dawn il-konnessjonijiet tat-trażmissjoni u s-sinjali ttrasportati bejn l-unitajiet.
         Il-prijoritajiet tas-sinjali fuq mogħdijiet multiplexed tad-dejta għandhom jiġu ddikjarati kulfejn il-prijorità tista’ tkun kwistjoni li taffettwa l-prestazzjoni jew is-sikurezza safejn ikun ikkonċernat dan ir-Regolament.
         3.3.5.   L-identifikazzjoni tal-unitajiet
         Kull unità għandha tkun identifikabbli b’mod ċar u mhux ambigwu (eż. b’immarkar għall-ħardwer u b’immarkar jew b’output tas-softwer għall-kontenut tas-softwer) biex tkun ipprovduta assoċjazzjoni korrispondenti tal-ħardwer u tad-dokumentazzjoni.
         Fejn il-funzjonijiet jiġu kkombinati f’unità waħda jew tabilħaqq f’kompjuter wieħed, iżda jintwerew fi blokki multipli fid-dijagramma blokka għal skopijiet ta’ ċarezza u ta’ faċilità ta’ spjegazzjoni, għandu jintuża biss immarkar wieħed għall-identifikazzjoni tal-ħardwer.
         Bl-użu ta’ din l-identifikazzjoni, il-manifattur għandu jafferma li t-tagħmir ipprovdut huwa konformi mad-dokument korrispondenti.
         
                  
                     3.3.5.1.
                  
                  
                     L-identifikazzjoni tiddefinixxi l-verżjoni tal-ħardwer u tas-softwer u, fejn tal-aħħar jinbidel b’tali mod li jbiddel il-funzjoni tal-unità safejn huwa kkonċernat dan ir-Regolament, din l-identifikazzjoni għandha titbiddel ukoll.
                  
               3.4.   Il-kunċett tas-sikurezza tal-manifattur
         
                  
                     3.4.1.
                  
                  
                     Il-manifattur għandu jipprovdi dikjarazzjoni li tafferma li l-istrateġija magħżula biex jintlaħqu l-għanijiet tas-‘Sistema’, f’kundizzjonijiet mhux ta’ ħsara, mhijiex sejra tippreġudika l-ħidma sikura tas-sistemi li huma soġġetti għall-preskrizzjonijiet ta’ dan ir-Regolament.
                  
               
                  
                     3.4.2.
                  
                  
                     Fir-rigward tas-softwer użat fis-‘Sistema’, għandha tiġi spjegata l-arkittettura ġenerali u għandhom jiġu identifikati l-metodi u l-għodod tad-disinn li ntużaw. Il-manifattur għandu jkun ippreparat, jekk ikun meħtieġ, li juri parti mill-evidenza tal-mezzi li bihom iddetermina r-realizzazzjoni tal-loġika tas-sistema, matul il-proċess tad-disinn u tal-iżvilupp.
                  
               
                  
                     3.4.3.
                  
                  
                     Il-Manifattur għandu jipprovdi lill-awtoritajiet tekniċi bi spjegazzjoni tad-dispożizzjonijiet tad-disinn mibnija fis-‘Sistema’ sabiex tiġi ġġenerata ħidma sikura f’kundizzjonijiet ta’ ħsara. Dispożizzjonijiet possibbli tad-disinn għal ħsara fis-‘Sistema’ pereżempju huma:
                     
                                 (a)
                              
                              
                                 Il-vettura taqleb għal ħidma fejn tintuża sistema parzjali.
                              
                           
                                 (b)
                              
                              
                                 Bidla għal sistema separata ta’ appoġġ.
                              
                           
                                 (c)
                              
                              
                                 It-tneħħija tal-funzjoni ta’ livell għoli.
                              
                           Fil-każ ta’ ħsara, is-sewwieq għandu jiġi mwissi, pereżempju b’sinjal ta’ twissija jew b’wirja ta’ messaġġ. Meta s-sistema ma tkunx deattivata mis-sewwieq, eż. billi l-iswiċċ tal-Ignixin (ta’ tħaddim) jinqaleb għal ‘mitfi’, jew billi tintefa dik il-funzjoni partikolari jekk ikun ipprovdut swiċċ speċjali għal dak l-iskop, it-twissija għandha tkun preżenti sakemm tippersisti l-kundizzjoni ta’ ħsara.
                  
               
                  
                     3.4.3.1.
                  
                  
                     Jekk, f’ċerti kundizzjonijiet ta’ ħsara, il-provvista magħżula tagħżel modalità ta’ prestazzjoni parzjali, allura dawn il-kundizzjonijiet għandhom jiġu ddikjarati u l-limiti tal-effikaċja li jirriżultaw għandhom jiġu definiti.
                  
               
                  
                     3.4.3.2.
                  
                  
                     Jekk il-provvista magħżula tagħżel mezz sekondarju (ta’ appoġġ) biex twettaq l-għan tas-sistema ta’ kontroll tal-vettura, il-prinċipji tal-mekkaniżmu tal-bidla, il-loġika u l-livell tat-tagħmir addizzjonali li jaħdem f’każ ta’ ħsara u kwalunkwe karatteristika ta’ kontroll interna ta’ appoġġ għandhom jiġu spjegati u l-limiti tal-effikaċja ta’ appoġġ li jirriżultaw għandhom jiġu definiti.
                  
               
                  
                     3.4.3.3.
                  
                  
                     Jekk id-dispożizzjoni tad-disinn magħżula tagħżel it-tneħħija tal-funzjoni ta’ livell ogħla, is-sinjali ta’ kontroll tal-output korrispondenti assoċjati ma’ din il-funzjoni għandhom jiġu inibiti, u b’tali mod li jiġi limitat id-disturb ta’ tranżizzjoni.
                  
               
                  
                     3.4.4.
                  
                  
                     Id-dokumentazzjoni għandha tkun appoġġjata minn analiżi li turi, f’termini ġenerali, kif se ġġib ruħha s-sistema meta sseħħ kwalunkwe waħda mill-ħsarat speċifikati li se jkollha effett fuq il-prestazzjoni jew fuq is-sikurezza tal-kontroll tal-vettura.
                     Dan jista’ jkun ibbażat fuq Analiżi tal-Modalità u tal-Effett tal-Ħsara (FMEA - Failure Mode and Effect Analysis), u Analiżi tal-Oriġini tal-Ħsara (FTA - Fault Tree Analysis) jew kwalunkwe proċess simili addattat għal konsiderazzjonijiet tas-sikurezza tas-sistema.
                     Il-metodu(i) analitiku(ċi) magħżul(a) għandu(hom) jiġi(u) stabbilit(i) u miżmum(a) mill-Manifattur u għandu(hom) ikun(u) disponibbli għal spezzjoni mis-servizz tekniku fiż-żmien tal-approvazzjoni tat-tip.
                  
               
                  
                     3.4.4.1.
                  
                  
                     Din id-dokumentazzjoni għandha tagħmel lista tal-parametri li jkunu qegħdin jiġu mmonitorjati u għandha tistabbilixxi, għal kull kundizzjoni ta’ ħsara tat-tip iddefinit fil-paragrafu 3.4.4 fuq, is-sinjal ta’ twissija li għandu jingħata lis-sewwieq u/jew lill-persunal tas-servizz/tal-ispezzjoni teknika.
                  
               4.   IL-VERIFIKA U T-TEST
         4.1.   Il-tħaddim funzjonali tas-‘Sistema’, kif ġie stabbilit fid-dokumenti meħtieġa fil-paragrafu 3, għandu jiġi ttestjat kif ġej:
         4.1.1.   Il-verifika tal-funzjoni tas-‘Sistema’
         Bħala l-mezz biex ikunu stabbiliti l-livelli operattivi normali, il-verifika tal-prestazzjoni tas-sistema tal-vettura f’kundizzjonijiet mhux ta’ ħsara għandha titwettaq skont l-ispeċifikazzjoni tal-livell ta’ referenza bażiku tal-manifattur sakemm dan ma jkunx soġġett għal test ta’ prestazzjoni speċifikat bħala parti mill-proċedura tal-approvazzjoni ta’ dan ir-Regolament jew ta’ Regolament ieħor.
         4.1.2.   Il-verifika tal-kunċett tas-sikurezza tal-paragrafu 3.4.
         Ir-reazzjoni tas-‘Sistema’, fid-diskrezzjoni tal-awtorità tal-approvazzjoni tat-tip, għandha tiġi kkontrollata taħt kundizzjoni ta’ ħsara fi kwalunkwe unità individwali bl-applikazzjoni ta’ sinjali ta’ output li jikkorrispondu għal unitajiet elettriċi jew għal elementi mekkaniċi sabiex jiġu simulati l-effetti ta’ ħsarat interni fl-unità.
         
                  
                     4.1.2.1.
                  
                  
                     Ir-riżultati tal-verifika għandhom jikkorrispondu mas-sommarju ddokumentat tal-analiżi tal-ħsarat, sa livell ta’ effett globali b’mod li jiġi kkonfermat li l-kunċett u l-eżekuzzjoni tas-sikurezza jkunu adegwati.
                  
               
      
         ANNESS 9
         
            KONTROLL ELETTRONIKU TAL-ISTABBILTÀ U SISTEMI GĦALL-GĦAJNUNA TAL-BREJK
         
         A.   REKWIŻITI GĦAS-SISTEMI ELETTRONIĊI TA' KONTROLL TAL-ISTABBILTÀ, FEJN IKUNU MWAĦĦLA
         1.   REKWIŻITI ĠENERALI
         Il-vetturi mgħammra b'sistema ESC iridu jissodisfaw ir-rekwiżiti funzjonali speċifikati fil-paragrafu 2 u r-rekwiżiti ta' prestazzjoni fil-paragrafu 3 fil-proċeduri tat-test speċifikati fil-paragrafu 4 u fil-kundizzjonijiet tat-test speċifikati fil-paragrafu 5 ta' din it-taqsima.
         2.   REKWIŻITI FUNZJONALI
         Kull vettura li għaliha japplika dan l-anness għandha tkun mgħammra b'sistema ta' kontroll tal-istabbiltà elettronika li:
         
                     2.1.
                  
                  
                     Tkun kapaċi tapplika torques tal-ibbrejkjar għall-erba' roti kollha (1) u jkollha algoriżmu ta' kontroll li jutilizza din il-kapaċità;
                  
               
                     2.2.
                  
                  
                     Taħdem fuq il-medda kollha ta' veloċitajiet tal-vettura, matul il-fażijiet kollha tas-sewqan fosthom l-aċċellerazzjoni, il-coasting, u d-deċellerazzjoni (inkluż l-ibbrejkjar), ħlief:
                     
                                 2.2.1.
                              
                              
                                 Meta s-sewwieq ikun iddiżattiva l-ESC;
                              
                           
                                 2.2.2.
                              
                              
                                 Meta l-veloċità tal-vettura tkun inqas minn 20 km/h;
                              
                           
                                 2.2.3.
                              
                              
                                 Waqt li jitlestew is-self test inizjali tal-istartjar u l-kontrolli tal-plawsibilità, ma taqbiżx iż-2 minuti meta tinstaq fil-kundizzjonijiet tal-paragrafu 5.10.2;
                              
                           
                                 2.2.4.
                              
                              
                                 Meta l-vettura tkun qiegħda tinstaq b'lura.
                              
                           
               
                     2.3.
                  
                  
                     Tibqa' kapaċi tagħmel attivazzjoni anki jekk tiġi attivata wkoll is-sistema kontra l-imblukkar tal-brejkijiet jew is-sistema ta' kontroll tal-ġbid.
                  
               3.   REKWIŻITI TAL-PRESTAZZJONI
         Waqt kull test li jsir taħt il-kundizzjonijiet ta' test tal-paragrafu 4 u l-proċedura tat-test tal-paragrafu 5.0, il-vettura bis-sistema ESC azzjonata trid tissodisfa l-kriterji tal-istabbiltà direzzjonali tal-paragrafi 3.1 u 3.2, u hija trid tissodisfa l-kriterju tar-reattività tal-paragrafu 3.3 waqt kull wieħed minn dawk it-testijiet imwettqa b'angolu kkmandat tal-istering ta' 5 A jew akbar iżda limitat skont il-paragrafu 5.9.4, fejn A huwa l-angolu tal-istering (2) maħdum fil-paragrafu 5.6.1.
         Fejn vettura tkun ġiet ittestjata fiżikament skont il-paragrafu 4, il-konformità ta' verżjonijiet jew varjanti ta' dik l-istess tip ta' vettura tista' tintwera permezz ta' simulazzjoni bil-kompjuter, li tirrispetta l-kundizzjonijiet tat-test tal-paragrafu 4 u l-proċedura tat-test tal-paragrafu 5.9. L-użu tas-simulatur huwa definit fl-Appendiċi 1 għal dan l-anness.
         3.1.   Ir-rata ta' mejl (yaw rate) mkejla sekonda wara t-tlestija tas-Sine with Dwell steering input (ħin T0 + 1 fil-Grafika 1) ma għandhiex taqbeż il-35 % tal-ewwel valur massimu tar-rata ta' mejl (yaw rate) rrekordjata wara li l-angolu tal-istering jibdel is-sinjal (bejn l-ewwel u t-tieni quċċata)(ψ Peak fil-Grafika 1) waqt l-istess sessjoni tat-test.
         
            Grafika 1
         
         
            Il-pożizzjoni tal-istering u l-informazzjoni dwar il-yaw velocity użata sabiex tiġi vvalutata l-istabbiltà laterali
         
         3.2.   Ir-rata ta' mejl (yaw rate) mkejla 1,75 sekondi wara t-tlestija tas-Sine with Dwell steering input ma għandhiex taqbeż l-20 % tal-ewwel valur massimu tar-rata ta' mejl (yaw rate) rrekordjata wara li l-angolu tal-istering jibdel is-sinjal (bejn l-ewwel u t-tieni quċċata) waqt l-istess sessjoni tat-test.
         3.3.   L-ispostament laterali taċ-ċentru tal-gravità tal-vettura fir-rigward tal-mogħdija dritta inizjali tagħha għandu jkun mill-inqas 1,83 m għal vetturi b'GVM ta' 3 500 kg jew inqas, u 1,52 m għal vetturi b'massa massima ta' aktar minn 3 500 kg meta kkalkulata 1,07 sekondi wara l-Bidu tal-Bdil tad-Direzzjoni (Beginning of Steer) (BOS). Il-BOS huwa definit fil-paragrafu 5.11.6.
         
                  
                     3.3.1.
                  
                  
                     Il-kalkolazzjoni tal-ispostament laterali ssir billi tintuża integrazzjoni doppja fir-rigward tal-ħin tal-kejl tal-aċċellerazzjoni laterali fiċ-ċentru tal-gravità tal-vettura, kif imfisser bil-formula:
                     Spostament Laterali = 
                     Jista' jiġi permess metodu ta' kejl alternattiv għall-ittestjar tal-approvazzjoni tat-tip, bil-kundizzjoni li dan juri livell ta' preċiżjoni li jkun tal-inqas ekwivalenti għal dak tal-metodu tal-integrazzjoni doppja.
                  
               
                  
                     3.3.2.
                  
                  
                     Il-ħin t = 0 għall-operazzjoni tal-integrazzjoni huwa l-mument tal-bidu tas-sewqan, magħruf bħala l-Beginning u Steer (BOS). Il-BOS huwa definit fil-paragrafu 5.11.6.
                  
               3.4.   Żvelar ta' malfunzjoni fl-ESC
         Il-vettura għandha tkun mgħammra b'bozza indikattiva li tipprovdi twissija lis-sewwieq dwar is-seħħ ta' kwalunkwe malfunzjoni li taffettwa l-ġenerazzjoni jew it-trażmissjoni tal-kontroll jew is-sinjali ta' rispons fis-sistema elettronika ta' kontroll tal-istabbiltà tal-vettura.
         
                  
                     3.4.1.
                  
                  
                     Il-bozza indikattiva ta' malfunzjoni fl-ESC:
                     
                                 3.4.1.1.
                              
                              
                                 Għandha tkun f'pożizzjoni li tkun tidher b'mod ċar u dirett għas-sewwieq, waqt li jkun fil-pożizzjoni magħżula bilqiegħda biċ-ċinturin tas-sigurtà tas-sewwieq maqful;
                              
                           
                                 3.4.1.2.
                              
                              
                                 Għandha tidher b'mod perċettwali wieqfa għas-sewwieq waqt is-sewqan;
                              
                           
                                 3.4.1.3.
                              
                              
                                 Għandha tkun identifikata mis-simbolu muri għall-“Bozza Indikattiva ta' Malfunzjoni fl-ESC” jew il-kitba “ESC”:
                                 
                           
                                 3.4.1.4.
                              
                              
                                 Għandha tkun ta' lewn isfar jew ambru;
                              
                           
                                 3.4.1.5.
                              
                              
                                 Meta mixgħula trid tkun qawwija biżżejjed biex tkun viżibbli għas-sewwieq f'kundizzjonijiet ta' sewqan kemm binhar kif ukoll billejl, meta s-sewwieq ikun addatta għall-kundizzjonijiet ambjentali tad-dawl fit-triq;
                              
                           
                                 3.4.1.6.
                              
                              
                                 Ħlief kif ipprovdut fil-paragrafu 3.4.1.7, il-bozza indikattiva ta' malfunzjoni fl-ESC għandha tixgħel meta jkun hemm malfunzjoni u għandha tibqa' mixgħula kontinwament fil-kundizzjonijiet speċifikati fil-paragrafu 3.4 sakemm tibqa' teżisti l-malfunzjoni, kull meta s-sistema tal-imblukkar tal-ignixin tkun fil-pożizzjoni “Mixgħula” (“ta' Tħaddim”);
                              
                           
                                 3.4.1.7.
                              
                              
                                 Kif ipprovdut fil-paragrafu 3.4.2, kull bozza indikattiva ta' malfunzjoni fl-ESC għandha tiġi attivata bħala kontroll tal-funzjoni tal-bozza meta s-sistema tal-imblukkar tal-ignixin tinqaleb għall-pożizzjoni “Mixgħula” (“ta' Tħaddim”) meta l-magna ma tkunx qiegħda taħdem, jew meta s-sistema tal-imblukkar tal-ignixin tkun f'pożizzjoni bejn “Mixgħula” (“ta' Tħaddim”) u “Startjar” li tkun indikata mill-manifattur bħala pożizzjoni ta' kontroll;
                              
                           
                                 3.4.1.8.
                              
                              
                                 Għandha tintefa fiċ-ċiklu tal-ignixin li jmiss wara li l-malfunzjoni tkun tranġat skont il-paragrafu 5.10.4;
                              
                           
                                 3.4.1.9.
                              
                              
                                 Ma tistax tintuża biex tindika l-malfunzjoni ta' sistemi/funzjonijiet relatati, inkluż il-kontroll tal-ġbid, l-għajnuna għall-istabbiltà tat-trejler, il-kontroll tal-corner brake, u funzjonijiet oħrajn simili li jużaw it-throttle u/jew kontroll individwali tat-torque sabiex iħaddmu u jaqsmu komponenti komuni bl-ESC.
                              
                           
               
                  
                     3.4.2.
                  
                  
                     Ma hemmx għalfejn li l-bozza indikattiva ta' malfunzjoni fl-ESC tiġi azzjonata meta jkun qed jaħdem interlock tal-istarter.
                  
               
                  
                     3.4.3.
                  
                  
                     Ir-rekwiżit tal-paragrafu 3.4.1.7 ma japplikax għal bozoz indikattivi murija fi spazju komuni.
                  
               
                  
                     3.4.4.
                  
                  
                     Il-manifattur jista' juża l-bozza indikattiva ta' malfunzjoni fl-ESC b'mod ta' teptip biex jindika tħaddim tal-ESC.
                  
               3.5.   ESC Off u kontrolli oħrajn tas-sistema
         Il-manifattur jista' jinkludi kontroll “ESC Mitfi”, li għandu jixgħel meta jiġu attivati l-fanali ta' quddiem tal-vettura, u li għandu l-għan li jpoġġi s-sistema ESC f'mode li ma jissodisfax aktar ir-rekwiżiti ta' prestazzjoni tal-paragrafi 3, 3.1, 3.2 u 3.3. Il-manifatturi jistgħu jipprovdu wkoll kontrolli għal sistemi oħrajn li jkollhom effett anċillari fuq il-funzjonament tal-ESC. Kontrolli ta' kwalunkwe tip li jpoġġu s-sistema ESC f'mode li ma tkunx tista' tissodisfa aktar ir-rekwiżiti ta' prestazzjoni tal-paragrafi 3, 3.1, 3.2 u 3.3 huma permessi, bil-kundizzjoni li s-sistema tissodisfa wkoll ir-rekwiżiti tal-paragrafi 3.5.1, 3.5.2 u 3.5.3.
         
                  
                     3.5.1.
                  
                  
                     Is-sistema ESC tal-vettura għandha dejjem terġa' lura għall-mode oriġinali default tal-manifattur li jissodisfa r-rekwiżiti tal-paragrafi 2 u 3 fil-bidu ta' kull ċiklu ġdid ta' ignixin, irrispettivament minn liema mode ikun għażel qabel is-sewwieq. Madankollu, is-sistema ESC tal-vettura ma għandhiex għalfejn terġa' lura għal mod li jissodisfa r-rekwiżiti tal-paragrafi minn 3 sa 3.3 fil-bidu ta' kull ċiklu ġdid ta' ignixin jekk:
                     
                                 3.5.1.1.
                              
                              
                                 Il-vettura tkun f'konfigurazzjoni ta' four-wheel drive li għandha l-effett li timblokka l-gerijiet tas-sewqan fil-fusien ta' quddiem u ta' wara flimkien u li tipprovdi tnaqqis addizzjonali ta' ger bejn il-veloċità tal-magna u l-veloċità tal-vettura ta' mill-inqas 1,6, magħżul mis-sewwieq għal sewqan off-road, b'veloċità baxxa; jew
                              
                           
                                 3.5.1.2.
                              
                              
                                 Il-vettura tkun f'konfigurazzjoni ta' four-wheel drive magħżula mis-sewwieq li tkun imfassla għal funzjonament f'veloċitajiet ogħla fuq toroq mimlijin bis-silġ, bir-ramel jew bil-ħmieġ u li jkollha l-effett li timblokka l-gerijiet tas-sewqan fil-fusien ta' quddiem u ta' wara flimkien, bil-kundizzjoni li f'din il-mode, il-vettura tissodisfa r-rekwiżiti dwar il-prestazzjoni tal-istabbiltà tal-paragrafi 3.1 u 3.2 fil-kundizzjonijiet ta' test speċifikati fil-paragrafu 4. Madankollu, jekk is-sistema jkollha iżjed minn mode ESC waħda li tissodisfa r-rekwiżiti tal-paragrafi 3.1 u 3.2 fil-konfigurazzjoni tas-sewqan magħżula għaċ-ċiklu tal-ignixin preċedenti, l-ESC għandu jerġa' lura għall-mode ESC oriġinali default tal-manifattur għal dik il-konfigurazzjoni ta' sewqan fil-bidu ta' kull ċiklu ġdid ta' ignixin.
                              
                           
               
                  
                     3.5.2.
                  
                  
                     Kontroll, li l-uniku għan tiegħu huwa li jpoġġi s-sistema ESC f'mode li ma tissodisfax aktar ir-rekwiżiti ta' prestazzjoni tal-paragrafi 3, 3.1, 3.2 u 3.3, għandu jiġi identifikat mis-simbolu muri għal “ESC Off” hawn taħt jew il-kitba “ESC OFf”.
                     
                        
                  
               
                  
                     3.5.3.
                  
                  
                     Kontroll għal sistema ESC li l-għan tagħha huwa li tpoġġi s-sistema ESC f'modes differenti, li tal-inqas waħda minnhom ma tissodisfax aktar ir-rekwiżiti ta' prestazzjoni tal-paragrafi 3, 3.1, 3.2, u 3.3, għandu jiġi identifikat mis-simbolu hawn taħt bil-kitba “OFf” maġenb il-pożizzjoni ta' kontroll għal din il-mode.
                     
                        
                     Inkella, fil-każ fejn il-mode tas-sistema ESC ikun ikkontrollat minn kontroll multifunzjonali, l-iskrin tas-sewwieq għandu jidentifika b'mod ċar lis-sewwieq il-pożizzjoni ta' kontroll għal dan il-mode billi juża s-simbolu fil-paragrafu 3.5.2 jew il-kitba 'ESC OFF.
                  
               
                  
                     3.5.4.
                  
                  
                     Kontroll għal sistema oħra li jkollha l-effett anċillari li tpoġġi s-sistema ESC f'mode fejn hija ma tissodisfax aktar ir-rekwiżiti ta' prestazzjoni tal-paragrafi 3, 3.1, 3.2 u 3.3 ma għandhiex għalfejn tiġi identifikata mis-simbolu “ESC Off” tal-paragrafu 3.5.2.
                  
               3.6.   Il-bozza indikattiva ESC OFF
         Jekk il-manifattur jagħżel li jinstalla kontroll sabiex jitfi jew inaqqas il-prestazzjoni tas-sistema ESC skont il-paragrafu 3.5, għandhom jiġu ssodisfati r-rekwiżiti dwar il-bozza indikattiva tal-paragrafi minn 3.6.1 sa 3.6.4 sabiex is-sewwieq jiġi avżat dwar l-istat inibit jew imnaqqas tal-funzjonalità tas-sistema ESC. Dan ir-rekwiżit ma japplikax għall-mode magħżul mis-sewwieq li saret referenza għalih fil-paragrafu 3.5.1.2.
         
                  
                     3.6.1.
                  
                  
                     Il-manifattur tal-vettura jrid jipprovdi bozza indikattiva li tindika li l-vettura tpoġġiet f'mode li ma jippermettilhiex li tissodisfa r-rekwiżiti tal-paragrafi 3, 3.1, 3.2 u 3.3, jekk ikun ipprovdut mode bħal dan.
                  
               
                  
                     3.6.2.
                  
                  
                     Il-bozza indikattiva “ESC OFf”:
                     
                                 3.6.2.1.
                              
                              
                                 Għandha tkun f'pożizzjoni li tkun tidher b'mod ċar u dirett għas-sewwieq waqt li dan ikun fil-pożizzjoni bilqiegħda mfassla apposta għas-sewwieq biċ-ċinturin tas-sigurtà maqful;
                              
                           
                                 3.6.2.2.
                              
                              
                                 Trid tidher b'mod perċettwali wieqfa għas-sewwieq waqt is-sewqan;
                              
                           
                                 3.6.2.3.
                              
                              
                                 Trid tkun identifikata mis-simbolu muri għal “ESC Off” hawn taħt jew bil-kitba “ESC OFf”,
                                 jew
                                 Trid tiġi identifikata mill-kelma Ingliża “OFf” maġenb il-kontroll imsemi fil-paragrafu 3.5.2 jew 3.5.3 jew il-bozza indikattiva mixgħula tal-malfunzjoni;
                              
                           
                                 3.6.2.4.
                              
                              
                                 Trid tkun ta' lewn isfar jew ambru;
                              
                           
                                 3.6.2.5.
                              
                              
                                 Meta mixgħula, trid tkun qawwija biżżejjed biex tkun viżibbli għas-sewwieq kemm f'kundizzjonijiet ta' sewqan binhar kif ukoll billejl, meta s-sewwieq ikun addatta għall-kundizzjonijiet tad-dawl ambjentali tat-triq;
                              
                           
                                 3.6.2.6.
                              
                              
                                 Għandha tibqa' mixgħula l-ħin kollu sakemm l-ESC tkun f'mode li ma jippermettilux li jissodisfa r-rekwiżiti tal-paragrafi 3, 3.1, 3.2 u 3.3;
                              
                           
                                 3.6.2.7.
                              
                              
                                 Ħlief kif ipprovdut fil-paragrafi 3.6.3 u 3.6.4 kull bozza indikattiva “ESC Off” għandha tiġi attivata bħala kontroll tal-funzjoni tal-bozza jew meta s-sistema li timblokka l-ignixin tinqaleb għall-pożizzjoni “Mixgħula” (“ta' Tħaddim”) meta l-magna ma tkunx qiegħda taħdem, jew meta s-sistema li timblokka l-ignixin tkun f'pożizzjoni bejn “Mixgħula” (“ta' Tħaddim”) u “Startjar” li tkun indikata mill-manifattur bħala pożizzjoni ta' kontroll;
                              
                           
                                 3.6.2.8.
                              
                              
                                 Għandha tintefa wara li s-sistema ESC tkun reġgħet lura għall-mode oriġinali default tal-manifattur.
                              
                           
               
                  
                     3.6.3.
                  
                  
                     Il-bozza indikattiva “ESC Off” m'hemmx għalfejn tiġi attivata meta jkun qiegħed jaħdem interlock tal-istarter.
                  
               
                  
                     3.6.4.
                  
                  
                     Ir-rekwiżiti tal-paragrafu 3.6.2.7 ta' din it-taqsima ma japplikawx għal bozoz indikattivi murija fi spazju komuni.
                  
               
                  
                     3.6.5.
                  
                  
                     Il-manifattur jista' juża l-bozza indikattiva “ESC Off” sabiex jindika livell ta' funzjoni tal-ESC li jkun differenti mill-mode oriġinali default tal-manifattur anki jekk il-vettura tissodisfa l-paragrafi 3, 3.1, 3.2 u 3.3 ta' din it-taqsima f'dak il-livell ta' funzjoni tal-ESC.
                  
               3.7.   Dokumentazzjoni teknika dwar is-sistema ESC
         b'referenza għar-rekwiżiti definiti fl-Anness 8 għal dan ir-Regolament, il-pakkett ta' dokumentazzjoni għandu, bħala konferma li l-vettura hija mgħammra b'sistema ESC li tissodisfa d-definizzjoni ta' “Sistema ESC” bħal fil-paragrafu 2.25 għal dan ir-Regolament, jinkludi d-dokumentazzjoni tal-manifattur tal-vettura kif speċifikat fil-paragrafi minn 3.7.1 sa 3.7.4 hawn taħt.
         
                  
                     3.7.1.
                  
                  
                     Dijagramma tas-sistema li tidentifika l-ħardwer kollu tas-sistema ESC. Id-dijagramma għandha tidentifika dawk l-komponenti li jintużaw sabiex jiġġeneraw it-torques tal-brejk f'kull rota, jistabbilixxi r-rata ta' mejl (yaw rate) tal-vettura, is-side-slip stmat jew is-side-slip derivattiv u l-input tas-sewqan tas-sewwieq.
                  
               
                  
                     3.7.2.
                  
                  
                     Spjegazzjoni qasira bil-miktub li tkun suffiċjenti sabiex tiddeskrivi l-karatteristiċi operattivi bażiċi tas-sistema ESC. Din l-ispjegazzjoni għandha tinkludi d-deskrizzjoni fil-qosor tal-kapaċità tas-sistema li tapplika torques tal-ibbrejkjar f'kull rota u kif is-sistema timmodifika t-torque tal-propulsjoni waqt l-attivazzjoni tas-sistema ESC, u turi li r-rata ta' mejl (yaw rate) tal-vettura tiġi stabbilita direttament. L-ispjegazzjoni għandha tispeċifika wkoll il-medda ta' veloċitajiet tal-vettura u l-fażijiet tas-sewqan (aċċellerazzjoni, deċellerazzjoni, coasting, waqt l-attivazzjoni tal-ABS jew il-kontroll tal-ġbid) li fihom tista' taħdem is-sistema ESC.
                  
               
                  
                     3.7.3.
                  
                  
                     Dijagramma loġika. Din id-dijagramma ssostni l-ispjegazzjoni mogħtija taħt il-paragrafu 3.7.2.
                  
               
                  
                     3.7.4.
                  
                  
                     Informazzjoni dwar l-understeer. Deskrizzjoni fil-qosor tal-inputs rilevanti għall-kompjuter li jikkontrolla l-hardware tas-sistema ESC u kif dawn jintużaw sabiex jillimitaw l-understeer tal-vettura.
                  
               4.   IL-KUNDIZZJONIJIET TAT-TEST
         4.1.   Kundizzjonijiet ambjentali
         
                  
                     4.1.1.
                  
                  
                     It-temperatura ambjentali hija bejn 0 °C u 45 °C.
                  
               
                  
                     4.1.2.
                  
                  
                     Il-veloċità massima tar-riħ mhijiex aktar minn 10 m/s għal vetturi b'SSF ta' > 1,25, u 5 m/s għal vetturi b'SSF ta' ≤ 1,25.
                  
               4.2.   Il-wiċċ tat-test fit-triq
         
                  
                     4.2.1.
                  
                  
                     It-testijiet isiru fuq wiċċ xott, uniformi, b'pavimentar solidu. Uċuħ b'irregolaritajiet u ondulazzjonijiet, bħal żrieżaq u xquq kbar, mhumiex adatti.
                  
               
                  
                     4.2.2.
                  
                  
                     Il-wiċċ tat-test fit-triq għandu koeffiċjent massimu nominali (3) ta' brejkjar (PBC) ta' 0,9, sakemm ma jiġix speċifikat mod ieħor, meta mkejjel bl-użu ta':
                     
                                 4.2.2.1.
                              
                              
                                 Tajer tat-test ta' referenza skont l-istandard E1136 tas-Soċjetà Amerikana għall-Ittestjar u l-Materjali (American Society for Testing and Materials - ASTM), b'mod konformi mal-Metodu E1337-90 tal-ASTM, b'veloċità ta' 40 mph; jew
                              
                           
                                 4.2.2.2.
                              
                              
                                 Il-metodu tat-test-k speċifikat fl-Appendiċi 2 għall-Anness 6 ta' dan ir-Regolament.
                              
                           
               
                  
                     4.2.3.
                  
                  
                     Il-wiċċ tat-test ikollu żerżieqa konsistenti bejn livell u wieħed fil-mija.
                  
               4.3.   Il-kundizzjonijiet tal-vettura
         
                  
                     4.3.1.
                  
                  
                     Is-sistema ESC hija azzjonata għall-ittestjar kollu.
                  
               
                  
                     4.3.2.
                  
                  
                     Il-massa tal-vettura. Il-vettura hija mgħobbija bit-tank tal-fjuwil mimli sa mill-inqas 90 % tal-kapaċità tiegħu, u tagħbija totali interna ta' 168 kg li tinkludi s-sewwieq tat-test, madwar 59 kg ta' tagħmir tat-test (magna tas-sewqan awtomatizzata, sistema għall-ksib tad-dejta u l-provvista tal-enerġija għall-magna tas-sewqan), u saborra kif meħtieġ biex tpatti għal kwalunkwe nuqqas fil-piż tas-sewwieqa tat-test u tat-tagħmir tat-test. Fejn ikun hemm bżonn, is-saborra għandha titpoġġa fuq il-paviment wara s-sedil ta' quddiem tal-passiġġier u jekk ikun meħtieġ fl-erja tas-saqajn tal-passiġġier ta' quddiem. Kull saborra għandha tintrabat b'mod li ma tkunx tista' tinqala' minn postha waqt l-ittestjar.
                  
               
                  
                     4.3.3.
                  
                  
                     It-Tajers. It-tajers jintnefħu skont il-pressjoni(jiet) ta' nefħa kiesħa rrakkomandata/i mill-manifattur, pereżempju kif speċifikat fuq il-pjanċa tal-vettura jew it-tikketta tal-pressjoni tan-nefħa tat-tajer. Jistgħu jiġu installati tubi biex jiġi evitat id-de-beading tat-tajers.
                  
               
                  
                     4.3.4.
                  
                  
                     Outriggers. Jistgħu jintużaw outriggers għall-ittestjar jekk dan jitqies bħala neċessarju għas-sigurtà tas-sewwieqa. f'dan il-każ, dan li ġej japplika għal vetturi b'Fattur ta' Stabbiltà Statika (SSF) ta' ≤ 1,25:
                     
                                 4.3.4.1.
                              
                              
                                 Il-vetturi b'massa f'kundizzjoni ta' tħaddim ta' inqas minn 1 588 kg għandhom ikunu mgħammra b'outriggers “ħfief”. L-outriggers ħfief għandhom ikunu mfasslin b'massa massima ta' 27 kg u roll moment massimu tal-inerzja ta' 27 kg · m2;
                              
                           
                                 4.3.4.2.
                              
                              
                                 Il-vetturi b'massa f'kundizzjoni ta' tħaddim bejn 1 588 kg u 2 722 kg għandhom ikunu mgħammra b'outriggers “standard”. L-outriggers standard għandhom ikunu mfasslin b'massa massima ta' 32 kg u roll moment massimu tal-inerzja ta' 35,9 kg · m2;
                              
                           
                                 4.3.4.3.
                              
                              
                                 Il-vetturi b'massa f'kundizzjoni ta' tħaddim ugwali għal, jew akbar minn 2 722 kg għandhom ikunu mgħammra b'outriggers “tqal”. L-outriggers tqal għandhom ikunu mfasslin b'massa massima ta' 39 kg u roll moment massimu tal-inerzja ta' 40,7 kg · m2.
                              
                           
               
                  
                     4.3.5.
                  
                  
                     Magna tas-sewqan awtomatizzata. Fil-paragrafi 5.5.2, 5.5.3, 5.6 u 5.9 għandu jintuża robot tas-sewqan li jkun ipprogrammat sabiex iwettaq il-mudell meħtieġ ta' sewqan. Il-magna tas-sewqan trid tkun kapaċi tipprovdi torques tas-sewqan ta' bejn 40 u 60 Nm. Il-magna tas-sewqan trid tkun kapaċi tipprovdi dawn it-torques meta tiffunzjona b'veloċitajiet tal-istering sa 1 200 grad fis-sekonda.
                  
               5.   Proċedura tat-Test
         5.1.   Onfoħ it-tajers tal-vetturi skont il-pressjoni(jiet) ta' nefħa kiesħa rakkomandati mill-manifattur, pereżempju kif ipprovdut fuq il-pjanċa tal-vettura jew fuq it-tikketta tal-pressjoni tan-nefħa tat-tajer.
         5.2.   Kontroll tal-bozza indikattiva. Bil-vettura wieqfa u s-sistema għall-imblukkar tal-ignixin fil-pożizzjoni “Imblukkat” jew “Mitfi”, dawwar l-ignixin fil-pożizzjoni “Mixgħul” (“ta' Tħaddim”) jew, fejn applikabbli, il-pożizzjoni xierqa għall-kontroll tal-bozza. Il-bozza indikattiva ta' malfunzjoni fil-ESC għandha tixgħel ħbala kontroll tal-funzjoni tal-bozza, kif speċifikat fil-paragrafu 3.4.1.7, u jekk tkun ipprovduta, il-bozza indikattiva “ESC Off” għandha tixgħel ukoll bħala kontroll tal-funzjoni tal-bozza, kif speċifikat fil-paragrafu 3.6.2.7. Mhux meħtieġ kontroll tal-bozza indikattiva għal bozza indikattiva murija fi spazju komuni kif speċifikat fil-paragrafi 3.4.3 u 3.6.4.
         5.3.   Verifika ta' kontroll tal-“ESC Off”. Għall-vetturi mgħammra b'kontroll “ESC Off”, bil-vettura wieqfa u bis-sistema ta' mblukkar tal-ignixin fil-pożizzjoni “Imblukkat” jew “Mitfi”, aqleb is-sistema għall-imblukkar tal-ignixin fil-pożizzjoni “Mixgħul” (“ta' Tħaddim”). Attiva l-kontroll “ESC Off” u vverifika li l-bozza indikattiva ta' “ESC Off” tkun mixgħula, kif speċifikat fil-paragrafu 3.6.4. Dawwar is-sistema ta' mblukkar tal-ignixin għall-pożizzjoni “Imblukkat” jew “Mitfi”. Għal darba oħra, aqleb is-sistema ta' mblukkar tal-ignixin għall-pożizzjoni “Mixgħul” (“ta' Tħaddim”) u vverifika li l-bozza indikattiva ta' “ESC Off” tkun intfiet, li jindika li s-sistema ESC tkun reġgħet qiegħda taħdem kif speċifikat fil-paragrafu 3.5.1.
         5.4.   Kundizzjonament tal-brejkijiet
         Ikkundizzjona l-brejkijiet tal-vettura bil-mod deskritt fil-paragrafi minn 5.4.1 sa 5.4.4.
         
                  
                     5.4.1.
                  
                  
                     Isiru 10 waqfiet minn veloċità ta' 56 km/h, b'deċellerazzjoni medja ta' madwar 0,5 g.
                  
               
                  
                     5.4.2.
                  
                  
                     Immedjatament wara s-sensiela ta' 10 waqfiet minn 56 km/h, isiru tliet waqfiet addizzjonali minn 72 km/h b'deċellerazzjoni ogħla.
                  
               
                  
                     5.4.3.
                  
                  
                     Meta jkunu qegħdin jitwettqu l-waqfiet imsemmija fil-paragrafu 5.4.2, tiġi applikata forza suffiċjenti fuq il-pedala tal-brejk sabiex is-sistema kontra l-imblukkar tal-brejkijiet (ABS) tal-vettura titħaddem għall-biċċa l-kbira ta' kull episodju ta' brejkjar.
                  
               
                  
                     5.4.4.
                  
                  
                     Wara li titlesta l-aħħar waqfa msemmija f'5.4.2, il-vettura tinstaq b'veloċità ta' 72 km/h għal ħames minuti sabiex jitkessħu l-brejkijiet.
                  
               5.5.   Kundizzjonament tat-tajers
         Ikkundizzjona t-tajers billi tuża l-proċedura tal-paragrafi minn 5.5.1 sa 5.5.3 sabiex tneħħi t-tleqqija tal-forma u tikseb temperatura operattiva immedjatament qabel il-bidu tas-sessjonijiet ta' testijiet imsemmija fil-paragrafi 5.6 u 5.9.
         
                  
                     5.5.1.
                  
                  
                     Il-vettura tat-test tinstaq madwar ċirku b'dijametru ta' 30 metru b'veloċità li tipproduċi aċċellerazzjoni laterali ta' madwar minn 0,5 sa 0,6 g għal tliet dawriet favur l-arloġġ segwiti minn tliet dawriet fid-direzzjoni opposta.
                  
               
                  
                     5.5.2.
                  
                  
                     Billi jintuża mudell ta' sewqan sinusojdali bi frekwenza ta' 1 Hz, amplitudni massima tal-angolu tal-istering li tikkorrispondi ma' aċċellerazzjoni laterali massima ta' minn 0,5 sa 0,6 g, u veloċità tal-vettura ta' 56 km/h, il-vettura tinstaq tul erba' mogħdijiet li jagħmlu 10 ċikli ta' sewqan sinusojdali waqt kull mogħdija.
                  
               
                  
                     5.5.3.
                  
                  
                     L-amplitudni tal-angolu tal-istering taċ-ċiklu finali tal-aħħar mogħdija għandha tkun id-doppju ta' dik taċ-ċikli l-oħra. Il-ħin massimu permess bejn kull waħda mid-dawriet u l-mogħdijiet huwa ta' ħames minuti.
                  
               5.6.   Proċedura ta' sewqan li jiżdied bil-mod
         Il-vettura tiġi sottoposta għal żewġ serje ta' rawnds tat-test tas-sewqan li jiżdied bil-mod billi tintuża veloċità tal-vettura kostanti ta' 80 ± 2 km/h u mudell ta' sewqan li jiżdied bi 13,5 gradi kull sekonda sakemm tinkiseb aċċellerazzjoni laterali ta' madwar 0,5 g. Isiru tliet ripetizzjonijiet għal kull serje ta' testijiet. Serje waħda tuża sewqan kontra l-arloġġ (anticlockwise), u s-serje l-oħra tuża sewqan favur l-arloġġ (clockwise). Il-ħin massimu permess bejn kull test huwa ta' ħames minuti.
         
                  
                     5.6.1.
                  
                  
                     Mit-testijiet ta' tidwir waqt is-sewqan li jiżdied bil-mod, tiġi stabbilita l-kwantità “A”. “A” huwa l-angolu tal-istering fi gradi li jipproduċi aċċellerazzjoni laterali stabbli (li tiġi korretta billi jintużaw il-metodi speċifikati fil-paragrafu 5.11.3) ta' 0,3 g għall-vettura tat-test. Bl-użu tar-rigressjoni lineari, tiġi kkalkulata A, sal-eqreb 0,1 gradi, minn kull wieħed mis-sitt testijiet ta' tidwir waqt is-sewqan li jiżdied bil-mod. Il-valur assolut tas-sitt valuri A kkalkulati ssir il-medja tiegħu u jingħata għad-dritt sal-eqreb 0,1 gradi sabiex tiġi prodotta l-kwantità finali A, użata hawn isfel.
                  
               5.7.   Wara li tiġi stabbilita l-kwantità A, mingħajr ma jinbidlu t-tajers, terġa' ssir il-proċedura ta' kundizzjonament tat-tajers deskritta fil-paragrafu 5.5, immedjatament qabel ma jsir is-Sine with Dwell test tal-paragrafu 5.9. L-ewwel sensiela ta' Sine with Dwell tests għandha tibda fi żmien sagħtejn wara t-tlestija tat-testijiet tas-sewqan li jiżdied bil-mod imsemmija fil-paragrafu 5.6.
         5.8.   Iċċekkja li s-sistema ESC hija attivata billi tiżgura li l-bozoz indikattivi ta' malfunzjoni fl-ESC u “ESC Off” (jekk ipprovduti) ma jkunux mixgħula.
         5.9.   Sine with Dwell test tal-intervent ta' dawrien żejjed tal-istering u r-reattività
         Il-vettura tiġi sottoposta għal żewġ serji ta' testijiet li jużaw mudell ta' sewqan ta' sine wave bi frekwenza ta' 0,7 Hz b'dewmien ta' 500 ms li jibda fit-tieni l-ogħla amplitudni kif muri fil-Grafika 2 (it-testijiet Sine with Dwell). Serje waħda tuża sewqan kontra l-arloġġ (anticlockwise), u s-serje l-oħra tuża sewqan favur l-arloġġ (clockwise) għall-ewwel nofs ċiklu. Il-vettura titħalla tiksaħ bejn kull ġirja ta' ttestjar għal perjodu ta' minn 1,5 sa ħames minuti, bil-vettura wieqfa.
         
            Grafika 2
         
         
            Sine with Dwell
         
         
                  
                     5.9.1.
                  
                  
                     Il-moviment tas-sewqan jinbeda bil-vettura coasting f'ger għoli b'veloċità ta' 80 ± 2 km/h.
                  
               
                  
                     5.9.2.
                  
                  
                     L-amplitudni tas-sewqan għar-rawnd inizjali ta' kull serje hija ta' 1.5 A, fejn A huwa l-angolu tal-istering stabbilit fil-paragrafu 5.6.1.
                  
               
                  
                     5.9.3.
                  
                  
                     f'kull serje ta' rawnds tat-test, l-amplitudni tas-sewqan tiżdied minn rawnd għall-ieħor, b'0,5 A, bil-kundizzjoni li l-ebda rawnd minn dawn ma jirriżulta f'amplitudni ta' sewqan akbar minn dak tar-rawnd finali speċifikat fil-paragrafu 5.9.4.
                  
               
                  
                     5.9.4.
                  
                  
                     L-amplitudni tas-sewqan tar-rawnd finali f'kull serje tkun l-akbar fost 6,5 A jew 270 grad, bil-kundizzjoni li d-daqs ikkalkulat ta' 6.5 A jkun inqas minn jew ugwali għal 300 grad. Jekk kwalunkwe żieda ta' minn 0,5 A, sa 6,5 A, tkun akbar minn 300 grad, l-amplitudni tas-sewqan tar-rawnd finali għandha tkun 300 grad.
                  
               
                  
                     5.9.5.
                  
                  
                     Meta jitlestew iż-żewġ serji ta' rawnds tat-test, isir l-ipproċessar ta' wara tal-informazzjoni dwar ir-rata ta' mejl (yaw rate) u l-aċċellerazzjoni laterali kif speċifikat fil-paragrafu 5.11.
                  
               5.10.   Rilevament ta' malfunzjoni fl-ESC
         
                  
                     5.10.1.
                  
                  
                     Issimula malfunzjoni waħda jew aktar fl-ESC billi tiskonnettja s-sors tal-enerġija għal kwalunkwe komponent tal-ESC, jew billi tiskonnettja kwalunkwe konnessjoni elettrika bejn il-komponenti tal-ESC (bil-vettura mitfija). Meta tissimula malfunzjoni fl-ESC, il-konnessjonijiet elettriċi għall-bozza/bozoz indikattiva(i) u/jew għal kontroll(i) opzjonali tas-sistema ESC ma għandhomx jiġu skonnettjati.
                  
               
                  
                     5.10.2.
                  
                  
                     Bil-vettura inizjalment wieqfa u s-sistema ta' mblukkar tal-ignixin fil-pożizzjoni “Imblukkat” jew “Mitfi”, aqleb is-sistema ta' mblukkar tal-ignixin għall-pożizzjoni “Startjar” u startja l-magna. Suq il-vettura 'l quddiem biex tikseb veloċità tal-vettura ta' 48 + 8 km/h. Mhux iżjed tard minn 30 sekonda wara li tkun ġiet startjata l-magna u saż-żewġ minuti ta' wara b'din il-veloċità, agħmel mill-inqas manuvra waħda ta' dawrien bla xkiel fuq ix-xellug u fuq il-lemin mingħajr ma titlef l-istabbiltà direzzjonali u għafas il-brejk darba biss. Ivverifika li l-indikatur ta' malfunzjoni fl-ESC jixgħel skont il-paragrafu 3.4 sat-tmiem ta' dawn il-manuvri.
                  
               
                  
                     5.10.3.
                  
                  
                     Waqqaf il-vettura, aqleb is-sistema ta' mblukkar tal-ignixin għall-pożizzjoni “Mitfi” jew “Imblukkat”. Wara ħames minuti, aqleb is-sistema ta' mblukkar tal-ignixin għall-pożizzjoni “Startjar” u qabbad il-magna. Ivverifika li l-indikatur ta' malfunzjoni fl-ESC jerġa' jixgħel biex jindika malfunzjoni u jibqa' mixgħul sakemm il-magna tkun qiegħda taħdem jew sakemm jissewwa d-difett.
                  
               
                  
                     5.10.4.
                  
                  
                     Aqleb is-sistema ta' mblukkar tal-ignixin għall-pożizzjoni “Mitfi” jew “Imblukkat”. Reġġa' s-sistema ESC għal funzjonament normali, aqleb is-sistema tal-ignixin għall-pożizzjoni “Startjar” u qabbad il-magna. Erġa' agħmel il-manuvra deskritta fil-paragrafu 5.10.2 u vverifika li l-bozza indikattiva tkun intfiet sa dan il-ħin jew immedjatament wara.
                  
               5.11.   L-ipproċessar tad-dejta ta' wara – kalkolazzjonijiet għall-kejl tal-prestazzjoni
         Il-kejl u l-kalkolazzjonijiet tar-rata ta' mejl (yaw rate) u tal-ispostament laterali għandhom jiġu pproċessati bl-użu tal-metodi speċifikati fil-paragrafi minn 5.11.1 sa 5.11.8:
         
                  
                     5.11.1.
                  
                  
                     Id-dejta mhux ipproċessata dwar l-angolu tal-istering tiġi ffiltrata bi 12-pole phaseless Butterworth filter u frekwenza ta' qtugħ ta' 10 Hz. Id-dejta ffiltrata mbagħad tinġieb għal żero sabiex jitneħħew l-impreċizjonijiet tas-sonda bl-użu ta' dejta statika ta' qabel it-test.
                  
               
                  
                     5.11.2.
                  
                  
                     Id-dejta mhux ipproċessata dwar ir-rata ta' mejl (yaw rate) tiġi ffiltrata bi 12-pole phaseless Butterworth filter u frekwenza ta' qtugħ ta' 6 Hz. Id-dejta ffiltrata mbagħad tinġieb għal żero sabiex jitneħħew l-impreċiżjonijiet tas-sonda bl-użu ta' dejta statika ta' qabel it-test.
                  
               
                  
                     5.11.3.
                  
                  
                     Id-dejta mhux ipproċessata dwar l-aċċellerazzjoni laterali tiġi ffiltrata bi 12-pole phaseless Butterworth filter u frekwenza ta' qtugħ ta' 6 Hz. Id-dejta ffiltrata mbagħad tinġieb għal żero sabiex jitneħħew l-impreċizjonijiet tas-sonda bl-użu ta' dejta statika ta' qabel it-test. Id-dejta dwar l-aċċellerazzjoni laterali fiċ-ċentru tal-gravità tal-vettura hija stabbilita bit-tneħħija tal-effetti kkawżati mill-qlib tal-korp tal-vettura u b'korrezzjoni għall-ispostament tas-senser permezz tal-użu tat-trasformazzjoni tal-koordinati. Għall-ġbir tad-dejta, l-aċċellerometru laterali għandu jkun ippożizzjonat kemm jista' jkun qrib il-pożizzjoni taċ-ċentri tal-gravità lonġitudinali u laterali tal-vettura.
                  
               
                  
                     5.11.4.
                  
                  
                     Il-veloċità tal-istering hija stabbilita bid-differenzjar tad-dejta ffiltrata dwar l-angolu tas-sewqan. Il-veloċità tal-istering imbagħad tiġi ffiltrata b'filtu medju tat-tħaddim ta' 0,1 sekonda waqt li tkun miexja.
                  
               
                  
                     5.11.5.
                  
                  
                     Il-kanali tad-dejta dwar l-aċċellerazzjoni laterali, ir-rata ta' mejl (yaw rate) u l-angolu tal-istering jinġiebu għal żero bl-użu ta' “medda taż-żero” definita. Il-metodi użati sabiex tiġi stabbilita l-medda taż-żero huma definiti fil-paragrafi 5.11.5.1 u 5.11.5.2.:
                     
                                 5.11.5.1.
                              
                              
                                 Billi tintuża d-dejta dwar ir-rata tal-istering ikkalkulata bl-użu tal-metodi deskritti fil-paragrafu 5.11.4, jiġi identifikat l-ewwel mument li r-rata tal-istering taqbeż il-75 grad/sekonda. Minn dan il-punt, ir-rata tal-istering għandha tibqa' akbar minn 75 grad/sekonda għal mill-inqas 200 ms. Jekk ma tintlaħaqx it-tieni kundizzjoni, jiġi identifikat il-mument segwenti li r-rata tal-istering taqbeż il-75 grad/sekonda u jkun applikat il-kontroll tal-validità ta' 200 ms. Dan il-proċess iterattiv ikompli sakemm iż-żewġ kundizzjonijiet finalment jiġu ssodisfati.
                              
                           
                                 5.11.5.2.
                              
                              
                                 Il-“medda taż-żero” hija definita bħala l-perjodu ta' ħin ta' 1,0 sekonda qabel il-mument li r-rata tal-istering taqbeż il-75 grad/sekonda (jiġifieri, il-mument li l-veloċità tal-istering taqbeż il-75 grad/sekonda jiddefinixxi t-tmiem tal-“medda taż-żero”).
                              
                           
               
                  
                     5.11.6.
                  
                  
                     Il-Bidu tal-Bdil ta' Direzzjoni (Beginning of Steer) (BOS) huwa definit bħala l-ewwel mument meta d-dejta ffiltrata u azzerata tal-angolu tal-istering tilħaq -5 gradi (meta l-input inizjali tas-sewqan ikun lejn ix-xellug) jew + 5 gradi (meta l-input inizjali tas-sewqan ikun lejn il-lemin) wara ħin li jiddefinixxi t-tmiem tal-“medda taż-żero.” Il-valur għall-ħin fil-BOS huwa interpolat.
                  
               
                  
                     5.11.7.
                  
                  
                     It-Tmiem tal-Bdil tad-Direzzjoni (Completion of Steer) (COS) huwa definit bħala l-ħin meta l-angolu tal-istering jerġa' lura għal żero fit-tmiem tal-manuvra tas-sewqan Sine with Dwell. Il-valur għall-ħin fl-angolu ta' żero gradi tal-istering huwa interpolat.
                  
               
                  
                     5.11.8.
                  
                  
                     It-tieni l-ogħla rata ta' mejl (yaw rate)) hija definita bħala l-ewwel quċċata lokali tar-rata ta' mejl (yaw rate) prodotta mit-treġġigħ lura tal-istering. Ir-rata ta' mejl (yaw rate)s ma' 1 000 u 1 750 sekondi wara l-COS huwa stabbiliti permezz ta' interpolazzjoni.
                  
               
                  
                     5.11.9.
                  
                  
                     Stabbilixxi l-veloċità laterali billi tintegra d-dejta korretta, iffiltrata u miġjuba għal żero tal-aċċellerazzjoni laterali. Veloċità laterali żero fil-punt tal-BOS. Stabbilixxi l-ispostament laterali billi tintegra l-veloċità laterali miġjuba għal żero. Spostament laterali żero fil-punt tal-BOS. Il-kejl tal-ispostament laterali jsir 1,07 sekondi wara l-punt tal-BOS u huwa stabbilit permezz ta' interpolazzjoni.
                  
               B.   REKWIŻITI SPEĊJALI LI GĦANDHOM JIĠU APPLIKATI GĦAS-SISTEMI ta' GĦAJNUNA GĦALL-BREJK, FEJN INSTALLATI
         1.   ĠENERALI
         Ir-rekwiżiti li ġejjin japplikaw għal vetturi mgħammra b'Sistemi għall-Għajnuna tal-Brejk (BAS) kif definiti fil-paragrafu 2.34 ta' dan ir-Regolament u ddikjarati fil-Komunikazzjoni tal-Anness 1, paragrafu 22 ta' dan ir-Regolament.
         Minbarra r-rekwiżiti ta' dan l-anness, is-Sistemi għall-Għajnuna tal-Brejk għandhom ikunu soġġetti wkoll għal kwalunkwe rekwiżit rilevanti li hemm f'postijiet oħrajn f'dan ir-Regolament.
         Minbarra r-rekwiżiti ta' dan l-anness, il-vetturi b'BAS għandhom ikunu mgħammra wkoll b'ABS b'mod konformi mal-Anness 6.
         1.1.   Karatteristiċi ġenerali tal-prestazzjoni għal sistemi tal-BAS tal-Kategorija “A”
         Meta kundizzjoni ta' emerġenza tkun inħasset minn forza relattivament għolja tal-forza tal-pedala, il-forza tal-pedala addizzjonali li tintuża biex tikkawża ċiklar sħiħ tal-ABS għandha titnaqqas meta mqabbla mal-forza tal-pedala meħtieġa mingħajr it-tħaddim tas-sistema tal-BAS.
         Il-konformità ma' dan ir-rekwiżit tintwera jekk id-dispożizzjonijiet tal-paragrafi minn 3.1 sa 3.3 jiġu ssodisfati.
         1.2.   Karatteristiċi ġenerali tal-prestazzjoni għal sistemi tal-BAS tal-Kategorija “b” u tal-Kategorija “C”
         Meta tinħass li jkun hemm kundizzjoni ta' emerġenza, tal-inqas permezz ta' applikazzjoni mgħaġġla ħafna tal-pedala, is-sistema tal-BAS għandha tgħolli l-pressjoni biex tipprovdi r-rata massima li tista' tinkiseb ta' brejkjar jew biex tikkawża ċ-ċiklar sħiħ tal-ABS.
         Il-konformità ma' dan ir-rekwiżit tintwera jekk id-dispożizzjonijiet tal-paragrafi minn 4.1 sa 4.3 jiġu ssodisfati.
         2.   REKWIŻITI TAT-TEST ĠENERALI
         2.1.   Fatturi varjabbli
         Filwaqt li jitwettqu t-testijiet deskritti fil-parti B ta' dan l-anness, għandhom jitkejlu l-varjabbli li ġejjin:
         
                     2.1.1.
                  
                  
                     Il-forza tal-pedala tal-brejk, Fp;
                  
               
                     2.1.2.
                  
                  
                     Il-veloċità tal-vettura, vx;
                  
               
                     2.1.3.
                  
                  
                     Id-deċellerazzjoni tal-vettura, ax;
                  
               
                     2.1.4.
                  
                  
                     It-temperatura tal-brejk, Td;
                  
               
                     2.1.5.
                  
                  
                     Pressjoni tal-brejk, P meta applikabbli;
                  
               
                     2.1.6.
                  
                  
                     Il-mixi tal-pedala tal-brejk, Sp, imkejla miċ-ċentru tal-pjanċa tal-pedala jew f'pożizzjoni fuq il-mekkaniżmu tal-pedala fejn iċ-ċaqliq huwa proporzjonali għaċ-ċaqliq fiċ-ċentru tal-pjanċa tal-pedala biex jitħalla li jsir kalibrar sempliċi tal-kejl.
                  
               2.2.   It-tagħmir għall-kejl
         
                  
                     2.2.1.
                  
                  
                     Il-varjabbli elenkati fil-paragrafu 2.1 għandhom jitkejlu permezz ta' transdjusers xierqa. Preċiżjoni, firxiet operattivi, tekniki ta' filtrazzjoni, ipproċessar tad-dejta u rekwiżiti oħrajn huma deskritti fl-Istandard ISO 15037-1: 2006.
                  
               
                  
                     2.2.2.
                  
                  
                     Il-preċiżjoni tal-forza tal-pedala u kejl tat-temperatura tad-disk għandhom ikunu kif ġej:
                     
                                 Sistema b’medda varjabbli
                              
                              
                                 Firxa tipika ta’ tħaddim tat-transdjusers
                              
                              
                                 Għadd massimu rrakkomandat ta’ żbalji ta’ rekordjar
                              
                           
                                 Forza tal-pedala
                              
                              
                                 Minn 0 sa 2 000  N
                              
                              
                                 ± 10 N
                              
                           
                                 Temperatura tal-brejk
                              
                              
                                 0 - 1 000  °C
                              
                              
                                 ± 5 °C
                              
                           
                                 Pressjoni tal-brejk (*)
                                 
                              
                              
                                 0 - 20 MPa (*)
                                 
                              
                              
                                 ± 100 kPa (*)
                                 
                              
                           
               
                  
                     2.2.3.
                  
                  
                     Dettalji dwar l-ipproċessar tad-dejta analogue u diġitali tal-proċeduri tat-test tal-BAS huma deskritti fl-Appendiċi 5 għal dan l-Anness. Tinħtieġ rata ta' kampjunar biex tinkiseb dejta ta' mill-inqas 500 Hz.
                  
               
                  
                     2.2.4.
                  
                  
                     Metodi alternattivi ta' kejl għal dawk li hemm referenza għalihom fil-paragrafu 2.2.3 jistgħu jitħallew, sakemm juru tal-inqas livell ekwivalenti ta' preċiżjoni.
                  
               2.3.   Kundizzjonijiet tat-test
         
                  
                     2.3.1.
                  
                  
                     Il-kundizzjoni tat-tagħbija tal-vettura tat-test: Il-vettura ma għandhiex tkun mgħobbija. Jista' jkun hemm, minbarra s-sewwieq, persuna oħra fis-sedil ta' quddiem li tkun responsabbli biex tirreġistra r-riżultati tat-testijiet.
                  
               
                  
                     2.3.2.
                  
                  
                     It-testijiet tal-ibbrejkjar għandhom jitwettqu fuq wiċċ xott li jippermetti aderenza tajba.
                  
               2.4.   Metodu tat-test
         
                  
                     2.4.1.
                  
                  
                     It-testijiet kif deskritti fil-paragrafi 3 u 4 ta' din it-taqsima għandhom jitwettqu mill-veloċità tat-test ta' 100 ± 2 km/h. Il-vettura għandha tinstaq fil-veloċità tat-test f'linja dritta.
                  
               
                  
                     2.4.2.
                  
                  
                     It-temperatura medja tal-brejkijiet għandha tkun skont il-paragrafu 1.4.1.1 tal-Anness 3.
                  
               
                  
                     2.4.3.
                  
                  
                     Għat-testijiet, il-ħin tar-referenza, t0, huwa definit bħala l-mument meta l-forza tal-pedala tal-brejk tilħaq 20 N.
                     
                                 Nota:
                              
                              
                                 Għall-vetturi mgħammra b'sistema ta' brejk megħjuna minn sors ta' enerġija, il-forza tal-pedala applikata meħtieġa tiddependi fuq il-livell ta' enerġija li teżisti fit-tagħmir tal-ħżin tal-enerġija. Għalhekk, għandu jiġi żgurat livell suffiċjenti ta' enerġija fil-bidu tat-test.
                              
                           
               3.   Evalwazzjoni tal-preżenza ta' BAS ta' Kategorija “A”
         BAS ta' Kategorija “A” għandha tissodisfa r-rekwiżiti tat-test li hemm fil-paragrafi 3.1 u 3.2.
         3.1.   Test 1: Test ta' referenza biex ikunu stabbiliti l-FABS u l-aABS.
         
                  
                     3.1.1.
                  
                  
                     Il-valuri tar-referenza FABS u aABS għandhom jiġu stabbiliti skont il-proċedura deskritta fl-Appendiċi 4 għal dan l-Anness.
                  
               3.2.   Test 2: Għall-attivazzjoni tal-BAS
         
                  
                     3.2.1.
                  
                  
                     Ladarba tkun inkixfet kundizzjoni ta' brejkjar ta' emerġenza, is-sistemi sensittivi għall-forza tal-pedala għandhom juru żieda sinifikanti fil-proporzjon ta':
                     
                                 (a)
                              
                              
                                 pressjoni tal-linja tal-brejkijiet mal-forza tal-pedala tal-brejk, fejn huwa permess mill-paragrafu 3.2.5; jew
                              
                           
                                 (b)
                              
                              
                                 deċellarazzjoni tal-vettura mal-forza tal-pedala tal-brejk.
                              
                           
               
                  
                     3.2.2.
                  
                  
                     Ir-rekwiżiti tal-prestazzjoni għal BAS ta' Kategorija “A” jiġu ssodisfati jekk tkun tista' tiġi definita l-karatteristika speċifika ta' applikazzjoni tal-brejk li turi tnaqqis ta' bejn 40 % u 80 % fil-forza tal-pedala tal-brejk meħtieġa għal (FABS – FT) meta mqabbla ma' (FABS estrapolat – FT).
                  
               
                  
                     3.2.3.
                  
                  
                     FT u aT huma limitu tal-forza u limitu tad-deċellarazzjoni kif jidhru fil-Grafika 1. Il-valuri tal-FT u l-aT għandhom jiġu pprovduti lis-Servizz Tekniku fil-waqt tal-preżentazzjoni tal-applikazzjoni tal-approvazzjoni tat-tip. Il-valur tal-aT għandu jkun bejn 3,5 m/s2 u 5,0 m/s2.
                  
               
                  
                     3.2.4.
                  
                  
                     Titpinġa linja dritta mill-oriġini u li tgħaddi mill-punt FT, aT (kif jidher fil-Grafika 1a). Il-valur tal-forza tal-pedala tal-brejk “f”, fil-punt ta' intersezzjoni bejn din il-linja u linja orizzontali ddefinita mill-a = aABS, hija definita bħala FABS, estrapolat:
                     
                        
                  
               
                  
                     3.2.5.
                  
                  
                     Bħala alternattiva, li tista' tintgħażel mill-manifattur, fil-każ ta' vetturi ta' kategorija N1, jew M1 derivati minn dawk il-vetturi N1, il-massa grossa tal-vettura GVM > 2 500 kg, il-figuri tal-forza tal-pedala għal FT, FABS,min, FABS,max u FABS,estrapolat jistgħu jittieħdu mill-karatteristika tar-rispons tal-pressjoni tal-linja tal-brejk minflok tal-karatteristika tad-deċellerazzjoni tal-vettura. Dan għandu jitkejjel waqt li l-forza tal-pedala tal-brejk tkun qiegħda tiżdied.
                     
                                 3.2.5.1.
                              
                              
                                 Il-pressjoni, li biha jibda ċ-ċiklar tal-ABS, għandha tiġi stabbilita billi jsiru ħames testijiet minn 100 ± 2 km/h li fihom, il-pedala tal-brejk tiġi applikata sal-livell li jipproduċi l-operat ABS u l-ħames pressjonijiet li fihom dan isir hekk kif stabbilit mir-reġistrazzjonijiet tal-pressjoni tar-rota ta' quddiem, għandhom jiġu rreġistrati u l-valur medju miksub bħala PABS.
                              
                           
                                 3.2.5.2.
                              
                              
                                 Il-limitu tal-pressjoni PT għandu jiġi ddikjarat mill-manifattur u għandu jikkorrispondi għal deċellerazzjoni fil-firxa ta' 2,5 – 4,5 m/s2.
                              
                           
                                 3.2.5.3.
                              
                              
                                 Grafika 1b għandha tinbena fil-mod stabbilit fil-paragrafu 3.2.4, iżda billi jintuża kejl tal-pressjoni tal-linja biex jiġu ddefiniti l-parametri stabbiliti fil-paragrafu 3.2.5 ta' fuq fil-każ meta:
                                 
                                    Dijagramma 1a
                                 
                                 
                                    Il-karatteristika tal-forza tal-pedala meħtieġa sabiex tinkiseb id-deċellerazzjoni massima b'BAS tal-Kategorija “A”
                                 
                                 
                                    Dijagramma 1b
                                 
                                 
                                    Il-karatteristika tal-forza tal-pedala meħtieġa sabiex tinkiseb id-deċellerazzjoni massima b'BAS tal-kategorija “A”
                                 
                                 
                           
               3.3.   Evalwazzjoni tad-dejta
         Il-preżenza ta' BAS ta' kategorija “A” tingħata prova tagħha jekk:
         FABS,min ≤ FABS ≤ FABS,max
         
         fejn:
         FABS,max – FT ≤ (FABS,estrapolated – FT) · 0.6
         u wkoll
         FABS,min – FT ≥ (FABS,estrapolated – FT) · 0.2
         4.   VALUTAZZJONI TAL-PREŻENZA TA' BAS TAL-KATEGORIJA “B”
         BAS ta' kategorija “A” għandha tissodisfa r-rekwiżiti tat-test li hemm fil-paragrafi 4.1 u 4.2 ta' din it-taqsima.
         4.1.   Test 1: Test ta' referenza biex ikunu stabbiliti FABS u l-aABS.
         
                  
                     4.1.1.
                  
                  
                     Il-valuri ta' referenza FABS u aABS għandhom jiġu stabbiliti skont il-proċedura deskritta fl-Appendiċi 4 ta' dan l-Anness.
                  
               4.2.   Test 2: Għall-attivazzjoni tal-BAS
         Il-vettura għandha tinsaq f'linja dritta bil-veloċità tat-test speċifikata fil-paragrafu 2.4 ta' din it-taqsima. Is-sewwieq għandu japplika l-pedala tal-brejk malajr skont il-Grafika 2, bħallikieku qed isir brejkjar ta' emerġenza sabiex tiġi attivata l-BAS u l-ABS tkun fi stat ta' ċiklar totali.
         Sabiex tiġi attivata l-BAS, il-pedala tal-brejk għandha tiġi applikata kif speċifikat mill-manifattur tal-vettura. Il-manifattur għandu jinnotifika lis-Servizz Tekniku bl-input meħtieġ tal-pedala tal-brejk fil-waqt tal-preżentazzjoni tal-applikazzjoni għall-approvazzjoni tat-tip. Irid jintwera għas-sodisfazzjon tas-Servizz Tekniku li l-BAS taħdem fil-kundizzjonijiet speċifikati mill-manifattur b'mod konformi mal-paragrafu 22.1.2 jew 22.1.3 tal-Anness 1.
         Wara t = t0 + 0,8 s u sakemm il-vettura tkun naqqset il-veloċità tagħha għal 15 km/h, il-forza tal-pedala tal-brejk għandha tinżamm bejn FABS, fuq u FABS, isfel, fejn FABS, fuq hija 0,7 FABS u FABS, isfel hija 0,5 FABS.
         Ir-rekwiżiti jitqiesu li jkunu ġew issodisfati wkoll jekk, wara t = t0 + 0,8 s, il-forza tal-pedala taqa' għal inqas minn FABS, lower sakemm jiġi ssodisfat ir-rekwiżit tal-paragrafu 4.3.
         4.3.   Evalwazzjoni tad-dejta
         Il-preżenza tal-BAS ta' kategorija “b” tintwera jekk tinżamm deċelerazzjoni (aBAS) medja ta' mill-inqas 0,85 · aABS mill-waqt meta t = t0 + 0,8 s għal ħin meta l-veloċità tal-vettura tkun tnaqqset għal 15 km/h.
         
            Grafika 2
         
         
            Eżempju tat-test 2 ta' sistema ta' BAS ta' Kategorija “B”
         
         5.   VALUTAZZJONI TAL-PREŻENZA TA' BAS TAL-KATEGORIJA “C”
         5.1.   BAS tal-Kategorija “C” trid tissodisfa r-rekwiżiti tat-test li hemm fil-paragrafi 4.1 u 4.2 ta' din it-taqsima.
         5.2.   Evalwazzjoni tad-dejta
         BAS tal-Kategorija “C” trid tissodisfa r-rekwiżiti li hemm fil-paragrafu 4.3 ta' din it-taqsima.
         
            (1)  Grupp ta' fusien għandu jiġi ttrattat bħala fus wieħed u r-roti doppji għandhom jiġu ttrattati bħala rota waħda.
         
            (2)  It-test f'dan l-anness jassumi li s-sewqan tal-vettura huwa kkontrollat permezz ta' stering. Vetturi li jużaw tipi oħra ta' kontroll tas-sewqan jistgħu jiġu approvati wkoll skont dan l-anness bil-kundizzjoni li l-manifattur ikun jista' juri lis-servizz tekniku li r-rekwiżiti ta' dan l-anness jistgħu jiġu ssodisfati bl-użu ta' inputs ta' sewqan ekwivalenti għall-inputs tas-sewqan stipulati skont il-paragrafu 5. ta' din it-taqsima.
         
            (3)  /Il-valur “nominali” huwa mifhum bħala l-valur teoretiku fil-mira.
         
            (*)  Applikabbli kif speċifikat fil-paragrafu 3.2.5.
         
            APPENDIĊI 1
            
               L-UŻU TAS-SIMULAZZJONI TAL-ISTABBILTÀ DINAMIKA
            
            L-effikaċja tas-sistema elettronika għall-kontroll tal-istabbiltà tista’ tiġi stabbilita permezz ta’ simulazzjoni bil-kompjuter.
            1.   L-UŻU TAS-SIMULAZZJONI
            
                     
                        1.1.
                     
                     
                        Il-funzjoni tal-istabbiltà tal-vettura trid tintwera mill-manifattur tal-vettura lill-Awtorità li Tapprova t-Tip jew lis-Servizz Tekniku billi jiġu simulati l-manuvri dinamiċi tal-paragrafu 5.9 tal-Anness 9.
                     
                  
                     
                        1.2.
                     
                     
                        Is-simulazzjoni għandha tkun mezz li bih il-prestazzjoni tal-istabbiltà tal-vettura għandha tintwera ma’:
                        
                                    (a)
                                 
                                 
                                    Ir-rata ta’ mejl (yaw rate), sekonda wara t-tlestija tas-Sine with Dwell steering input (ħin T0 + 1);
                                 
                              
                                    (b)
                                 
                                 
                                    Ir-rata ta’ mejl (yaw rate), 1,75 sekondi wara t-tlestija tas-Sine with Dwell steering input;
                                 
                              
                                    (c)
                                 
                                 
                                    L-ispostament laterali taċ-ċentru tal-gravità tal-vettura fir-rigward tal-mogħdija dritta inizjali tagħha.
                                 
                              
                  
                     
                        1.3.
                     
                     
                        Is-simulazzjoni għandha titwettaq bi strument ta’ mmudellar u ta’ simulazzjoni vvalidat u billi jintużaw il-manuvri dinamiċi li hemm fil-paragrafu 5.9 tal-Anness 9 fil-kundizzjonijiet tat-test li hemm fil-paragrafu 4 tal-Anness 9.
                        Il-metodu li bih jiġi vvalidat l-istrument tas-simulazzjoni huwa mogħti fl-Appendiċi 2 għal dan l-anness.
                     
                  
         
            APPENDIĊI 2
            
               L-ISTRUMENT TA’ SIMULAZZJONI TAL-ISTABBILTÀ DINAMIKA U L-VALIDAZZJONI TIEGĦU
            
            1.   SPEĊIFIKAZZJONI TAL-ISTRUMENT TA’ SIMULAZZJONI
            
                     
                        1.1.
                     
                     
                        Il-metodu tas-simulazzjoni għandu jikkunsidra l-fatturi prinċipali li jinfluwenzaw il-moviment direzzjonali u ta’ qlib tal-vettura. Mudell tipiku jista’ jinkludi l-parametri tal-vettura li ġejjin f’forma espliċita jew impliċita:
                        
                                    (a)
                                 
                                 
                                    Il-fus/rota
                                 
                              
                                    (b)
                                 
                                 
                                    Is-sospensjoni
                                 
                              
                                    (c)
                                 
                                 
                                    It-tajer
                                 
                              
                                    (d)
                                 
                                 
                                    Ix-xażi/korp tal-vettura
                                 
                              
                                    (e)
                                 
                                 
                                    Il-power train/driveline, jekk applikabbli
                                 
                              
                                    (f)
                                 
                                 
                                    Is-sistema tal-brejkijiet
                                 
                              
                                    (ġ)
                                 
                                 
                                    It-tagħbija bi ħlas
                                 
                              
                  
                     
                        1.2.
                     
                     
                        Il-Funzjoni tal-Istabbiltà tal-Vettura għandha tiżdied mal-mudell tas-simulazzjoni permezz ta’:
                        
                                    a)
                                 
                                 
                                    Sottosistema (mudell ta’ software) tal-istrument ta’ simulazzjoni; jew
                                 
                              
                                    b)
                                 
                                 
                                    Il-kaxxa tal-kontroll elettroniku f’konfigurazzjoni hardware-in-the-loop.
                                 
                              
                  2.   IL-VALIDAZZJONI TAL-ISTRUMENT TA’ SIMULAZZJONI
            
                     
                        2.1.
                     
                     
                        Il-validità tal-istrument applikat tal-immudellar u simulazzjoni għandha tiġi verifikata permezz ta’ paraguni ma’ testijiet prattiċi fuq il-vettura. It-testijiet użati għall-validazzjoni għandhom ikunu l-manuvri dinamiċi tal-paragrafu 5.9 tal-Anness 9.
                        Waqt it-testijiet, il-fatturi varjabbli tal-moviment li ġejjin, kif ikun xieraq, għandhom jiġu rrekordjati jew ikkalkulati skont l-ISO 15037 Parti 1:2005: Kundizzjonijiet ġenerali għall-karozzi tal-passiġġieri jew il-Parti 2:2002: Kundizzjonijiet ġenerali għal vetturi tqal u karozzi tal-linja (skont il-kategorija tal-vettura):
                        
                                    (a)
                                 
                                 
                                    L-angolu tal-istering (δH)
                                 
                              
                                    (b)
                                 
                                 
                                    Il-veloċità lonġitudinali (vX)
                                 
                              
                                    (c)
                                 
                                 
                                    L-angolu tas-sideslip (β) jew il-veloċità laterali (vY);(mhux obbligatorju)
                                 
                              
                                    (d)
                                 
                                 
                                    Longitudinal acceleration (aX); (mhux obbligatorju)
                                 
                              
                                    (e)
                                 
                                 
                                    L-aċċellerazzjoni laterali (aY)
                                 
                              
                                    (f)
                                 
                                 
                                    Il-yaw velocity (dψ/dt)
                                 
                              
                                    (ġ)
                                 
                                 
                                    Ir-roll velocity (dφ/dt)
                                 
                              
                                    (ħ)
                                 
                                 
                                    Il-pitch velocity (dθ/dt)
                                 
                              
                                    (i)
                                 
                                 
                                    Ir-roll angle (φ)
                                 
                              
                                    (j)
                                 
                                 
                                    Il-pitch angle (θ)
                                 
                              
                  
                     
                        2.2.
                     
                     
                        L-għan huwa li jintwera li l-imġiba simulata tal-vettura u l-operat tal-funzjoni tal-istabbiltà tal-vettura huwa komparabbli ma’ dak li jidher fit-testijiet prattiċi fuq il-vettura.
                     
                  
                     
                        2.3.
                     
                     
                        Is-simulatur għandu jitqies li jkun validat meta l-output tiegħu jkun paragunabbli mar-riżultati tat-test prattiku li jkunu prodotti minn tip ta’ vettura partikolari waqt il-manuvri dinamiċi tal-paragrafu 5.9 tal-Anness 9. Ir-relazzjoni tal-attivazzjoni u s-sekwenza tal-funzjoni tal-istabbiltà tal-vettura fis-simulazzjoni u fit-test prattiku fuq il-vettura għandha tkun il-mezz biex isir it-tqabbil.
                     
                  
                     
                        2.4.
                     
                     
                        Il-parametri fiżiċi li jkunu differenti bejn il-vettura ta’ referenza u l-konfigurazzjonijiet tal-vettura simulata għandhom jiġu modifikati kif meħtieġ fis-simulazzjoni.
                     
                  
                     
                        2.5.
                     
                     
                        Għandu jiġi prodott rapport tat-test bis-simulatur, li mudell tiegħu huwa definit fl-Appendiċi 3 għal dan l-anness, u għandha tinhemeż kopja mar-rapport tal-approvazzjoni tal-vettura.
                     
                  
         
            APPENDIĊI 3
            
               RAPPORT TAT-TEST BL-ISTRUMENT TA’ SIMULAZZJONI TAL-FUNZJONI TAL-ISTABBILTÀ TAL-VETTURA
            
            Numru tar-Rapport tat-Test: …
            1.   Identifikazzjoni
            
                     
                        1.1.
                     
                     
                        Isem u indirizz tal-manifattur tal-istrument ta’ simulazzjoni …
                     
                  
                     
                        1.2.
                     
                     
                        Identifikazzjoni tal-istrument ta’ simulazzjoni: isem/mudell/numru (hardwer u softwer) …
                     
                  2.   Ambitu
            
                     
                        2.1.
                     
                     
                        It-tip tal-vettura: …
                     
                  
                     
                        2.2.
                     
                     
                        Konfigurazzjonijiet tal-vettura: …
                     
                  3.   Verifika tat-test tal-vettura
            
                     
                        3.1.
                     
                     
                        Deskrizzjoni tal-vettura(i): …
                        
                                    3.1.1.
                                 
                                 
                                    Identifikazzjoni tal-vettura(i): għamla/mudell/VIN …
                                 
                              
                                    3.1.2.
                                 
                                 
                                    Deskrizzjoni tal-vettura, li tinkludi s-sospensjoni/roti, il-magna u d-drive line, is-sistema(i) tal-ibbrejkjar, is-sistema tal-istering, bl-isem/mudell/numru tal-identifikazzjoni: …
                                 
                              
                                    3.1.3.
                                 
                                 
                                    Dejta dwar il-vettura użata fis-simulazzjoni (espliċita): …
                                 
                              
                  
                     
                        3.2.
                     
                     
                        Deskrizzjoni tal-post(ijiet), il-kundizzjonijiet tal-wiċċ tat-triq/erja tat-test, it-temperatura u d-data(i):
                     
                  
                     
                        3.3.
                     
                     
                        Ir-riżultati bil-funzjoni tal-istabbiltà tal-vettura mixgħula u mitfija, li jinkludu l-fatturi varjabbli tal-moviment imsemmija fl-Anness 9, l-Appendiċi 2, il-paragrafu 2.1 kif xieraq: …
                     
                  4.   Ir-riżultati tas-simulazzjoni
            
                     
                        4.1.
                     
                     
                        Il-parametri tal-vettura u l-valuri użati fis-simulazzjoni li ma jkunux ittieħdu mill-vettura proprja tat-test (impliċiti): …
                     
                  
                     
                        4.2.
                     
                     
                        Il-yaw stability u l-ispostament laterali skont il-paragrafi minn 3.1 sa 3.3 tal-Anness 9:
                     
                  5.   Dan it-test twettaq u r-riżultati ġew irrapportati skont l-Appendiċi 2 tal-Anness 9 għar-Regolament Nru 13-H, kif emendat l-aħħar bis-Suppliment 7.
            Servizz Tekniku li għamel it-test (1) …
            Iffirmat: … Data: …
            Awtorità tal-Approvazzjoni (1) …
            Iffirmat: … Data: …
            
               (1)  Irid jiġi ffirmat minn persuni differenti jekk is-Servizz Tekniku u l-Awtorità tal-Approvazzjoni jkunu l-istess organizzazzjoni.
         
         
            APPENDIĊI 4
            
               METODU GĦALL-ISTABBILIMENT TA’ FABS U aABS
               
            
            
                     
                        1.1.
                     
                     
                        Il-forza tal-pedala tal-brejk FABS hija l-forza tal-pedala minima li għandha tiġi applikata għal vettura partikolari sabiex tinkiseb id-deċellerazzjoni massima li tindika li l-ABS tkun qed tiċċikla b’mod sħiħ. aABS hija d-deċellerazzjoni għal vettura partikolari waqt deċellerazzjoni ABS kif definita fil-paragrafu 1.7.
                     
                  
                     
                        1.2.
                     
                     
                        Il-pedala tal-brejk għandha tiġi applikata bil-mod (mingħajr l-attivazzjoni tal-BAS fil-każ tas-sistemi tal-kategorija B jew tal-kategorija C) hija u tipprovdi żieda kostanti fid-deċelerazzjoni sakemm l-ABS ikun fi stat ta’ ċiklar sħiħ (Grafika 3).
                     
                  
                     
                        1.3.
                     
                     
                        Id-deċellerazzjoni bis-sħiħ għandha tintlaħaq fil-qafas ta’ ħin ta’ 2,0 ± 0,5 s. Il-kurva tad-deċellerazzjoni, irreġistrata kontra l-ħin, għandha tkun bejn ± 0,5 s madwar il-linja fiċ-ċentru tal-limitu tal-kurva tad-deċellerazzjoni. L-eżempju fil-Grafika 3 għandu l-oriġini tiegħu fil-waqt t0 u jaqsam il-linja aABS fil-punt ta’ żewġ sekondi. Meta tkun inkisbet id-deċellerazzjoni sħiħa, id-distanza vjaġġata mill-pedala Sp, ma għandhiex titnaqqas għal mill-inqas 1 s. Il-waqt tal-attivazzjoni sħiħa tas-sistema tal-ABS huwa definit bħala l-waqt meta tintlaħaq il-forza tal-pedala FABS. Il-kejl għandu jkun fil-limitu għall-varjazzjoni fiż-żieda tad-deċellerazzjoni (ara l-Grafika 3).
                        
                           Grafika 3
                        
                        
                           Limitu tad-deċellerazzjoni għad-determinazzjoni ta’ FABS u aABS
                           
                        
                        
                  
                     
                        1.4.
                     
                     
                        Għandhom jitwettqu ħames testijiet li jissodisfaw ir-rekwiżiti tal-paragrafu 1.3. Għal kull wieħed minn dawn it-testijiet validi, id-deċellerazzjoni tal-vettura għandha tiġi pplotjata bħala l-funzjoni tal-forza tal-pedala tal-brejk irreġistrata. Id-dejta rreġistrata f’veloċitajiet ta’ aktar minn 15 km/h biss għandha titqies għall-kalkoli deskritti fil-paragrafi li ġejjin.
                     
                  
                     
                        1.5.
                     
                     
                        Għad-determinazzjoni ta’ aABS u FABS, għandu jiġi applikat filtru b’pass baxx (low-pass) ta’ 2 Hz għal deċellerazzjoni tal-vettura kif ukoll għall-forza tal-pedala.
                     
                  
                     
                        1.6.
                     
                     
                        Għandha tinstab il-medja tal-ħames kurvi individwali “deċellerazzjoni versus forza tal-pedala tal-brejk” permezz tal-kalkolazzjoni tad-deċellerazzjoni medja tal-ħames kurvi individwali “deċellerazzjoni vs. forza tal-pedala tal-brejk” f’żidiet tal-forza tal-pedala ta’ 1 N. Ir-riżultat huwa d-deċellerazzjoni medja versus il-kurva tal-pedala tal-brejk, li f’dan l-Appendiċi ssir referenza għaliha bħala l-“kurva maF”.
                     
                  
                     
                        1.7.
                     
                     
                        Il-valur massimu għad-deċellerazzjoni tal-vettura huwa stabbilit mill-“kurva maF” u jissejjaħ “amax”.
                     
                  
                     
                        1.8.
                     
                     
                        Għandha tittieħed il-medja tal-valuri kollha tal-“kurva maF” li huma ogħla minn 90 % ta’ dan il-valur ta’ deċellerazzjoni “amax”. Dan il-valur ta’ “a” huwa d-deċellerazzjoni “aABS” li hemm referenza għaliha f’dan l-Anness.
                     
                  
                     
                        1.9.
                     
                     
                        Il-forza minima fuq il-pedala (FABS) biżżejjed biex tintlaħaq id-deċellerazzjoni aABS hija definita bħala l-valur ta’ F li jikkorrispondi għal a = aABS fuq il-kurva maF.
                     
                  
         
            APPENDIĊI 5
            
               L-IPPROĊESSAR TAD-DEJTA GĦALL-BAS
            
            (ara l-paragrafu 2.2.3 tat-Taqsima B ta' dan l-anness)
            1.   L-IPPROĊESSAR TA' DEJTA ANALOGUE
            Il-bandwidth tas-sistema tar-rikordjar/transdjuser kombinata sħiħa għandha tkun mhux inqas minn 30 Hz.
            Sabiex jitwettaq il-filtraġġ meħtieġ tas-sinjali, għandhom jintużaw filtri stretti b'ordni 4 jew ogħla. Il-wisgħa tal-pass band (minn 0 Hz sal-frekwenza fo f'- 3 dB) ma għandhiex tkun inqas minn 30 Hz. L-iżbalji tal-amplitudni għandhom ikunu inqas minn ± 0,5 % fil-medda tal-frekwenza relevanti ta' minn 0 Hz sa 30 Hz. Is-sinjali analogue kollha għandhom jiġu pproċessati b'filtri b'karatteristiċi tal-fażi simili biżżejjed biex jiżguraw li d-differenzi tad-dewmien fiż-żmien dovuti għall-filtraġġ ikunu jinsabu fi ħdan il-preċiżjoni meħtieġa għall-kejl tal-ħin.
            NOTA: Waqt il-filtraġġ analogue tas-sinjali b'kontenuti tal-frekwenza differenti, jista' jkun hemm xifts tal-fażi. Għaldaqstant, metodu ta' pproċessar tad-dejta, kif deskritt fil-paragrafu 2 ta' dan l-appendiċi, huwa preferibbli.
            2.   L-IPPROĊESSAR TA' DEJTA DIĠITALI
            2.1.   Kunsiderazzjonijiet ġenerali
            It-tħejjija ta' sinjali analogue tinkludi li jitqiesu l-attenwazzjoni tal-amplitudni tal-filtraġġ u r-rata ta' kampjunar biex jiġu evitati l-iżbalji interrelatati, u differenzi fil-fażi tal-filtraġġ u d-dewmien fiż-żmien. Il-kunsiderazzjonijiet tal-kampjunar u tad-diġitizzazzjoni jinkludu l-amplifikazzjoni tas-sinjali biex jitnaqqsu għal minimu l-iżbalji tad-diġitizzazzjoni; l-għadd ta' bits f'kull kampjun; l-għadd ta' kampjuni f'kull ċiklu; sample u hold amplifiers; u l-ispazjar tal-kampjuni fis-sens ta' żmien. Kunsiderazzjoni għal filtraġġ diġitali mingħajr fażi addizzjonali għandu jinkludi għażla ta' pass bands u stop bands u l-attenwazzjoni u r-ripple permessa f'kull wieħed minnhom; u korrezzjoni tad-differenzi fil-fażi tal-filtraġġ. Għandu jitqies kull wieħed minn dawn il-fatturi sabiex tinkiseb preċiżjoni ta' ġbir tad-dejta kumplessiva relattiva ta' ± 0,5 %.
            2.2.   Żbalji ta' aliasing
            Sabiex jiġu evitati żbalji ta' aliasing li ma jkunux jistgħu jiġu kkoreġuti, is-sinjali analogue għandhom jiġu ffiltrati b'mod adegwat qabel il-kampjunar u d-diġitizzazzjoni. Is-sekwenza tal-filtri użati u l-pass band tagħhom għandhom jintgħażlu kemm skont l-uniformità meħtieġa fil-firxa relevanti tal-frekwenza tagħhom kif ukoll skont ir-rata tal-kampjunar.
            Il-karatteristiċi minimi ta' filtraġġ u r-rata tal-kampjunar għandhom ikunu tali li
            
                        (a)
                     
                     
                        Fil-medda ta' frekwenzi relevanti minn 0 Hz għal fmax = 30 Hz l-attenwazzjoni hija inqas mir-riżoluzzjoni tas-sistema ta' ġbir tad-dejta; u
                     
                  
                        (b)
                     
                     
                        B'nofs ir-rata tal-kampjunar (jiġifieri n-Nyquist jew il-frekwenza “folding”) id-daqs tal-komponenti kollha tal-frekwenza tas-sinjali u tal-istorbju jitnaqqas għal valur inqas mir-riżoluzzjoni tas-sistema.
                     
                  Għar-riżoluzzjoni ta' 0,05 %, l-attenwazzjoni tal-filtraġġ għandha tkun inqas minn 0,05 % fil-medda ta' frekwenzi minn 0 sa 30 Hz, u l-attenwazzjoni għandha tkun ikbar minn 99,95 % fil-frekwenzi kollha ikbar minn nofs il-frekwenza tal-kampjunar.
            NOTA: Għal filtru Butterworth, l-attenwazzjoni tingħata billi:
            
                u 
            fejn:
            n huwa l-ordni għall-filtraġġ;
            fmax hija l-medda relevanti ta' frekwenza (30 Hz);
            fo hija l-frekwenza tal-qtugħ tal-filtru;
            fN hija l-Nyquist jew il-frekwenza “folding”.
            Għal filtru tar-raba' ordni
            għal A = 0,9995: fo = 2,37 · fmax
            
            għal A = 0,0005: fS, = 2 * (6,69 · fo), fejn fS, hija l-frekwenza tal-kampjunar = 2 · fN.
            2.3.   Xiftijiet fil-fażijiet tal-filtraġġ u ttardjar fil-ħin għal filtraġġ kontra l-aliasing
            Il-filtraġġ analogue eċċessiv għandu jiġu evitat, u l-filtri kollha għandu jkollhom karatteristiċi ta' fażi simili biżżejjed biex ikun żgurat li d-differenzi fl-ittardjar ikunu fil-limiti ta' preċiżjoni meħtieġa għall-kejl tal-ħin. L-intervalli bejn il-fażijiet huma sinifikanti b'mod partikolari meta l-varjabbli mkejla jiġu mmultiplikati ma' xulxin biex jiffurmaw varjabbli ġodda, għax filwaqt li l-amplitudnijiet jimmultiplikaw, l-intervalli bejn il-fażijiet u l-ittardjar assoċjat jiżdiedu. L-intervalli bejn il-fażijiet u l-ittardjar jitnaqqsu billi jiżdied l-fo. Kull meta jkunu magħrufin l-ekwazzjonijiet li jiddeskrivu l-filtri ta' qabel il-kampjunar, huwa prattiku li jitneħħew l-intervalli bejn il-fażijiet u l-ittardjar tagħhom permezz ta' algoriżmi sempliċi mwettqa fil-qasam tal-frekwenza.
            NOTA: Fil-medda ta' frekwenzi li fihom il-karatteristiċi tal-amplitudni tal-filtru jibqgħu uniformi, ix-xift tal-fażi Φ tal-filtru Butterworth jista' jiġi approssimat permezz ta'
            Φ = 81 · (f/f0) gradi għat-tieni ordni
            Φ = 150 · (f/f0) gradi għar-raba' ordni
            Φ = 294 · (f/f0) gradi għat-tmien ordni
            L-ittardjar għall-ordnijiet tal-filtri huwa: t = (Φ/360) · (1/f0)
            2.4.   L-ikkampjunar u d-diġitilizzazzjoni tad-dejta
            Fi 30 Hz l-amplitudni tas-sinjal tinbidel b'sa 18 % kull millisekonda. Biex jiġu limitati l-iżbalji dinamiċi kkawżati bit-tibdil tal-inputs analogue għal 0,1 %, il-ħin għall-kampjunar jew għad-diġitizzazzjoni għandu jkun inqas minn 32 μs. Il-pari jew is-settijiet kollha tal-kampjuni tad-dejta li jridu jitqabblu għandhom jittieħdu b'mod simultanju jew tul perjodu ta' żmien qasir biżżejjed.
            2.5.   Rekwiżiti tas-sistema
            Is-sistema tad-dejta jrid ikollha riżoluzzjoni ta' 12-il bit (± 0,05 %) jew aktar u preċiżjoni ta' ± 0,1 % (2 lbs). Il-filtri kontra l-aliasing għandhom ikunu ta' ordni 4 jew iktar u l-firxa relevanti tad-dejta fmax għandha tkun minn 0 Hz sa 30 Hz.
            Għall-filtri tar-raba' ordni, il-frekwenza tal-pass-band fo (minn 0 Hz għal frekwenza fo) għandha tkun ikbar minn 2,37 · fmax jekk l-iżbalji tal-fażi jiġu aġġustati sussegwentament fl-ipproċessar tad-dejta diġitali, u ikbar minn 5 · fmax f'każijiet oħrajn. Għal filtri tar-raba' ordni, il-frekwenza tal-ikkampjunar tad-dejta fs għandha tkun ikbar minn 13,4 · fo.